title: สมทรง บุรุษพัฒน์

text: ศาสตราจารย์เกียรติคุณ ดร. สมทรง บุรุษพัฒน์ (Somsonge Burusphat, Professor Emeritus) เป็นนักภาษาศาสตร์ มีความเชี่ยวชาญทางด้านภูมิศาสตร์ภาษาถิ่น การวิเคราะห์สัมพันธสาร ภาษาศาสตร์ของภาษาในตระกูลไท-กะได และการสอนภาษาไทยเป็นภาษาต่างประเทศ ศาสตราจารย์เกียรติคุณ ดร. สมทรง บุรุษพัฒน์ ได้เริ่มการศึกษาภาษาไทยถิ่นในประเทศไทยโดยใช้แนวทางของภูมิศาสตร์ภาษาถิ่นตั้งแต่ปี พ.ศ. 2521 ซึ่งศึกษาเกี่ยวกับคำศัพท์ของท้องถิ่นต่างๆ ในประเทศไทยและแสดงผลการศึกษาด้วยแผนที่ภาษา งานนี้จึงถือเป็นงานวิจัยที่บุกเบิกการศึกษาภูมิศาสตร์ภาษาถิ่นในประเทศไทย


title: สมทรง บุรุษพัฒน์

text: ปัจจุบัน ศาสตราจารย์เกียรติคุณ ดร. สมทรง บุรุษพัฒน์ เป็นอาจารย์ประจำหลักสูตรภาษาศาสตร์ สังกัดสถาบันวิจัยภาษาและวัฒนธรรมเอเชีย มหาวิทยาลัยมหิดล


title: สมทรง บุรุษพัฒน์

text: ในปี พ.ศ. 2544 ศาสตราจารย์เกียรติคุณ ดร. สมทรง บุรุษพัฒน์ ได้รับการโปรดเกล้าฯ ให้ดำรงตำแหน่ง ศาสตราจารย์ ในสาขาวิชา ภาษาศาสตร์ และได้รับการแต่งตั้งเป็น ศาสตราจารย์เกียรติคุณ สาขาภาษาศาสตร์ จากสภามหาวิทยาลัยมหิดล เมื่อวันที่ 19 กันยายน พ.ศ. 2561


title: สมทรง บุรุษพัฒน์

text: ศาสตราจารย์เกียรติคุณ ดร. สมทรง บุรุพัฒน์ มีผลงานวิจัยหลักทางด้านภาษาและวัฒนธรรมของกลุ่มชาติพันธุ์ในประเทศไทย ประเทศจีน และประเทศในกลุ่มเอเชียตะวันออกเฉียงใต้ จากผลงานวิจัยดังกล่าว ทำให้ ศาสตราจารย์เกียรติคุณ ดร. สมทรง บุรุษพัฒน์ ได้รับยกย่องเป็นอาจารย์ดีเด่น ประธานสภาอาจารย์มหาวิทยาลัยแห่งประเทศไทย (ปอปท.) สาขามนุษยศาสตร์และศิลปศาสตร์ ประจำปี พ.ศ. 2554


title: สมทรง บุรุษพัฒน์

text: นอกจากนี้ ศาสตราจารย์เกียรติคุณ ดร. สมทรง บุรุษพัฒน์ ยังมีความเชี่ยวชาญพิเศษทางด้านภาษาศาสตร์ของภาษากลุ่มชาติพันธุ์ไทดำในประเทศไทย ประเทศลาว และประเทศเวียดนาม อีกด้วย


title: สมทรง บุรุษพัฒน์

text: = การศึกษา =


title: สมทรง บุรุษพัฒน์

text: = รางวัลวิจัยที่ได้รับ =


title: สมทรง บุรุษพัฒน์

text:
= ผลงานวิชาการ =
ผลงานวิชาการของ ศาสตราจารย์เกียรติคุณ ดร. สมทรง บุรุษพัฒน์
= อ้างอิง =


title: อะเลคซันดร์ ตอร์มาซอฟ

text: เคานต์ อะเลคซันดร์ เปโตรวิช ตอร์มาซอฟ (; 22 สิงหาคม ค.ศ. 1752 – 25 พฤศจิกายน ค.ศ. 1819) เป็นนายพลชาวรัสเซียที่มีชื่อเสียงในช่วงสงครามนโปเลียน


title: อะเลคซันดร์ ตอร์มาซอฟ

text: อะเลคซันดร์ ตอร์มาซอฟ เกิดวันที่ 22 สิงหาคม ค.ศ. 1752 ในครอบครัวชนชั้นสูงของรัสเซีย เมื่ออายุสิบขวบ เขาเข้ารับราชการในฐานะมหาดเล็กเกียรติยศ จากนั้น เมื่ออายุ 20 ปีใน ค.ศ. 1772 เขาเริ่มราชการทหารในฐานะนายร้อยแห่งกองทหารราบวิยัตกา ภายในไม่กี่สัปดาห์เขาได้เข้าร่วมกับเจ้าหน้าที่ของยาคอฟ บรูซ ในฐานะนายทหารผู้ช่วย สามปีต่อมาตอร์มาซอฟได้ก่อตั้งและเป็นหัวหน้าของแชเซอร์ฟินแลนด์โดยมียศพันโท ครั้นในปี ค.ศ. 1782 เจ้าชายโปติออมกินได้มีพระบัญชาให้เขาปฏิบัติการทางทหารในคาบสมุทรไครเมีย หลังจากนั้น ตอร์มาซอฟได้บัญชาการกองทหารม้าดอลแมตสกีบนฐานที่เขาก่อตั้ง และเป็นผู้นำกองทหารม้าเบาอเล็กซานเดรียนโดยมียศพันเอก


พระราชบัญญัติความมั่นคงด้านวัคซีนแห่งชาติ พ.ศ. 2561


text: เมื่อวันที่ 21 พฤศจิกายน พ.ศ. 2561 สมเด็จพระเจ้าอยู่หัวมหาวชิราลงกรณ บดินทรเทพยวรางกูร มีพระราชโองการโปรดเกล้าฯ ให้ประกาศว่า โดยที่เป็นการสมควรมีกฎหมายว่าด้วยความมั่นคงด้านวัคซีนแห่งชาติเพื่อให้มีการพัฒนาและมีความมั่นคงด้านวัคซีน โดยมีวัคซีนท่ได้มาตรฐานและมีปริมาณเพียงพออันจะเป็นประโยชน์ ต่อการสาธารณสุขของประเทศ ซึ่งการตราพระราชบัญญัตินี้สอดคล้องกับเงื่อนไขที่บัญญัติไว้ในมาตรา 26 ของรัฐธรรมนูญแห่งราชอาณาจักรไทยแล้วจึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของ สภานิติบัญญัติแห่งชาติทำหน้าที่รัฐสภา เรียกว่า “พระราชบัญญัติความมั่นคงด้านวัคซีนแห่งชาติ พ.ศ. 2561”


text: พระราชบัญญัติความมั่นคงด้านวัคซีนแห่งชาติ พ.ศ. 2561 มีวัตถุประสงค์ให้เกิดการส่งเสริมและสนับสนุนให้มีการวิจัย การพัฒนา การผลิต การกระจายวัคซีนที่มีคุณภาพและมีปริมาณเพียงพอสำหรับการใช้วัคซีนเพื่อสร้างเสริมภูมิคุ้มกันโรค ให้แก่ประชาชนและสัตว์ที่เป็นพาหะนำโรคสู่คน ทั้งในสถานการณ์ปกติและในสถานการณ์ฉุกเฉิน ตลอดจน การสร้างเครือข่ายผู้เชี่ยวชาญด้านวัคซีนและการประสานความร่วมมือระหว่างหน่วยงานที่เกี่ยวข้อง เพื่อให้มีกลไกที่เป็นระบบในการส่งเสริมและสนับสนุนเพื่อให้มีการวิจัย การพัฒนา การผลิต การประกัน การควบคุมคุณภาพ การจัดหา และการกระจายวัคซีนที่เหมาะสมและเพียงพอ โดยมีคณะกรรมการ ที่กำหนดนโยบายและแผนยุทธศาสตร์ความมั่นคงด้านวัคซีนแห่งชาติ มีองค์กรและคณะกรรมการบริหาร ซึ่งทำหน้าที่ขับเคลื่อนนโยบายและแผนยุทธศาสตร์ดังกล่าว เพื่อให้การบริหารจัดการด้านวัคซีนมีความเป็น เอกภาพ มีความต่อเนื่อง และมีประสิทธิภาพยิ่งขึ้น สามารถป้องกันและควบคุมการแพร่ระบาดของโรคที่ควบคุมได้ด้วยวัคซีนให้อยู่ในเขตจำกัด ให้น้อยที่สุด หรือหมดไปจากประเทศไทย อันจะนาไปสู่การพึ่งตนเองและ ความมั่นคงด้านวัคซีนของประเทศ


title: สำนักอุตุนิยมวิทยา

text: สำนักอุตุนิยมวิทยา ( ย่อว่า BOM) เป็นหน่วยงานของรัฐบาลออสเตรเลีย รับผิดชอบในการให้บริการลมฟ้าอากาศในพื้นที่ออสเตรเลียและพื้นที่โดยรอบ ก่อตั้งขึ้นเมื่อปี 2449 โดยพระราชบัญญัติอุตุนิยมวิทยา และเข้ามารับผิดชอบหน้าที่แทนบริการอุตุนิยมวิทยาแห่งรัฐที่มีอยู่ก่อนหน้า โดยมีการโอนย้ายความรับผิดชอบในการบันทึกลมฟ้าอากาศไปยังสำนักอุตุนิยมวิทยาเมื่อวันที่ 1 มกราคม พ.ศ. 2451


title: สำนักอุตุนิยมวิทยา

text: สำนักอุตุนิยมวิทยาเป็นหน่วยงานหลักในการการพยากรณ์อากาศ เตือนภัยและสังเกตการณ์ลักษณะอากาศสู่สาธารณชนชาวออสเตรเลีย สำนักจะเผยแพร่ภาพลักษณะอากาศผ่านทางโทรสารวิทยุ และยังมีหน้าที่ในการออกประกาศการเตือนภัยน้ำท่วมในออสเตรเลียด้วย


title: สำนักอุตุนิยมวิทยา

text: ที่ทำการสำนักตั้งอยู่ในเขตด็อกแลนด์ เมลเบิร์น ประกอบด้วย ศูนย์วิจัยของสำนัก, ศูนย์ปฏิบัติการสำนักแห่งชาติ, ศูนย์สภาพอากาศแห่งชาติ, ศูนย์พยากรณ์ประจำภูมิภาครัฐวิกตอเรีย รวมไปถึง หน่วยดาวเทียมและอุทกวิทยา


title: สำนักอุตุนิยมวิทยา

text: มีสำนักงานส่วนภูมิภาคตั้งอยู่ในเมืองหลวงของรัฐต่าง ๆ สำนักงานส่วนภูมิภาคประกอบด้วย ศูนย์พยากรณ์ส่วนภูมิภาค, ศูนย์เตือนภัยน้ำท่วมส่วนภูมิภาค และศูนย์เตือนภัยพายุหมุนเขตร้อนในเพิร์ท, ดาร์วิน และบริสเบน ส่วนสำนักงานแอดิเลดเป็นศูนย์ไทดัลแห่งชาติ ขณะที่สำนักงานดาร์วินเป็นศูนย์ที่ปรึกษาเถ้าภูเขาไฟ และศูนย์อุตุนิยมวิทยาชำนัญพิเศษประจำภูมิภาค (ส่วนวิเคราะห์)


title: สำนักอุตุนิยมวิทยา

text: สำนักอุตุนิยมวิทยาออสเตรเลียยังทำหน้าที่ให้คำแนะนำกับพายุหมุนเขตร้อน และพัฒนามาตรฐานสัญญาณการเตือนภัยภาวะฉุกเฉินขึ้นเพื่อใช้ในการเตือนภัย สำนักมีหน้าที่รับผิดชอบในการตั้งชื่อพายุหมุนเขตร้อนให้กับพายุรอบ ๆ ออสเตรเลีย โดยแต่เดิมมีชุดรายชื่อจำนวนสามชุดไว้ใช้ โดยชุดหนึ่งใช้กับด้านตะวันตก ชุดหนึ่งใช้กับด้านเหนือ และอีกชุดหนึ่งใช้กับด้านตะวันออก อย่างไรก็ตาม ตั้งแต่ฤดูกาลพายุปี 2551–52 มีการเปลี่ยนระบบไปใช้ชุดรายชื่อแห่งชาติเพียงชุดเดียวแทน


title: สำนักอุตุนิยมวิทยา

text: สำนักทำหน้าที่ในการรักษาเครือข่ายทั้งทวีปออสเตรเลีย บนหมู่เกาะใกล้เคียง และในแอนตาร์กติก นอกจากนี้ยังมีเครือข่ายร่วม 500 ผู้สังเกตการณ์ และอีกกว่า 6,000 ผู้สังเกตการณ์ปริมาณน้ำฝน


title: สำนักอุตุนิยมวิทยา

text:
ต่อไปนี้คือรายนามผู้อำนวยการของสำนักอุตุนิยมวิทยา
ในสำนักงานใหญ่ มีการใช้ซูเปอร์คอมพิวเตอร์รุ่น Cray XC40 ชื่อว่า "Australis" มาให้บริการในการคำนวณการพยากรณ์เชิงตัวเลขและแบบจำลองอากาศ สภาพอากาศ มหาสมุทรและคลื่น โดยมีเซิร์ฟเวอร์บนยูนิกซ์ให้การสนับสนุนด้านระบบ Message Switching ของคอมพิวเตอร์และระบบฐานข้อมูลข้อมูลตามเวลาจริง ระบบพยากรณ์ผสมผสานออสเตรเลียนจัดให้มีโครงสร้างพื้นฐานคอมพิวเตอร์ในสำนักงานส่วนภูมิภาค การพยากรณ์อากาศเชิงตัวเลขนั้นกระทำบนซอฟต์แวร์ยูนิฟายด์โมเดล โดยสำนักอุตุนิยมวิทยาได้ลงนามในสัญญากับบริษัท Cray เมื่อเดือนกรกฎาคม 2558 ซึ่งทำให้ซูเปอร์คอมพิวเตอร์รุ่น Cray XC40 เข้าประจำการ ในวันที่ 30 มิถุนายน 2559 แทนที่ระบบคอมพิวเตอร์สมรรถนะสูง (HPC) ของออราเคิลที่ปลดประจำการลงในเดือนตุลาคม 2559


title: พรรคเศรษฐกิจใหม่

text: พรรคเศรษฐกิจใหม่ พรรคการเมืองของไทยที่ได้ยื่นจดจองชื่อพรรคต่อ คณะกรรมการการเลือกตั้ง หรือ กกต. เป็นลำดับที่ 10/2561 เมื่อ ศุกร์ ที่ 2 มีนาคม พ.ศ. 2561 โดยมีนาย สุภดิช อากาศฤกษ์ เป็นผู้ยื่นคำร้องขอจัดตั้งพรรค


title: พรรคเศรษฐกิจใหม่

text: พรรคเศรษฐกิจใหม่เป็นพรรคการเมืองที่ร่วมกันจัดตั้งขึ้นโดยกลุ่ม นักเรียนกรุงเทพคริสเตียนวิทยาลัย รุ่น133 เตรียมอุดมศึกษารุ่น 46 และนักศึกษามหาวิทยาลัยธรรมศาสตร์ รุ่น2529


title: พรรคเศรษฐกิจใหม่

text: วันที่ 3 เมษายน พ.ศ. 2561 นายทะเบียนพรรคการเมืองได้ออกหนังสือรับจดแจ้งจัดตั้งพรรคการเมืองให้กับพรรคเศรษฐกิจใหม่ เพื่อให้ทางพรรคดำเนินการประชุมพรรคเพื่อเลือกหัวหน้าพรรค เลขาธิการพรรคและคณะกรรมการบริหารพรรคและดำเนินการจดทะเบียนจัดตั้งพรรคภายใน 180 วัน


title: พรรคเศรษฐกิจใหม่

text: วันที่ 26 สิงหาคม พ.ศ. 2561 พรรคเศรษฐกิจใหม่ได้เตรียมจัดการประชุมจัดตั้งพรรคเป็นครั้งแรกเพื่อเลือก หัวหน้าพรรค เลขาธิการพรรค และคณะกรรมการบริหารพรรคที่ห้องไฮเดรนเยียร์ โรงแรม ที เค พาเลซ ถนนแจ้งวัฒนะ กรุงเทพมหานคร ปรากฏว่า นายสุภดิช อากาศฤกษ์ เป็นหัวหน้าพรรคคนแรก


title: พรรคเศรษฐกิจใหม่

text: วันที่ 6 พฤศจิกายน พ.ศ. 2561 พันตำรวจเอก จรุงวิทย์ ภุมมา เลขาธิการ กกต. ในฐานะนายทะเบียนพรรคการเมืองได้ให้สัมภาษณ์กับผู้สื่อข่าวว่าที่ประชุม กกต. มีมติเห็นชอบให้รับจดทะเบียนจัดตั้งพรรคเศรษฐกิจใหม่พร้อมกับพรรคการเมืองอีก 3 พรรคคือ พรรคพลังประชารัฐ พรรคประชานิยม และ พรรคไทยรุ่งเรือง


title: พรรคเศรษฐกิจใหม่

text: วันที่ 8 พฤศจิกายน 2561 พรรคเศรษกิจใหม่ ได้ถูกประกาศลงในราชกิจจานุเบกษา ไว้ในทะเบียนพรรคการเมือง เลขที่ 24/2561 ตามมาตรา 70 แห่งพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560


title: พรรคเศรษฐกิจใหม่

text: วันที่ 13 พฤศจิกายน พ.ศ. 2561 พรรคเศรษฐกิจใหม่ได้เตรียมเปิดรับสมัครสมาชิกพรรค


title: พรรคเศรษฐกิจใหม่

text: วันที่ 14 พฤศจิกายน พ.ศ. 2561 นายมิ่งขวัญ แสงสุวรรณ อดีตรองนายกรัฐมนตรีที่ดูแลด้านเศรษฐกิจ อดีตรัฐมนตรีว่าการกระทรวงพาณิชย์ อดีตรัฐมนตรีว่าการกระทรวงอุตสาหกรรม อดีตผู้อำนวยการ อสมท. และอดีตผู้บริหารใหญ่โตโยต้า ผู้ที่ถือว่าเป็นบุคคลที่มีความรู้ ความสามารถ และมีผลงานในการบริหารเศรษกิจระดับประเทศ และต่างประเทศ ได้แถลงการณ์ เข้าร่วมดำเนินการทางการเมืองกับพรรคเศรษฐกิจใหม่ โดยตั้งใจจะวางแผนยุทธศาสตร์ด้วยระบบเศรษฐกิจใหม่ นายมิ่งขวัญ แสงสุวรรณ์ ได้รับคำเชิญจากนายสุภดิช อากาศฤกษ์ หัวหน้าพรรค และเป็นตระกูล"อากาศฤกษ์" ที่จะมาสานต่อแนวคิดเรื่องการป้องกันการทุจริตฉ้อราษฎร์บังหลวง ของนายสุธี อากาศฤกษ์ อดีตเปาบุ้นจิ้นเมืองไทย อดีดปลัดสำนักนายกรัฐมนตรี และอดีตเลขาธิการ ปปป. (สำนักงานป้องกันและปราบปรามทุจริตในวงราชการ)ในขณะนั้น


title: พรรคเศรษฐกิจใหม่

text: นายมิ่งขวัญ แสงสุวรรณ์ ประกาศว่า จะเสนอตัวเป็นว่าที่นายกรัฐมนตรี ในนามพรรคเศรษฐกิจใหม่ เพียงคนเดียว จะเป็นหัวหน้าพรรคเศรษฐกิจใหม่ และจะมีอิสระในการวางแผนยุทธศาสตร์ ระบบเศรษฐกิจใหม่ เพื่อการเลือกตั้ง ในต้นปี 2562 โดยเป็นพรรคอิสระไม่ได้ขึ้นกับพรรคการเมืองใดๆ


title: ฟัยยูม

text: อัลฟัยยูม () เป็นนครในอียิปต์กลาง ตั้งอยู่ทางทิศตะวันตกเฉียงใต้ของกรุงไคโรราว ในฟัยยูมโอเอซิส เป็นเมืองหลักของเขตผู้ว่าการอัลฟัยยูม เดิมเรียกว่า Shedet ในภาษาอียิปต์ กรีกเรียกว่า Krokodilópolis และโรมันเรียกว่า Arsinoë ถือเป็นเมืองที่เก่าแก่ที่สุดเมืองหนึ่งของอียิปต์อันเนื่องด้วยเป็นจุดยุทธศาสตร์


title: โกชิ

text:
โกชิ (Kochi) หรือรู้จักในชื่อ โคชิน (Cochin) เป็นเมืองท่าที่สำคัญทางทิศตะวันตกเฉียงใต้ของอินเดีย อยู่ติดกับทะเลแลกคาดิฟ จากข้อมูลในปี ค.ศ. 2011 เมืองมีประชากร 677,381 คน ในพื้นที่ 94.88 กม² และเขตเมืองทั้งหมดมีประชากรมากกว่า 2.1 ล้านคนในพื้นที่ 440 กม² ทำให้เป็นเขตมหานครที่ใหญ่ที่สุดและมีประชากรมากที่สุดในรัฐเกรละ
อาจเรียกเมืองนี้ว่า ราชินีแห่งทะเลอาหรับ โกชิเป็นศูนย์กลางการค้าเครื่องเทศที่สำคัญทางชายฝั่งทิศตะวันตกของอินเดียตั้งแต่ศตวรรษที่ 14 เป็นต้นมา และยังคงมีเครือข่ายการค้ากับพ่อค้าชาวอาหรับตั้งแต่ยุคก่อนอิสลาม เมืองถูกปกครองโดยชาวโปรตุเกสในปี ค.ศ. 1503 โกชิเป็นเมืองอาณานิคมแห่งแรกของชาวยุโรปในอินเดีย ยังคงเป็นศูนย์กลางการปกครองของอินเดียของโปรตุเกสตั้งแต่ปี 1530 จึงเปลี่ยนมาเป็นกัวแทน ต่อมาถกปกครองโดยชาวดัตช์และอังกฤษ โดยอาณาจักรโคชินกลายมาเป็นรัฐมหาราชา โกชิติดอันดับ 1 ของนักท่องเที่ยวต่างชาติและท้องถิ่นของรัฐเกรละ เมืองติดอันดับ 6 ของหัวข้อจุดหมายปลายทางที่ดีที่สุดในอินเดียจากการจัดของบริษัทนีลเซนในนามของ นิตยสาร "เอาต์ลุกแทรเวลเลอร์"


title: ฌ็อง-โคลท ยุงเคอร์

text: ฌ็อง-โคลท ยุงเคอร์ () เป็นนักการเมืองชาวลักเซมเบิร์กซึ่งดำรงตำแหน่งประธานคณะกรรมาธิการยุโรปตั้งแต่ ค.ศ. 2014 โดยเคยดำรงตำแหน่งนายกรัฐมนตรีลักเซมเบิร์กคนที่ 23 เมื่อระหว่างปี ค.ศ. 1995 ถึง ค.ศ. 2013


title: ซาวีเอ เบิทเทิล

text: ซาวีเอ เบิทเทิล () เป็นนักการเมืองและนักกฎหมายชาวลักเซมเบิร์ก ซึ่งดำรงตำแหน่งนายกรัฐมนตรีลักเซมเบิร์กคนที่ 22 ตั้งแต่ 4 ธันวาคม ค.ศ. 2013 ต่อจากฌ็อง-โคลท ยุงเคอร์ โดยก่อนหน้านี้เคยดำรงตำแหน่งนายกเทศมนตรีนครลักเซมเบิร์กและเคยเป็นสมาชิกสภาล่างและสภาเทศบาลนครลักเซมเบิร์ก รวมทั้งเป็นสมาชิกพรรคประชาธิปไตยด้วย


title: ภาษาลักเซมเบิร์ก

text: ภาษาลักเซมเบิร์ก () เป็นภาษาหนึ่งในกลุ่มภาษาเจอร์แมนิกตะวันตกซึ่งใช้พูดกันเป็นหลักในประเทศลักเซมเบิร์ก โดยมีผู้พูดทั่วโลกประมาณ 390,000 คน


title: เอเชียนคัพ 2019 กลุ่มบี

text: กลุ่มบีของเอเชียนคัพ 2019 ลงเล่นตั้งแต่วันที่ 6 ถึง 15 มกราคม ค.ศ. 2019 กลุ่มนี้ประกอบไปด้วยออสเตรเลีย, ซีเรีย, ปาเลสไตน์ และจอร์แดน ทีมที่ดีที่สุด 2 ทีม อาจพร้อมด้วยทีมอันดับที่ 3 (ถ้าพวกเขามีอันดับเท่ากับหนึ่งในทีมที่ดีที่สุด 4 ทีม) จะได้ผ่านเข้าสู่รอบ 16 ทีมสุดท้าย


title: เอเชียนคัพ 2019 กลุ่มบี

text:
ในรอบ 16 ทีมสุดท้าย :
เวลาที่ระบุไว้คือเวลามาตรฐานอ่าว ()


title: แฟแร็นตส์ โกชอ

text: แฟแร็นตส์ โกชอ () เกิดเมื่อวันที่ 21 พฤศจิกายน 2480 ณ ประเทศฮังการี เป็นผู้กำกับภาพยนตร์ชาวฮังการี เป็นนักการเมืองและนักเขียน โดยเขากำกับภาพยนตร์ในช่วงปี 2504-2531 และในปี 2530 เขาได้รับรางวัลผู้กำกับภาพยนตร์ดีเด่นในเทศกาลภาพยนตร์กาน แฟแร็นตส์ โกชอ แต่งงานกับ อิโตมิ ชิโนบุ ชาวญี่ปุ่น


title: แฟแร็นตส์ โกชอ

text: แฟแร็นตส์ โกชอ เสียชีวิตลงเมื่อวันที่ 12 ธันวาคม 2561 ด้วยโรคชรา สิริอายุรวม 81 ปี


title: ภาษาเยอรมันต่ำ

text: ภาษาเยอรมันต่ำ หรือ ภาษาแซกซันต่ำ (ภาษาเยอรมันต่ำในเยอรมนี: "Plattdütsch, Plattdüütsch, Plattdütsk, Plattdüütsk, Plattduitsk, Plattduitsch, Plattdietsch" หรือ "Neddersassisch" หรือ "Nedderdüütsch"; ภาษาแซกซันต่ำในเนเธอร์แลนด์: "Nedersaksies"; ภาษาเยอรมันสูง: "Plattdeutsch, Niedersächsisch" หรือ "Niederdeutsch"; ) เป็นภาษาในกลุ่มภาษาเจอร์แมนิกตะวันตกที่มีผู้พูดเป็นหลักในเยอรมนีตอนเหนือและภาคตะวันออกเฉียงเหนือของเนเธอร์แลนด์ ซึ่งมีความเกี่ยวข้องกับภาษาในกลุ่มภาษาฟรีเชียและภาษาอังกฤษมาก


title: ภาษาเยอรมันต่ำ

text: ภาษาเยอรมันต่ำมีผู้พูดเป็นภาษาแม่ประมาณ 6.7 ล้านคน โดยแบ่งเป็น 5 ล้านคนในเยอรมนี ซึ่งส่วนใหญ่อยู่ในเยอรมนีตอนเหนือ และอีก 1.7 ล้านคนในเนเธอร์แลนด์


title: กลุ่มภาษาฟรีเชีย

text: กลุ่มภาษาฟรีเชีย () เป็นกลุ่มภาษาย่อยกลุ่มหนึ่งในกลุ่มภาษาเจอร์แมนิก แบ่งได้เป็นภาษาฟรีเชียตะวันตก ภาษาฟรีเชียเหนือ และภาษาฟรีเชียซาเทอร์ลันท์ โดยมีชาวฟรีเชียราว 500,000 คนพูดภาษาในกลุ่มนี้ พวกเขาอาศัยอยู่แถบชายฝั่งด้านใต้ของทะเลเหนือในเนเธอร์แลนด์และเยอรมนี


title: กลุ่มภาษาฟรีเชีย

text: กลุ่มภาษาฟรีเชียเป็นกลุ่มภาษาที่ยังไม่สูญที่ใกล้ชิดกับกลุ่มภาษาแองกลิกมากที่สุด กลุ่มทั้งสองประกอบกันเป็นกลุ่มภาษาแองโกล-ฟรีเชียน อย่างไรก็ตาม ภาษากลุ่มฟรีเชียไม่สามารถเข้าใจกันได้กับภาษาอังกฤษสมัยใหม่ แม้แต่ภาษาต่าง ๆ ในกลุ่มฟรีเชียด้วยกันก็ไม่สามารถเข้าใจกันและกันได้เช่นกัน ทั้งนี้เนื่องมาจากปรากฏการณ์ทางภาษาและอิทธิพลจากภาษาอื่นที่แตกต่างกันออกไป


title: ภาษาฟรีเชียตะวันตก

text: ภาษาฟรีเชียตะวันตก () หรือเรียกสั้น ๆ ว่า ภาษาฟรีเชีย () เป็นภาษาหนึ่งในกลุ่มภาษาเจอร์แมนิกตะวันตกและเป็นภาษาที่มีผู้ใช้มากที่สุดในกลุ่มภาษาฟรีเชีย ผู้ใช้ภาษานี้ส่วนใหญ่มีบรรพบุรุษเป็นชาวฟรีเชียและอาศัยอยู่ในจังหวัดฟรีสลันด์ ทางภาคเหนือของประเทศเนเธอร์แลนด์


title: จังหวัดของประเทศตุรกี

text: หน้านี้แสดงรายชื่อจังหวัด 81 จังหวัดของประเทศตุรกี โดยเรียงตามหมายเลขทะเบียนพาหนะ


title: ซาเทอร์ลันท์

text: ซาเทอร์ลันท์ (; ฟรีเชียซาเทอร์ลันท์: ) เป็นเทศบาล () ในอำเภอคล็อพเพินบวร์ค รัฐนีเดอร์ซัคเซิน ประเทศเยอรมนี ตั้งอยู่ระหว่างเมืองแลร์, คล็อพเพินบวร์ค และอ็อลเดินบวร์ค เป็นที่อยู่ของชาวฟรีเชียซาเทอร์ลันด์ซึ่งใช้ภาษาฟรีเชียซาเทอร์ลันท์


title: ซาเทอร์ลันท์

text: เทศบาลนี้เกิดจากการรวมกันของเทศบาล Strücklingen, Ramsloh, Sedelsberg และ Scharrel ในปี ค.ศ. 1974


title: จังหวัดเอสกีเชฮีร์

text: จังหวัดเอสกีเชฮีร์ () เป็นจังหวัดทางภาคตะวันตกเฉียงเหนือของตุรกี มีอาณาเขตทางทิศตะวันตกเฉียงเหนือติดต่อกับจังหวัดบิเลชิก ทิศตะวันตกติดต่อกับจังหวัดกือตาห์ยา ทิศตะวันตกเฉียงใต้ติดต่อกับจังหวัดอัฟยอน ทิศใต้ติดต่อกับจังหวัดกอนยา ทิศตะวันออกติดกับจังหวัดอังการา และทิศเหนือติดต่อกับจังหวัดโบลู


title: จังหวัดกาเซียนเตป

text: จังหวัดกาเซียนเตป () เป็นจังหวัดในภาคกลางตอนใต้ของตุรกี มีเมืองหลักคือกาเซียนเตป มีอาณาเขตทางทิศเหนือติดต่อกับจังหวัดอาดึยามัน ทิศตะวันออกติดต่อกับจังหวัดชานลึอูร์ฟา ทิศใต้ติดต่อกับประเทศซีเรียและจังหวัดกิลิส ทิศตะวันตกเฉียงใต้ติดต่อกับจังหวัดฮาไต ทิศตะวันตกติดต่อกับจังหวัดออสมานิเย และทิศตะวันตกเฉียงเหนือติดต่อกับจังหวัดกาห์รามันมารัช


title: โลสอันตรักซ์

text: โลสอันตรักซ์ () เป็นแก๊งปฏิบัติการของแก๊งค้ายาซีนาโลอา ซึ่งเป็นกลุ่มอาชญากรที่ตั้งอยู่ในรัฐซีนาโลอา กลุ่มนี้นำโดยเจ้าพ่อยาเสพติด เฆซุส เปญญา (นามแฝง "เอล 20"), โฆเซ โรดริโก อาเรชิกา กัมโบอา (นามแฝง "เอลชิโนอันตรักซ์"), เรเน เบลัซเกซ บาเลนซูเอลา (นามแฝง "เอลซาร์เฆนโตฟินิกซ์") ท่ามกลางคนอื่น ๆ และพวกเขาเป็นตัวตั้งตัวตีในคดีฆาตกรรมจำนวนมาก ตลอดจนบริการรักษาความปลอดภัยติดอาวุธแก่อิสมาเอล "เอลมาโย" ซัมบาดา แก๊งนี้ดำเนินการในกูเลียกัน ซึ่งเป็นเมืองหลวงของรัฐซีนาโลอา ที่สมาชิกดำเนินการฆาตกรรมและการโจมตีอย่างรุนแรง


title: โลสอันตรักซ์

text: ชื่อของกลุ่มได้รับแรงบันดาลใจจากโรคแอนแทรกซ์ อย่างไรก็ตาม ฝ่ายบริหารของรัฐซีนาโลอาไม่เคยยอมรับการมีอยู่ของกลุ่มอย่างเป็นทางการ


title: จังหวัดกิเรซุน

text: จังหวัดกิเรซุน () เป็นจังหวัดของตุรกีบริเวณชายฝั่งทะเลดำ มีอาณาเขตทิศตะวันออกติดต่อกับจังหวัดแตรบซอน ทิศตะวันออกเฉียงใต้ติดต่อกับจังหวัดกือมืสฮาเน ทิศใต้ติดต่อกับจังหวัดซีวัส และทิศตะวันตกติดต่อกับจังหวัดออร์ดู โดยมีเมืองหลักคือกิเรซุน


title: จังหวัดกือมืสฮาเน

text: จังหวัดกือมืสฮาเน () เป็นจังหวัดทางตอนเหนือของตุรกี มีอาณาเขตทางทิศตะวันออกติดต่อกับจังหวัดไบบูร์ต ทิศเหนือติดต่อกับจังหวัดแตรบซอน และทิศตะวันตกติดต่อกับจังหวัดกิเรซุนและจังหวัดเอร์ซินจัน


title: จังหวัดฮักการี

text: จังหวัดฮักการี () เป็นจังหวัดทางภาคตะวันออกเฉียงใต้ของตุรกี มีศูนย์กลางการปกครองอยู่ที่เมืองฮักการี () ซึ่งเป็นเมืองหลักของจังหวัด โดยแยกออกจากจังหวัดวานเมื่อ ค.ศ. 1936 มีอาณาเขตทางทิศตะวันตกติดต่อกับจังหวัดชืร์นักและทิศเหนือติดต่อกับจังหวัดวาน โดยประชากรส่วนใหญ่ในจังหวัดเป็นชาวเคิร์ด


title: จังหวัดฮาไต

text: จังหวัดฮาไต (, ) เป็นจังหวัดทางตอนใต้ของตุรกี มีอาณาเขตทางทิศใต้และทิศตะวันออกติดต่อกับประเทศซีเรียและทิศเหนือติดต่อกับจังหวัดอาดานาและจังหวัดออสมานิเย


title: จังหวัดอีดึร์

text: จังหวัดอีดึร์ () เป็นจังหวัดทางตะวันออกของตุรกี มีพรมแดนติดต่อกับอาร์มีเนีย อาเซอร์ไบจาน (พื้นที่นาคีชีวัน) และอิหร่าน


title: ฮักการี

text: ฮักการี (, "Hakkārī", ) เป็นเมืองและเมืองหลักของจังหวัดฮักการีของตุรกี อยู่ห่างจากชายแดนอิรัก-ตุรกีไม่กี่กิโลเมตร ชื่อฮักการีมาจากคำภาษาซีเรียค ܐܲܟܵܪܹ̈ܐ (Akkārē) หมายถึงเกษตรกร ตามการสำมะโนประชากรเมื่อ 2010 มีประชากร 57,844 คน


title: จังหวัดอิสปาร์ตา

text: จังหวัดอิสปาร์ตา () เป็นจังหวัดทางภาคตะวันตกเฉียงใต้ของตุรกี มีอาณาเขตทางทิศตะวันตกเฉียงเหนือติดต่อกับจังหวัดอัฟยอน ทิศตะวันตกเฉียงใต้ติดต่อกับจังหวัดบูร์ดูร์ ทิศใต้ติดต่อกับจังหวัดอันทัลยา และทิศตะวันออกติดต่อกับจังหวัดกอนยา มีเมืองหลักคืออิสปาร์ตา


title: อีดึร์

text: อีดึร์ ( ; "Igdir", รวมถึง Ցոլակերտ, "Tsolakert") เป็นเมืองหลักของจังหวัดอีดึร์ในภูมิภาคภูมิภาคอะนาโตเลียตะวันออกของตุรกี ตั้งชื่อตามกลุ่มที่มีชื่อเดียวกันซึ่งเป็นชาวเติร์กโอคุซ ส่วนชื่อในภาษาอาร์มีเนียตั้งชื่อตามที่อาศัยโบราณที่อยู่ใกล้เคียง


title: จังหวัดอิสตันบูล

text: จังหวัดอิสตันบูล (), หรือเทศบาลนครอิสตันบูล () เป็นจังหวัดของตุรกี มีพื้นที่ 5,343.02 ตารางกิโลเมตร ตั้งอยู่ในภูมิภาคมาร์มาราซึ่งอยู่ในภาคตะวันตกเฉียงเหนือของประเทศ มีอาณาเขตทางทิศตะวันตกติดต่อกับจังหวัดเตกีร์ดาและทิศตะวันออกติดต่อกับจังหวัดโกจาเอลี โดยมีช่องแคบบอสฟอรัสที่อยู่ระหว่างทะเลดำทางทิศเหนือและทะเลมาร์มาราทางทิศใต้คั่นจังหวัดเป็นฝั่งยุโรปและฝั่งเอเชีย จึงถือเป็นจังหวัดข้ามทวีปเช่นเดียวกับจังหวัดชานักกาเล


title: จังหวัดอิซมีร์

text: จังหวัดอิซมีร์ () เป็นจังหวัดของตุรกีทางตะวันตกของอานาโตเลีย ซึ่งตั้งอยู่บริเวณชายฝั่งทะเลอีเจียน มีเมืองหลักคืออิซมีร์


title: ภาษาฟรีเชียซาเทอร์ลันท์

text: ภาษาฟรีเชียซาเทอร์ลันท์ (ฟรีเชียซาเทอร์ลันท์: ) เป็นภาษาสุดท้ายที่ยังมีผู้พูดอยู่ของกลุ่มภาษาฟรีเชียตะวันออก มีความใกล้ชิดกับภาษาฟรีเชียอื่น ๆ ได้แก่ ภาษาฟรีเชียเหนือที่พูดในเยอรมนีเช่นเดียวกัน และภาษาฟรีเชียตะวันตกที่พูดในเนเธอร์แลนด์


title: จังหวัดกาห์รามันมารัช

text: จังหวัดกาห์รามันมารัช () เป็นจังหวัดของตุรกี มีเมืองหลักคือกาห์รามันมารัช


title: เมลีตอน คันตาเรีย

text: เมลีตอน วาร์ลาโมวิช คันตาเรีย (, ) เป็นทหารจากกองทัพโซเวียตยศสิบโทชาวจอร์เจีย เขาเป็นที่รู้จักในฐานะคนที่นำธงชูที่อาคารไรชส์ทาค พร้อมกับมีฮาอิล เยโกรอฟ และอะเลคเซย์ เบเรสต์


title: เมลีตอน คันตาเรีย

text: คันตาเรียเกิดในครอบครัวชาวนาในจวารี เมืองเล็ก ๆ ของจอร์เจีย เขาทำงานเป็นชาวนาโคฮอซ (Kolkhoz) จนกระทั่งเขาถูกระดมพลเข้าร่วมกองทัพแดงใน ค.ศ. 1940 เขาทำหน้าที่ในกรมทหารปืนไรเฟิลที่ 756 กองพลปืนไรเฟิลที่ 150 กองทัพสนามที่ 3 ของแนวรบเบียโลรัสเซียที่ 1 เขาเป็นที่รู้จักในฐานะคนที่นำธงแดงพร้อมกับมีฮาอิล เยโกรอฟไปชูที่อาคารไรชส์ทาค ในวันที่ 1 พฤษภาคม ค.ศ. 1945


title: เมลีตอน คันตาเรีย

text: คันตาเรียไดรับลำดับเกียรติวีรชนแห่งสหภาพโซเวียตในวันที่ 8 พฤษภาคม ค.ศ. 1946 ก่อนถูกปลดประจำการในปีเดียวกัน หลังจากนั้นเขาอาศัยอยู่ที่ Sukhumi และทำงานเป็นผู้จัดการร้านของรัฐบาล เขาเข้าร่วมพรรคคอมมิวนิสต์แห่งสหภาพโซเวียตใน ค.ศ. 1947 หลังสหภาพโซเวียตล่มสลาย และปีหนึ่งหลังจากสงครามแบ่งแยกดินแดนในอับคาเซียเริ่มขึ้น คันตาเรียและครอบครัวของเขาย้ายไปอยู่ที่มอสโก ก่อนที่เขาจะเสียชีวิตในอีกสองเดือนต่อมาในเดือนธันวาคม ค.ศ. 1993 ที่โรงพยาบาลในมอสโก


title: จังหวัดการาบึก

text: จังหวัดการาบึก () เป็นจังหวัดของตุรกีทางตอนเหนือของอานาโตเลียที่ไม่มีทางออกสู่ทะเล แยกจากจังหวัดซองกุลดักเมื่อ ค.ศ. 1995


title: ภาษาเยอรมันต่ำกลาง

text: ภาษาเยอรมันต่ำกลาง (; ) หรือ ภาษาแซกซันกลาง () เป็นขั้นการพัฒนาอีกขั้นหนึ่งของภาษาเยอรมันต่ำ มีวิวัฒนาการมาจากภาษาแซกซันเก่าในยุคกลาง ภาษาเยอรมันต่ำกลางเป็นภาษาเขียนที่ใช้กันอย่างมากทางตอนเหนือของยุโรปกลางและทำหน้าที่เป็นภาษากลางในครึ่งเหนือของยุโรปในยุคสันนิบาตฮันเซอ (ระหว่างประมาณ ค.ศ. 1300–1600)


title: จังหวัดการามัน

text: จังหวัดการามัน () เป็นจังหวัดทางตอนกลางของตุรกี มีเมืองหลักคือการามัน


title: จังหวัดการ์ส

text: จังหวัดการ์ส () เป็นจังหวัดทางภาคตะวันออกเฉียงเหนือของตุรกี มีพรมแดนติดต่อกับประเทศอาร์มีเนีย มีเมืองหลักคือการ์ส


title: หาว

text: หาว () คือรีเฟล็กซ์ (reflex) ที่ประกอบด้วยการสูดลมหายใจเข้าและการยืดตัวของแก้วหู ตามด้วยการหายใจออก


title: หาว

text: การหาวส่วนใหญ่เกิดขึ้นในผู้ใหญ่ทันทีก่อนและหลังการนอนหลับ, ระหว่างกิจกรรมที่น่าเบื่อ หรือเป็นผลจากคุณสมบัติการติดต่อกันได้ของมัน การหาวมักจะเกี่ยวข้องกับ ความเหนื่อยล้า, ความเครียด, ความง่วง หรือความเบื่อหน่าย และความหิว ในมนุษย์การหาวมักจะเกิดขึ้นเพราะการหาวของบุคคลอื่น (เช่น เห็นผู้อื่นหาว, พูดคุยกับผู้อื่นที่กำลังหาวในระว่างการสนทนาทางโทรศัพท์) และเป็นหนึ่งในตัวอย่างของการป้อนกลับเชิงบวก คุณสมบัติ "การติดต่อกันได้" ของการหาวยังสามารถพบเห็นได้ในชิมแปนซี, สุนัข, แมว, นก, และสัตว์เลื้อยคลาน และยังสามารถติดต่อข้ามสายพันธุ์ได้ มีการเสนอเหตุผลทางจิตวิทยาสำหรับการหาวโดยประมาณ 20 เหตุผล แต่ความเห็นส่วนใหญ่นั้นยังไม่ตรงกันว่าเหตุผลไหนควรจะเป็นเหตุผลหลัก


title: หาว

text: ระหว่างการหาว กล้ามเนื้อ tensor tympani ในหูชั้นกลางหดตัว สร้างเสียงก้องจากในหัว การหาวในมนุษย์และสัตว์บางครั้งมาพร้อมกับสัญชาตญาณที่จะยืดอวัยวะบางส่วนของร่างกาย ร่วมด้วย แขน, คอ, ไหล่, และหลัง


title: จังหวัดกาสตาโมนู

text: จังหวัดกาสตาโมนู () เป็นจังหวัดในภูมิภาคทะเลดำทางตอนเหนือของตุรกี มีอาณาเขตทิศตะวันออกติดต่อกับจังหวัดซีนอป ทิศตะวันตกติดต่อกับจังหวัดบาร์ตินและจังหวัดการาบึก ทิศใต้ติดต่อกับจังหวัดชันกึรึ ทิศตะวันออกเฉียงใต้ติดต่อกับจังหวัดโชรุม และทิศเหนือติดต่อกับทะเลดำ


title: จังหวัดไกเซรี

text: จังหวัดไกเซรี () เป็นจังหวัดทางภาคกลางของตุรกี อยู่ในภูมิภาคอานาโตเลียตอนกลาง


title: จังหวัดกิลิส

text: จังหวัดกิลิส () เป็นจังหวัดตอนกลางใต้ของตุรกี มีพรมแดนติดต่อกับซีเรีย มีเมืองหลักคือกิลิส


title: จังหวัดกิลิส

text: ในอดีตจังหวัดกิลิสเป็นส่วนหนึ่งของจังหวัดกาเซียนเตปและแยกออกมาเมื่อ ค.ศ. 1994


title: จังหวัดกึรึกกาเล

text: จังหวัดกึรึกกาเล () เป็นจังหวัดของตุรกีซึ่งเป็นศูนย์กลางทางด้านอุตสาหกรรม มีเมืองหลักคือกึรึกกาเล


title: ต๋าจี่

text: ต๋าจี่ ตามสำเนียงมาตรฐาน หรือ ถันกี ตามสำเนียงฮกเกี้ยน เอกสารไทยโบราณเรียกเพี้ยนเป็น ขันกี () เป็นชายาคนโปรดของโจ้วหวัง (紂王; ฮกเกี้ยนว่า "ติวอ๋อง") กษัตริย์องค์สุดท้ายของราชวงศ์ชาง (商朝) แห่งจีนโบราณ


title: ต๋าจี่

text: อย่างน้อยตั้งแต่สมัยราชวงศ์ถัง (唐朝) เกิดร่ำลือกันว่า ต๋าจี่เป็นปิศาจจิ้งจอก (狐狸精) ข่าวลือยิ่งโด่งดังเมื่อได้รับการใส่ไว้ในนวนิยายหลายเรื่องในสมัยราชวงศ์หมิง (明朝) เช่น "อู่หวังฝาโจ้วผิงฮฺว่า" (武王伐紂平話; "เล่าเรื่องอู่หวังปราบโจ้ว"), "เฟิงเฉินหยั่นอี้" (封神演義; "วีรคติเรื่องสถาปนาเทวดา"), และ "ตงโจวเลี่ยกั๋วจื้อ" (東周列國志; "บันทึกเรื่องรัฐต่าง ๆ สมัยโจวตะวันออก") ทำให้นางเป็นที่จดจำในวัฒนธรรมจีนในฐานะตัวอย่างของหญิงงามล่มเมือง


title: ต๋าจี่

text: นอกจากนี้ ช่วงราชวงศ์ซ่ง (宋朝) ยังเกิดลัทธิบูชาปิศาจจิ้งจอกซึ่งหลายกลุ่มนับถือตาจี๋ ทางการกำหนดให้เป็นลัทธินอกกฎหมาย และใน ค.ศ. 1111 จักรพรรดิซ่งฮุ่ยจง (宋徽宗) ยังรับสั่งให้ทำลายศาลปิศาจจิ้งจอกหลายแห่งในนครหลวงเปี้ยนจิง (汴京) รวมถึงศาลของต๋าจี่ แต่ไม่เคยปราบปรามสำเร็จ


title: พระเจ้ามหาปัทมนันทะ

text: พระเจ้ามหาปัทมนันทะ ( ) เป็นปฐมกษัตริย์แห่งแคว้นมคธ ปฐมกษัตริย์แห่งราชวงศ์นันทะ ถือว่าเป็นผู้มีความสำคัญยิ่ง เพราะพระองค์เป็นผู้นำทัพโค่นล้มราชบัลลังก์ของ “ราชวงศ์ศิศุนาค” ก่อนจะสถาปนาพระองค์เองขึ้นเป็นจักรพรรดิแห่งราชวงศ์นันทะ และปกครองแผ่นดินมคธในเวลาต่อมา


title: พระเจ้ามหาปัทมนันทะ

text: “พระเจ้านันทะ” เป็นจักรพรรดิผู้ยิ่งใหญ่น่าเกรงขาม แต่เบื้องหลังของพระองค์กลับเป็นเพียงบุรุษผู้มีวรรณะต่ำต้อยจนยากที่จะทำใจยอมรับให้เป็นพ่อของคนทั้งแผ่นดิน ท่ามกลางเสียงสรรเสริญเยินยอในความยิ่งใหญ่ของ “พระเจ้านันทะ” จักรพรรดิผู้ยิ่งใหญ่แห่ง “ราชวงศ์นันทะ” ผู้ปกครองแคว้นมคธ ดินแดนอันมั่งคั่งทางตะวันออกของอินเดีย กลับมีเสียงแห่งความสงสัย ไม่พอใจ และไม่ยอมรับในชาติกำเนิดของจักรพรรดิผู้ยิ่งใหญ่พระองค์นี้ ที่เป็นเพียงชาย “วรรณะศูทร” ชนชั้นที่ต่ำต้อยที่สุดในสังคมอินเดีย โดย เคอร์ติอุส ริวฟัส นักประวัติศาสตร์ชาวโรมันได้เล่าไว้ว่า กระทั่งเมื่อพระองค์โตขึ้น ก็ได้คิดการใหญ่ ลุกขึ้นมาโค่นล้มราชบัลลังก์ของ “ราชวงศ์ศิศุนาค” ก่อนจะสถาปนาตนขึ้นเป็นจักรพรรดิแห่งราชวงศ์นันทะ และปกครองแผ่นดินมคธแทน จนกระทั่งต่อมาถึงรัชสมัยของพระเจ้าธนนันทะ ราชวงศ์นันทะจึงล่มสลาย ภายใต้อำนาจของพระเจ้าจันทรคุปตเมารยะ ปฐมกษัตริย์แห่งราชวงศ์เมารยะ


title: พระเจ้าธนานันทะ

text: พระเจ้าธนานันทะ ( ) เป็นพระมหากษัตริย์พระองค์สุดท้ายแห่งจักรวรรดินันทะตามความใน "มหาโพธิวงศ์" พระองค์เป็นหนึ่งในพระโอรสเก้าพระองค์ของพระเจ้ามหาปัทมนันทะ และพลูทาร์กระบุว่า พระเจ้าจันทรคุปตเมารยะตรัสว่า พระเจ้าธนานันทะทรงเป็นที่เกลียดชังและสาปแช่งของเหล่าราษฎร เพราะมีพระอัธยาศัยร้ายกาจและทรงมีชาติกำเนิดต่ำ


title: เกินห้ามใจไม่ให้รัก

text: เกินห้ามใจไม่ให้รัก () เป็นละครโทรทัศน์ไทย แนว โรแมนติก-ดราม่า-คอมเมดี้ นำแสดงโดย อารักษ์ อมรศุภศิริ,มนชนก แสงฉายเพียงเพ็ญ, ชินวุฒ อินทรคูสิน และ ณัฐจารี หรเวชกุล ผลิตโดย บริษัท อาร์ท้อป มีเดีย (ไทยแลนด์) จำกัด สร้างจากละครจีนไต้หวัน In Time With You《我可能不會愛你》เกินห้ามใจไม่ให้รัก กำกับการแสดงโดย บัณฑิต ทองดี ออกอากาศทุกวัน เวลา . - . น. และวันถึงวัน เวลา . - . น. ทางช่อง PPTV HD 36 เริ่มตอนแรกวัน ที่ ม 2562


title: เอเชียนคัพ 2019 กลุ่มซี

text: กลุ่มซีของเอเชียนคัพ 2019 ลงเล่นตั้งแต่วันที่ 7 ถึง 16 มกราคม ค.ศ. 2019 กลุ่มนี้ประกอบไปด้วยเกาหลีใต้, จีน, คีร์กีซสถาน, และฟิลิปปินส์ ทีมที่ดีที่สุด 2 ทีม อาจพร้อมด้วยทีมอันดับที่ 3 (ถ้าพวกเขามีอันดับเท่ากับหนึ่งในทีมที่ดีที่สุด 4 ทีม) จะได้ผ่านเข้าสู่รอบ 16 ทีมสุดท้าย


title: เอเชียนคัพ 2019 กลุ่มซี

text:
ในกลุ่มนี้มีคีร์กีซสถานและฟิลิปปินส์ที่ผ่านเข้ามาเล่นรอบสุดท้ายได้เป็นครั้งแรกในรอบ 16 ทีมสุดท้าย :
เวลาที่ระบุไว้คือเวลามาตรฐานอ่าว ()


title: My Hero Academia: Two Heroes

text: My Hero Academia: Two Heroes (กำเนิดใหม่ 2 วีรบุรุษ) () เป็นหนังแอนิเมชั่นซูเปอร์ฮีโร่ของญี่ปุ่น ฉายในปี 2018 อ้างอิงเนื้อเรื่องจากมังงะญี่ปุ่นเรื่อง มายฮีโร่ อคาเดเมีย โดยโฮริโคชิ โคเฮย์ เนื้อเรื่องอยู่ระกว่างซีซั่น 2 และ 3 ของอนิเมะซีรีส์ กำกับโดย นางาซากิ เคนจิ ให้การผลิตโดย Bones ออกฉายครั้งแรกที่งาน Anime Expo เมื่อวันที่ 5 กรกฎาคม 2018 และเข้าฉายที่โรงภาพยนตร์ที่ประเทศญี่ปุ่นในวันที่ 3 สิงหาคม 2018 และเข้าฉายที่ประเทศไทยเมื่อวันที่ 29 พฤศจิกายน 2018 โดยมีรอบพิเศษฉายในวันที่ 24-25 พฤศจิกายน 2018 ซึ่งมีการแจกสินค้าพิเศษ (พัดหน้าออลไมต์)


title: My Hero Academia: Two Heroes

text: ออลไมต์ได้รับเชิญไปทริปหน้าร้อนที่เกาะ "ไอ-ไอร์แลนด์" เกาะที่ถูกสร้างขึ้นโดยมนุษย์ ที่ซึ่งรวบรวมนักวิทยาศาสตร์ตัวท็อปของโลกอาศัย และทำการวิจัยเกี่ยวกับอัตลักษณ์และพลังวิเศษที่ประชากรกว่า 80%บนโลกมี ออลไมต์พามิโดริยะ อิซึกุไปด้วยและสั่งห้ามไม่ให้เจ้าหนูมิโดริยะบอกเพื่อนเก่าของเขา อดีตคู่หูที่เคยร่วมงานกันขณะอยู่อเมริกา นักวิทยาศาสตร์ระดับท็อป ศาสตราจารย์เดวิด ชีลด์ เรื่องที่เขาได้ถ่ายทอดพลังวันฟอร์ออลให้แก่เจ้าหนูมิโดริยะ หลังจากมาถึง พวกเขาได้รับการต้อนรับโดยเมลิซซ่า ชีลด์ ลูกสาวของเดวิด ชีลด์และเป็นนักเรียนของโรงเรียนบนเกาะนี้ ซึ่งเธอมีความฝันว่าจะเป็นนักวิทยาศาสตร์เหมือนพ่อของเธอ


title: My Hero Academia: Two Heroes

text: หลังจากกลับมาพบกับเดวิด ออลไมท์กลับอ่อนแอลง เนื่องจากการบาดเจ็บจากการต่อสู้กับออลฟอร์วันในอดีต และกลายสภาพกลับเป็นร่างไร้พลัง จากการทดลอง เดวิดค้นพบว่าพลังของออลไมท์แทบจะไม่เหลือ ขณะนั้นเมลิซซ่าที่กำลังพามิโดริยะเที่ยวชมรอบเกาะ ได้พบกับยาโอโรสึที่ได้รับเชิญเข้าชมเกาะ มาพร้อมกับอุรารากะและจิโร่ด้วย หลังจากนั้นเข้าก็ไปเจอกับอีดะ โทโดโรกิ มาคุโก และคิริชิมะ ทั้ง 3 คนได้รับเชิญมาเหมือนกัน ส่วนคิริชิมะตามมากับบาคุโก นอกจากนั้นมิเนตะกับคามินาริยังโผล่มาเป็นเด็กเสิร์ฟที่ร้านอาหารบนเกาะอีกด้วย หลังจากใช้เวลาทั้งวันเที่ยวชมทำกิจกรรมต่างๆบนเกาะ เมลิซซ่าเชิญมิเนตะกับคามินาริมาที่งานปาร์ตี้ที่คนอื่นๆได้รับเชิญ


title: My Hero Academia: Two Heroes

text: ก่อนที่งานปาร์ตี้ เมลิซซ่าได้เปิดเผยแก่มิโดริยะว่าเธอเป็นประเภทไม่มีอัตลักษณ์ เหมือนที่มิโดริยะเคยเป็น เธอรู้สึกได้ว่าอัตลักษณ์ของเขาคล้ายกับของออลไมต์ จึงได้ให้กันต์เล็ทแก่มิโดริยะ อุปกรณ์ที่เธอออกแบบเพื่อช่วยป้องกันไม่ให้เขาบาดเจ็บเมื่อใช้พลัง 100%


title: My Hero Academia: Two Heroes

text: ระหว่างนั้น วุลฟรัม วิลเลินลึกลับที่แอบขึ้นเกาะ ได้เข้าควบคุมระบบรักษาความปลอดภัยของเกาะระหว่างงานเลี้ยงและขู่จะฆ่าพลเมืองบนเกาะ เขาจับโปรฮีโร่ทั้งหมดตรึงไว้รวมถึงออลไมต์ และพาตัวเดวิด ชีลด์กับแซมผู้ช่วยของเดวิดไป เนื่องจากพวกเด็กๆมาสาย มิโดริยะ เมลิซซ่า อีดะ โทโดโรกิ ยาโอโรซึ อุรารากะ จิโร่ มิเนตะ และ คามินาริ จึงไม่ได้ถูกจับตัวเหมือนพวกโปรฮีโร่ในงานเลี้ยง และพยายามที่จะกู้ระบบรักษาความปลอดภัย โดยการตัดสินใจที่จะขึ้นไปถึงชั้น 200 ณ อาคารที่จัดงานเลี้ยง ในเวลาเดียวกันบาคุโกและคิริชิมะหลงทางที่จะไปงานเลี้ยง และไม่รู้สึกถึงการเปลี่ยนแปลงของระบบรักษาความปลอดภัย


title: My Hero Academia: Two Heroes

text: หลังจากพวกเด็กๆขึ้นไปถึงชั้น 80 วุลฟรัม กับลูกน้องเขา เริ่มรู้สึกถึงแผนการของพวกมิโดริยะ ในขณะที่ซ่อนอยู่ในฮอลล์วิจัยพรรณพืช ทั้งกลุ่มพยายามที่จะหลบหนีจากวิลเลินสองคน จนกระทั่งบาคุโกกับคิริชิมะที่จู่ๆก็โผล่มา ได้เข้าไปมีส่วนในการต่อสู้ โทโดโรกิ ช่วยคนอื่นๆหนีไปชั้นบนและมาร่วมต่อสู้กับบาคุโกและคิริชิมะ มิเนตะใช้อัตลักษณ์ปีนขึ้นไปนอกตัวอาคารเพื่อปล่อยบันไดให้คนอื่นๆปีนตามขึ้นมา ลูกน้องของวุลฟรัมส่งกองทัพหุ่นยนต์รักษาความปลอดภัยตามไปจัดการกับทั้งสองกลุ่ม อีดะ ยาโอโรซึ จิโร่ และมิเนตะต่อสู้กับเหล่าหุ่นยนตร์ ขณะที่มิโดริยะ อุรารากะ และเมลิซซ่า หาทางขึ้นไปบนยอดอาคาร


title: My Hero Academia: Two Heroes

text: เพื่อที่จะไปให้สูงที่สุด อุรารากะใช้อัตลักษณ์ให้มิโดริยะกับเมลิซซ่าลอยไปให้ใกล้กับห้องระบบรักษาความปลอดภัย ขณะที่อุรารากะถูกโจมตีโดยหุ่นรักษาความปลอดภัย บาคุโก โทโดโรกิ คิริชิมะ ได้เข้ามาช่วยไว้ ทั้งสี่คนต่อสู้กับหุ่นยนตร์ขณะที่มิโดริยะกับเมลิซซ่าสู้หาทางไปให้สูงที่สุด


title: My Hero Academia: Two Heroes

text: ที่ยอดของอาคารพวกเขาพบว่าเดวิดกับแซมอยู่ในห้องนิรภัย และกำลังปลดล็อกเอากระเป๋าใบหนึ่งออกมา ปรากฏว่าว่าเดวิดกับแซมเป็นคนวางแผนสร้างสถานการณ์กับวิลเลินปลอมที่ถูกจ้างมา เพื่อที่จะขโมยสิ่งประดิษฐ์ที่ยิ่งใหญ่ที่สุดของพวกเขาคืน ซึ่งก็คืออุปกรณ์ที่สามารถเพิ่มพลังของอัตลักษณ์ให้แก่มนุษย์ได้ ซึ่งผู้มีอำนาจในเกาะได้ลงความเห็นว่ามันอันตรายเกินไป จึงได้ยึดอุปกรณ์ไป และยุบโครงการ พวกเขาล็อกอุปกรณ์ชิ้นนี้ไว้เพื่อกันไม่ให้ตกไปอยู่ในมือของผิด จากความคิดว่าออลไมต์ต้องการสิ่งประดิษฐ์นี้เพื่อเป็นฮีโร่ต่อทำให้เดวิดตัดสินใจที่จะขโมยสิ่งประดิษฐ์นี้กลับมา วุลฟรัมมาถึงที่ยอดอาคาร ปะทะกับพวกมิโดริยะ และเปิดเผยว่าเขาเป็นวิลเลินตัวจริง ไม่ใช่ตัวปลอมที่ถูกจ้างมา แซมทรยศเดวิดและนำกระเป๋าส่งไปให้ วุลฟรัม กลายเป็นว่าเแซมวางแผนกับวุลฟรัม เพื่อให้แน่ใจว่าเขาสามารถทำเงินจากสิ่งประดิษฐ์นี้จากพวกวิลเลินได้ แต่ถึงอย่างนั้น วุลฟรัมกลับยิงแซมหลังจากได้กระเป๋า เดวิดกระโดดรับกระสุนลูกที่สองเพื่อช่วยชีวิตของแซม


title: My Hero Academia: Two Heroes

text: ก่อนที่วุลฟรัมจะฆ่าเมลิซซ่า มิโดริยะได้หลุดออกจากพลังของวิลเลินที่ขังเขาไว้แล้วเข้าไปต่อสู่กับวุลฟรัม วุลฟรัมใช้อัตลักษณ์ของเขาควบคุมโลหะพันธะนาการมิโดริยะและหลบหนีไปบนชั้นดาดฟ้า และพาตัวเดวิดไปเพื่อเพิ่มจำนวนอุปกรณ์ด้วย มิโดริยะตามไปถึงชั้นดาดฟ้า พยายามที่จะหยุดวุลฟรัมจากการหนีด้วยเฮลิคอปเตอร์ไปกับเดวิด แต่มิโดริยะล้มเหลวและตกลงมาจากเฮลิคอปเตอร์ เมลิซซ่ากู้ระบบรักษาความปลอดภัยคืนมาได้ปลดปล่อยโปรฮีโร่และปิดระบบหุ่นยนตร์รักษาความปลอดภัย ออลไมต์ที่ถูกคลายพันธนาการตามไปที่ชั้นดาดฟ้าและหยุดการหนีของเฮลิคอปเตอร์


title: My Hero Academia: Two Heroes

text: ในตอนสุดท้ายวุลฟรัมพยายามใช้สิ่งประดิษฐ์ที่เพิ่มพลังของเขาและค่อยๆเอาชนะออลไมต์ที่กำลังหมดพลัง เขาขยายร่างกายเป็นขนาดใหญ่ด้วยโลหะและกักขังเดวิดไว้ข้างใน เขาแข็งแกร่งกว่าออลไมต์ด้วยพลังอัตลักษณ์ที่มีมากกว่าหนึ่ง และเผยว่าเขาเป็นพวกเดียวกับออลฟอร์วัน ออลฟอร์วันได้ให้พลังเพิ่มอัตลักษณ์แก่เขาเพราะอยากสนับสนุนให้เดวิด เพื่อนของออลไมต์ได้ทำชั่ว คนที่เหลือตามมาถึงดาดฟ้าเพื่อช่วยออลไมท์ มิโดริยะและออลไมท์รวมพลังกันเพื่อที่จะชนะวูลฟรัม ทั้งคู่ปล่อยหมัดสุดท้ายพร้อมกันเอาชนะวูลฟรัมและช่วยตัวเดวิดออกมา ขณะที่ดวงอาทิตย์ขึ้น เดวิดและออลไมท์ได้เห็นภาพสะท้อนของเมลิสซ่าและมิโดริยะ เป็นฮีโร่ในรุ่นต่อไป และโลกจะยังคงสันติสุขต่อไปแม้พลังของออลไมท์จะหมดลงก็ตาม


title: My Hero Academia: Two Heroes

text: ระหว่างเครดิตท้ายเรื่อง เป็นฉากเด็กๆและออลไมท์กำลังกินบาร์บีคิวกินอยู่บนเกาะอย่างสนุกสนานหลังจากที่เอาชนะวิลเลินมาได้ เมลิสซ่ามาเยี่ยมเดวิดที่อยู่ในโรงพยาบาลรักษาตัวในขณะที่ตำรวจคอยดูแลอยู่


title: My Hero Academia: Two Heroes

text: การ์ตูนสั้นตอนเดียวจบ เนื้อหาแยกจากมังงะ เป็นเนื้อหาเกี่ยวกับคาแรกเตอร์จากเวอร์ชันภาพยนตร์, เมลิซซ่า ชีลด์


title: My Hero Academia: Two Heroes

text: ตีพิมพ์ปี 2018 ในนิตยาสารโชเนนจั๊มพ์รายสัปดาห์ ของชูเอย์ฉะ เล่มที่ 35 ประจำวันที่ 30 กรกฎาคม 2018 วาดโดย อาคิยามะ โยโกะ


title: สุพันธุ์ มงคลสุธี

text: สุพันธุ์ มงคลสุธี เป็นประธานสภาอุตสาหกรรมแห่งประเทศไทย ประธานกรรมการ บริษัท ซินเน็ค (ประเทศไทย) จำกัด (มหาชน) สมาชิกสภานิติบัญญัติแห่งชาติ (ประเทศไทย) พ.ศ. 2557 กรรมการศูนย์ส่งเสริมศิลปาชีพระหว่างประเทศ กรรมการสภาโรงเรียนนายร้อยตำรวจสามพราน กรรมการสภามหาวิทยาลัยเทคโนโลยีราชมงคลอีสาน รองประธานกรรมการบริษัท ที เค เอส เทคโนโลยี จำกัด (มหาชน) กรรมการสภามหาวิทยาลัยรัตนบัณฑิต กรรมการในคณะกรรมการพัฒนาการจัดการศึกษาโดยสถาบันอุดมศึกษาที่มีศักยภาพสูงจากต่างประเทศตามคำสั่งหัวหน้าคณะรักษาความสงบแห่งชาติ ที่ 29/2560 กรรมการในคณะกรรมการนโยบายการบริหารจัดการการทำงานของคนต่างด้าวและกรรมการในคณะกรรมการยุทธศาสตร์ชาติ ในรัฐบาลพลเอกประยุทธ์ จันทร์โอชา


title: สุพันธุ์ มงคลสุธี

text: คณะรักษาความสงบแห่งชาติ แต่งตั้งให้เป็น กรรมการในคณะกรรมการร่วมภาครัฐและเอกชนเพื่อแก้ปัญหาทางเศรษฐกิจ ตามคำสั่งคณะรักษาความสงบแห่งชาติ ที่ 56/2557 กรรมการในคณะกรรมการศูนย์อำนวยการเตรียมความพร้อมประเทศไทยในการเข้าสู่ประชาคมอาเซียน ตามคำสั่งคณะรักษาความสงบแห่งชาติ ที่ 67/2557 กรรมการในคณะกรรมการกองทุนเพื่อส่งเสริมการอนุรักษ์พลังงาน ตามคำสั่งคณะรักษาความสงบแห่งชาติ ที่ 71/2557 กรรมการในคณะกรรมการนโยบายเขตพัฒนาเศรษฐกิจพิเศษ ตามคำสั่งคณะรักษาความสงบแห่งชาติ ที่ 72/2557


title: สุพันธุ์ มงคลสุธี

text: อดีตกรรมการผู้ทรงคุณวุฒิในคณะกรรมการพัฒนาวิทยาศาสตร์และเทคโนโลยีแห่งชาติอดีตกรรมการผู้ทรงคุณวุฒิในคณะกรรมการกองทุนกู้ยืมเพื่อการศึกษา อดีตที่ปรึกษานายกสมาคมบริษัทจดทะเบียนไทย อดีตกรรมการผู้ทรงคุณวุฒิ มหาวิทยาลัยเทคโนโลยีราชมงคลรัตนโกสินทร์ อดีตประธานกรรมการ บริษัท พริซึ่ม โซลูชั่นส์ จำกัด อดีต กรรมการธนาคาร ธนาคารกรุงไทย จำกัด (มหาชน)  อดีตประธานกิตติมศักดิ์สภาอุตสาหกรรมแห่งประเทศไทย


title: สุพันธุ์ มงคลสุธี

text: เกิดเมื่อวันที่ 25 เมษายน พ.ศ. 25901 เข้ารับการศึกษา ปริญญาตรี วิทยาการจัดการบัณฑิต (วิทยาการจัดการ) มหาวิทยาลัยสุโขทัยธรรมาธิราช และจบการศึกษาสูงสุด ปริญญาโท บริหารธุรกิจมหาบัณฑิต City University of Seattle, สหรัฐอเมริกาและ ปริญญาโท คณะรัฐศาสตร์ จุฬาลงกรณ์มหาวิทยาลัย สุพันธุ์ มงคลสุธี สมรส และมีบุตร 4 คน ได้แก่สุธิดา มงคลสุธี สุพรรณษา อารยะสกุล จุติพันธุ์ มงคลสุธี ศรุตา มงคลสุธีคลธี


title: เทวินทร์ วงศ์วานิช

text: เทวินทร์ วงศ์วานิช เป็นประธานกรรมการการท่องเที่ยวแห่งประเทศไทยกรรมการผู้ทรงคุณวุฒิ ในคณะกรรมการพัฒนาระบบราชการ ด้านบริหารธุรกิจ สำนักงานคณะกรรมการพัฒนาระบบราชการ ในรัฐบาล พลเอก ประยุทธ์ จันทร์โอชา เป็นอดีต ประธานเจ้าหน้าที่บริหาร บริษัท ปตท. จำกัด (มหาชน) อดีตประธานเจ้าหน้าที่บริหารและกรรมการผู้จัดการใหญ่ปตท. สำรวจและผลิตปิโตรเลียม อดีตประธานกรรมการ บริษัท อสมท จำกัด (มหาชน) อดีตประธานสมาคมการจัดการธุรกิจแห่งประเทศไทย


title: เทวินทร์ วงศ์วานิช

text: เกิดวันที่ 31 สิงหาคม พ.ศ. 2501 จบการศึกษาเบื้องต้นที่โรงเรียนสาธิตประสานมิตร รุ่น 16


title: เทวินทร์ วงศ์วานิช

text: ปริญญาตรี วิศวกรรมศาสตร์ (วิศวกรรมเคมี) จุฬาลงกรณ์มหาวิทยาลัย M.A. (Chemical Engineering) Rice University, USA และ M.A. (Petroleum engineering) University of Houston, USA


title: เทวินทร์ วงศ์วานิช

text: สมรสมีบุตร 3 คน โดยบุตรสาวคนโต ได้แก่ นางสาว ธชาพล วงศ์วานิช


title: สุภดิช อากาศฤกษ์

text: นายสุภดิช อากาศฤกษ์


title: สุภดิช อากาศฤกษ์

text: เกิดเมื่อ วันศุกร์ที่ 23 มิถุนายน พ.ศ. 2510 ที่จังหวัดกรุงเทพมหานคร ประเทศไทย เป็นบุตรชายของ นายรัตนเดช อากาศฤกษ์ และนางเนาวศรี อากาศฤกษ์(ถึงแก่กรรม)


title: สุภดิช อากาศฤกษ์

text: นายสุภดิช อากาศฤกษ์ เป็นหลานปู่ของ พระชะนะทุกทิศ ต้นตระกูล "อากาศฤกษ์" นามสุกลพระราชทานจากรัชกาลที่ 6


title: สุภดิช อากาศฤกษ์

text:
นายสุภดิช อากาศฤกษ์ เป็นหลานลุง ของ นายสุธี อากาศฤกษ์ ฉายา"เป้าบุ้นจิ้นเมืองไทย" อดีตปลัดสำนักนายกรัฐมนตรี อดีตเลขาธิการ ปปป. (สำนักงานป้องกันและปราบปรามผู้ประพฤติมิชอบในวงราชการ)เรียนประถมปีที่ 1 ถึง มัธยมศึกษาปีที่ 3 ที่โรงเรียนกรุงเทพคริสเตียนวิทยาลัย เป็นเด็กเรียนดี อยู่ห้อง 1 มาโดยตลอด (BCC 133)
มัธยมศึกษาปีที่ 4 ถึง 6 เข้าศึกษาต่อที่โรงเรียนเตรียมอุดมศึกษา สายวิทย์-คณิต (เตรียมอุดมรุ่น46)
ปี 2529 ศึกษาปริญญาตรีต่อที่ คณะพาณิชยศาสตร์และการบัญชี มหาวิทยาลัยธรรมศาสตร์ จบปริญญาตรี บช.บ.
ปี 2535 ศึกษาปริญญาโทต่อที่ Faculty of Computer and Engineering Management, Assumption University จบปริญญาโท MS. CEM


title: สุภดิช อากาศฤกษ์

text: โดยทางพรรคเศรษฐกิจใหม่ได้เตรียมจัดประชุมจัดตั้วพรรคเป็นครั้งแรกเพื่อเลือก หัวหน้าพรรค เลขาธิการพรรค และคณะกรรมการบริหารพรรคที่ห้องไฮเดรนเยียร์ โรงแรม ที เค พาเลซ ถนนแจ้งวัฒนะ กรุงเทพมหานคร ในวันอาทิตย์ที่ 26 สิงหาคม พ.ศ. 2561 ปรากฏว่า นายสุภดิช อากาศฤกษ์ เป็นหัวหน้าพรรคคนแรก


title: อิสรภาพทางการเงิน

text: อิสรภาพทางการเงิน () คือคำพูดที่หมายถึง การที่บุคคลหรือครอบครัวใดมีมูลค่าของทรัพย์สินมากพอที่จะดำรงชีวิตโดยไม่ต้องขึ้นอยู่กับรายได้จากจากการจ้างงาน คนที่มีอิสรภาพทางการเงินมีสินทรัพย์ที่ก่อให้เกิดรายได้ (กระแสเงินสด) ที่อย่างน้อยเท่ากับที่ต้องจ่ายไป รายได้ที่มีอิสระของงานนั้นโดยทั่วไปจะเป็นบ่งถึงรายได้ทางอ้อม (รายได้ที่ไหลเข้ามาต่อเนื่อง โดยไม่ต้องใช้ทั้งแรงและเวลา หรือใช้น้อยที่สุด) และเป็นฐานรากต่อการบรรลุสู่อิสรภาพทางการเงิน


title: บาวเซต

text: บาวเซต หรือ กุปปะฮิเมะ ( ; ) เป็นบาวเซอร์ที่ถูกแปลงเพศโดยใช้ไอเท็มพิเศษที่สามารถแปลงร่างตนเองให้เหมือนกับเจ้าหญิงพีช ถูกสร้างเมื่อวันที่ 19 กันยายน ค.ศ.2018 โดยศิลปินที่ใช้ชื่อว่า Ayyk92 ที่วาดภาพการ์ตูนแนวโคมิกโพสต์ในโลกออนไลน์ บาวเซตกลายเป็นกระแสอย่างรวดเร็ว พร้อมกับแฮชแท็กทั้งภาษาอังกฤษและญี่ปุ่นในทวิตเตอร์ โดยที่เธอถูกวาดเป็นมนุษย์ผมบลอนด์ ผิวขาว ที่มีเขา, เขี้ยว และแถบที่มีหนามอยู่ที่แขน


title: บาวเซต

text: "ซูเปอร์มาริโอบราเธอส์" เป็นเกมที่ผลิตโดยนินเทนโดในปีค.ศ.1985 โดยที่ผู้เล่นจะรับบทเป็นมาริโอ และลุยจิ เพื่อช่วยเจ้าหญิงพีชที่ถูกลักพาตัวโดยบาวเซอร์ ในระหว่างที่เล่นนั้น ผู้เล่นสามารถเก็บไอเท็มพิเศษเพื่อให้ความสามารถพิเศษและรูปร่างใหม่


title: บาวเซต

text: ในระหว่างที่มีการแสดงฉากในนินเทนโดไดเร็กเมื่อเดือนกันยายน ค.ศ.2018 ทางค่ายได้แสดงเกม"นิวซุปเปอร์มาริโอบราเธอร์ส ยู" ในแบบ 'ดีลักซ์' สำหรับนินเทนโดสวิทช์ โดยให้โท้ดเดตเป็นตัวละครใหม่ ที่สามารถแปลงร่างเป็น "พีชเชต" ได้โดยใช้ไอเท็มซุปเปอร์คราวน์ โดยพีชเชตมีรูปร่างคล้ายเจ้าหญิงพีช แต่มีทรงผมแบบโท้ดเดต และอื่นๆ จิปะถะ


title: บาวเซต

text: การปรากฏตัวของพีชเชตทำให้เกิดทฤษฎีต่างๆ เกี่ยวกับจักรวาลในเกม หลังจากนั้นไม่นาน Ayyk92 ได้โพสต์การ์ตูนโคมิกสี่ช่องบนเดเวี่ยนอาร์ต และทวิตเตอร์ โดยมีรายละเอียดว่า มาริโอและบาวเซอร์กำลังเศร้า เนื่องจากเจ้าหญิงพีชปฏิเสธคำขอเป็นเจ้าบ่าว ซึ่งอ้างอิงถึงตอนจบใน "ซุปเปอร์มาริโอ โอดิสซี" อย่างไรก็ตาม ในขณะที่มาริโอกำลังปลอบใจอยู่นั้น บาวเซอร์ได้แอบเอาซุปเปอร์คราวน์ออกมาใช้ และในฉากสุดท้าย ทั้งคู้ได้เดินผ่านเจ้าหญิงพีชและลุยจิที่กำลังอึ้ง พร้อมกับบาวเซอร์ที่ถูกเปลี่ยนเป็นเพศหญิงที่มีรูปร่างเหมือนเจ้าหญิงพีช แต่ใส่เสื้อสีดำ มีเขี้ยว ขนตาเล็ก เขาใหญ่ที่หัว และหางกับกระดองของบาวเซอร์


title: บาวเซต

text: จากนั้นบรรดาผู้ติดตามจึงเรียกเธอว่า "บาวเซต" แทน และมีแฮชแทกพร้อมกับเป็นกระแสในทวิตเตอร์ แม้แต่พอร์นฮับ และยูพอร์นมีรูปของบาวเซตมากกว่า 500,000 ภาพ จากนั้นตัวละครนี้กลายเป็นกระแสต่อในทวิตเตอร์ภาษาญี่ปุ่นภายใต้แฮชแท็ค "กุปปะ-ฮิเมะ" (หมายถึง "เจ้าหญิงกุปปะ") และมีศิลปินชาวญี่ปุ่นวาดภาพของเธอในแบบของเขาเอง


title: อัลมะซีฮุดดัจญ์ญาล

text: อัลมะซีฮุดดัจญ์ญาล (, "" "เมสสิยาห์ปลอม, โกหก, คนหลอกลวง") เป็นสิ่งที่ชั่วร้ายในวันโลกาวินาศของศาสนาอิสลาม มันจะปรากฏพร้อมกับอ้างตนเองว่าเป็น "อัลมะซีห์" (หรือเมสสิยาห์) ก่อน "เยามุลกิยามะฮ์" (วันแห่งการทำลายล้าง) เป็นตัวแทนของผู้ต่อต้านเมสสิยาห์ เหมือนกับศัตรูของพระคริสต์ในวันโลกาวินาศของศาสนาคริสต์ และอาร์มิลุสในวันโลกาวินาศของศาสนายูดายช่วงยุคกลาง


title: อัลมะซีฮุดดัจญ์ญาล

text: ' () เป็นคำวิเศษณ์ที่มีต้นกำเนิดมาจากภาษาซีรีแอก และเป็นคำที่อยู่ในขั้นที่สุดของภาษาอาหรับ มีรากมากจากคำว่า ' หมายถึง "โกหก" หรือ "การหลอกลวง". ' หมายถึง "ผู้อ้างตัวเป็นเมสสิยาห์" ในช่วงวันสุดท้าย และคำว่า ' คือสิ่งมีชีวิตที่มีความชั่วร้ายที่ต้องการแอบอ้างตนเองเป็นพระเมสสิยาห์ที่แท้จริง


title: อัลมะซีฮุดดัจญ์ญาล

text: ชื่อดัจญ์ญาลเป็นรากในภาษาอาหรับของคำว่า "ดาญิล" ซึ่งหมายถึง "แผ่นทอง" หรือ "ผ้าคลุมทอง" ซึ่งที่ได้มาจากคำหนึ่งที่มีความหมายว่า "ผสม"


title: อัลมะซีฮุดดัจญ์ญาล

text: รายงานจาก "ฮะดีษ" ศาสดามุฮัมมัดได้กล่าวว่าอัลมะซีฮุดดัจญ์ญาลจะเป็นตัวสุดท้ายจากบรรดาดัจญ์ญาล หรือผู้อ้างตนเอง ทั้งสิบสามตนในฮะดีษได้บันทึกว่า ศาสดามุฮัมมัดได้บอกสัญญาณการมาของ "ดัจญ์ญาล" ที่จะเข้าเมืองทั่วโลกยกเว้นมักกะฮ์ และมะดีนะฮ์ และบอกให้ผู้คนติดตามศาสนาปลอมของมัน ศาสดามุฮัมมัดได้กำชับทุกคนอ่านอายะฮ์แรก และสิบอายะฮ์สุดท้ายของซูเราะฮ์อัล-กะฮ์ฟี (ตอนที่ 18 ในอัลกุรอาน) เพื่อปกป้องจากสิ่งชั่วร้ายที่มาจาก "ดัจญ์ญาล". สัญญาณที่อยู่ด้านล่างนี้ถูกกล่าวโดยอะลี:สัญญาณที่อยู่ตรงนี้คือสัญญาณการปรากฏตัวของดัจญ์ญาลที่ปรากฏในฮะดีษส่วนใหญ่


title: เอ็นนิโอ ฟานตัสติชินี

text: เอ็นนิโอ ฟานตัสติชินี (20 กุมภาพันธ์ ค.ศ. 1955 – 1 ธันวาคม ค.ศ. 2018) เป็นนักแสดงชาวอิตาลี[1]


title: กูร์ต ซูมา

text: กูร์ต แฮปปี ซูมา (เกิด 27 ตุลาคม ค.ศ. 1994) เป็นนักฟุตบอลชาวฝรั่งเศส ปัจจุบันเล่นตำแหน่งเซ็นเตอร์แบ็คให้กับเอฟเวอร์ตัน (ยืมตัวจากเชลซี) และทีมชาติฝรั่งเศส


title: กูร์ต ซูมา

text: ซูมาเริ่มต้นอาชีพกับแซ็งเตเตียนและลงเล่นนัดแรกเมื่อเขาอายุ 16 ปี พาทีมคว้าแชมป์กุบเดอลาลีกในปี 2013 ต่อมาย้ายไปเชลซีด้วยค่าตัว 12 ล้านปอนด์เมื่อเดือนมกราคม 2014 โดยในฤดูกาลแรก (2014–15) ซูมาช่วยพาทีมคว้าแชมป์ลีกคัพและพรีเมียร์ลีก ต่อมาในเดือนกรกฎาคม 2017 ซูมาถูกปล่อยยืมตัวให้กับสโตกซิตี


title: กูร์ต ซูมา

text: ซูมาลงเล่นให้กับทีมชาติตั้งแต่ชุดเยาวชนจนถึงชุดอายุไม่เกิน 21 ปี ลงเล่นทีมชาติชุดใหญ่นัดแรกเมื่อวันที่ 29 มีนาคม 2015 นัดที่พบกับเดนมาร์ก


title: อิมแพ็ค อารีน่า เมืองทองธานี

text: อิมแพ็ค อารีน่า เมืองทองธานี () เป็นสนามกีฬาในร่มที่มีความจุมากที่สุดในประเทศไทย ด้วยจำนวน 12,000 ที่นั่ง ตั้งอยู่ภายในศูนย์แสดงสินค้าและการประชุม อิมแพ็ค เมืองทองธานี สร้างขึ้นเพื่อรองรับการแข่งขันเอเชียนเกมส์ครั้งที่ 13 ที่ประเทศไทยเป็นเจ้าภาพ และใช้เป็นเป็นสถานที่จัดคอนเสิร์ต กิจกรรมเพื่อการบันเทิง การประชุมอื่นๆ อีกมากมายจนถึงปัจจุบัน


title: อิมแพ็ค อารีน่า เมืองทองธานี

text: อิมแพ็ค อารีน่า เมืองทองธานี สร้างขึ้นเมื่อปี พ.ศ. 2539 โดยบริษัท บางกอกแลนด์ จำกัด (มหาชน) เพื่อรองรับการแข่งขันเอเชียนเกมส์ครั้งที่ 13 ที่ประเทศไทยเป็นเจ้าภาพ โดยใช้เป็นสนามสำหรับแข่งขันกีฬาในร่ม เช่น มวยสากลสมัครเล่น และยิมนาสติก


title: อิมแพ็ค อารีน่า เมืองทองธานี

text: อิมแพ็ค อารีน่า เมืองทองธานี มีลักษณะภายในเป็นอัฒจันทร์ 2 ชั้น 3 ด้าน อีกด้านเว้นไว้สำหรับสร้างเวทีแสดงคอนเสิร์ตและการประกวดต่างๆ สามารถในการรองรับผู้เข้าชมภายในอาคารได้จำนวน 12,000 คน พื้นที่ตรงกลางอาคารมีลักษณะเป็นรูปสี่เหลี่ยม เหมาะกับการจัดคอนเสิร์ต กิจกรรมเพื่อการบันเทิง การประชุม และการจัดการแข่งขันกีฬาต่างๆ เพดานมีความสูง 24 เมตร และมีพื้นที่สำหรับการจำหน่ายบัตรหน้างาน หรือการจำหน่ายของที่ระลึก โดยผู้จัดงานคอนเสิร์ต ศูนย์อาหาร รวมทั้งลานจอดรถของผู้ร่วมงานทั้งหมด


title: การตัดศีรษะ

text: การตัดศีรษะ คือการแยกศีรษะออกจากร่างกายอย่างสมบูรณ์ ความเสียหายดังกล่าวเป็นอันตรายถึงชีวิตของมนุษย์และสัตว์ส่วนใหญ่ เนื่องจากมันทำให้สูญเสียอวัยวะอื่นๆทั้งหมดของระบบประสาทอัตโนมัติที่มีความจำเป็นสำหรับร่างกาย ในขณะที่สมองจะปราศจากเลือดออกซิเจนและความดันโลหิต


title: การตัดศีรษะ

text: คำว่า การตัดศีรษะ หมายถึงการกระทำด้วยการตัดศีรษะบุคคลโดยเจตนา ไม่ว่าจะเป็นการฆาตกรรมหรือการประหารชีวิต ซึ่งอาจทำได้ด้วยขวาน ดาบ มีด หรือวิธีระบบกลไก เช่น กิโยตีน ผู้ประหารชีวิตที่ทำหน้าที่ประหารชีวิตโดยการตัดศีรษะได้ถูกเรียกว่า เพชฌฆาต การตัดศีรษะโดยอุบัติเหตุอาจเป็นผลมาจากแรงระเบิด รถยนต์ หรืออุบัติเหตุในโรงงานอุตสาหกรรม การดำเนินประหารชีวิตที่ไม่เหมาะสมโดยการแขวนคอหรือการได้รับบาดเจ็บอื่นๆอย่างรุนแรง การฆ่าตัวตายด้วยการตัดศีรษะเป็นเรื่องยาก แต่ยังไม่ทราบแน่ชัด กฏหมายของประเทศซาอุดีอาระเบีย เยเมน และกาตาร์ได้อนุญาตให้มีการประหารชีวิตด้วยการตัดศีรษะได้ แต่ในทางปฏิบัติ ซาอุดีอาระเบียเป็นประเทศเดียวที่ยังคงมีการประหารชีวิตด้วยการตัดศีรษะต่อผู้กระทำความผิดเรื่อยมาเพื่อเป็นการลงโทษสำหรับการก่ออาชญากรรม


title: การตัดศีรษะ

text: น้อยครั้ง, การตัดศีรษะยังหมายถึงการถอดศีรษะออกจากร่างกายเมื่อเสียชีวิตแล้ว นี้อาจจะเป็นการกระทำเพื่อนำศีรษะไปเป็นรางวัล เพื่อเป็นการประจานต่อสาธารณะ เพื่อทำให้การตายนั้นยากที่จะชันสูตรได้ เพื่อมีไว้สำหรับการแช่แข็ง(cryonics) หรืออื่นๆ เหตุผลนั้นลึกลับซับซ้อนมาก


title: รายชื่อประเทศในภาษาต่าง ๆ

text: รายชื่อประเทศในภาษาต่างๆ ประเทศส่วนใหญ่ของโลกมีชื่อเรียกที่แตกต่างกันไปในแต่ละภาษาที่แตกต่างกัน บางประเทศยังได้เกิดการเปลี่ยนแปลงชื่อด้วยเหตุผลทางการเมืองหรืออื่น ๆ บทความนี้พยายามที่จะให้ทางเลือกชื่อทั้งหมดที่รู้จักกันสำหรับทุกประเทศและรัฐอธิปไตย


title: รายชื่อประเทศในภาษาต่าง ๆ

text: บทความอื่นๆในหมวดหมู่นี้:


title: พระเจ้าซันโชที่ 3 แห่งกัสติยา

text: พระเจ้าซันโชที่ 3 () หรือ พระเจ้าซันโชผู้เป็นที่ปรารถนา () เสด็จพระราชสมภพ ค.ศ. 1134 สิ้นพระชนม์ 31 สิงหาคม ค.ศ. 1158 ที่โตเลโด อาณาจักรกัสติยา กษัตริย์แห่งกัสติยาผู้ครองราชย์ได้เพียงปีเดียว ตั้งแต่ปี ค.ศ. 1157 ถึงปี ค.ศ. 1158 พระองค์เป็นพระโอรสของพระเจ้าอัลฟอนโซที่ 7 แห่งเลออนและกัสติยากับพระมเหสี เบเรงเกลาแห่งบาร์เซโลนา ฉายานามของพระองค์ได้มาจากการเป็นพระโอรสธิดาคนแรกของพระบิดามารดาที่ประสูติหลังการแต่งงานแปดปีที่ไร้ทายาท


title: พระเจ้าซันโชที่ 3 แห่งกัสติยา

text: พระเจ้าซันโชเป็นพระโอรสคนโตของพระเจ้าอัลฟอนโซที่ 7 แห่งเลออนและกัสติยากับเบเรนเกลาแห่งบาร์เซโลนา ตามพินัยกรรม พระบิดาของพระองค์ได้แบ่งอาณาจักรให้พระโอรสสองคน ซันโชได้สืบทอดอาณาจักรกัสติยาและโตเลโด ส่วนเฟร์นันโดได้สืบทอดเลออน สองพี่น้องเพิ่งลงนามในสนธิสัญญาเสร็จหมาด ๆ ในตอนที่พระเจ้าซันโชสิ้นพระชนม์อย่างกะทันหันในฤดูร้อนของปี ค.ศ. 1158 และถูกฝังที่โตเลโด


title: พระเจ้าซันโชที่ 3 แห่งกัสติยา

text: พระองค์อภิเษกสมรสในปี ค.ศ. 1151 กับบลังกาแห่งนาวาร์ พระธิดาของพระเจ้าการ์ซิอา รามิเรซแห่งนาวาร์ และมีพระโอรสสองคน คือ


title: ฮิพสเตอร์ ออร์ ลูเซอร์

text: ฮิพสเตอร์ ออร์ ลูเซอร์ (Hipster or Loser) เป็นละครโทรทัศน์แนวComedy-Drama ผลิตโดย บริษัท Bearcave Studio จำกัด, บริษัท ทศกัณฐ์ ฟิล์ม จำกัด กำกับภาพยนตร์ซีรีส์โดย อัศนี กิจเฮงพานิช (เอ็น) ออกอากาศทุกวันพฤหัสบดี เวลา 20.00 - 21.00 น. ทาง LINE TV นำแสดงโดย ณัฐสิทธิ์ โกฏิมนัสวนิชย์, เบนจามิน โจเซฟ วาร์นี, กรวิชญ์ สูงกิจบูลย์, มนสภรณ์ ชาญเฉลิม, พงษ์นิรันดร์ กันตจินดา และนักแสดงชั้นนำอีกมากมาย เริ่มตอนแรกวันที่ 13 ธันวาคม พ.ศ. 2561 - 31 มกราคม พ.ศ. 2562 ต่อจากละครชุด The Deadline


title: คอนเสิร์ตแบบเบิร์ดเบิร์ดโชว์ 2003

text: คอนเสิร์ตแบบเบิร์ดเบิร์ดโชว์ 2003 ตอน TOGETHER ด้วยมือ ด้วยใจ ด้วยกัน เป็นชื่อตอนของคอนเสิร์ตแบบเบิร์ดเบิร์ดโชว์ครั้งที่ 8 จัดขึ้นในวันที่ 10-27 กรกฎาคม 2546 จัดแสดงที่ ศูนย์วัฒนธรรมแห่งประเทศไทย จำนวน 21 รอบ (รวมรอบกาล่า)จำนวนผู้ชม 42,000 คน


title: ทางหลวงจีนหมายเลข 213

text: ทางหลวงจีนหมายเลข 213 (G213) เป็นทางหลวงแนวเหนือ–ใต้ เริ่มต้นจากเมืองหลานโจว ในมณฑลกานซู่ สิ้นสุดที่เมืองบ่อหาน ในมณฑลยูนนาน ระยะทาง 2827 กิโลเมตร โดยทางหลวงสายนี้ผ่านเมืองเฉิงตู เสฉวน และคุนหมิง มณฑลยูนนาน


title: ทางหลวงจีนหมายเลข 213

text: ทางหลวงสายนี้เป็นเส้นทางการขนส่งที่สำคัญในการเดินทางไปยังพื้นที่ประสบภัยแผ่นดินไหวในมณฑลเสฉวน พ.ศ. 2551 จนกล่าวได้ว่าเป็น "เส้นทางชีวิต" ของหน่วยกู้ภัย เมื่อวันที่ 6 กรกฎาคม พ.ศ. 2554 ในมณฑลเสฉวน ถนนเส้นนี้ได้รับความเสียหายจากโคลนถล่มและพังทลายลงมาเป็นระยะทาง 400 เมตร อันเป็นผลมาจากโคลนถล่มทำให้แม่น้ำที่อยู่ริมถนนสายนี้ได้เปลี่ยนทิศทาง


title: นครระดับจังหวัด

text: นครระดับจังหวัด () หรือ เทศบาลระดับจังหวัด หรือเดิมเรียกว่า นครในความควบคุมของมณฑล () (ตั้งแต่ปี ค.ศ. 1949 ถึง ค.ศ. 1983) เป็นเขตการปกครองของสาธารณรัฐประชาชนจีน ระดับเล็กลงมาจากมณฑล และใหญ่กว่าเทศมณฑลหรืออำเภอ นครระดับจังหวัดเป็นเขตการปกครองระดับที่สองของในโครงสร้างการปกครองของประเทศจีน (เทียบเท่ากับจังหวัด สันนิบาต และเขตปกครองตนเองระดับจังหวัด) ตั้งแต่คริสต์ทศวรรษ 1980 เป็นต้นมา จังหวัดส่วนมากของประเทศจีนได้เปลี่ยนฐานะเป็นนครระดับจังหวัด


title: นครระดับจังหวัด

text: นครระดับจังหวัดมักจะไม่ใช่ "เมือง" ในความรู้สึกตามความเป็นจริง (กล่าวคือ ไม่ได้เป็นเมืองที่มีพื้นที่ต่อเนื่องขนาดใหญ่) แต่เป็นการประกอบเขตการปกครองหลายแห่งเข้าด้วยกัน ได้แก่ พื้นที่ใจกลางเมือง (เมืองในความเป็นจริง ซึ่งมักมีชื่อเดียวกันกับชื่อของนครระดับจังหวัด) และพื้นที่ชนบทขนาดใหญ่กว่าที่ล้อมรอบใจกลางเมือง ซึ่งประกอบไปด้วยเมืองขนาดเล็กหลายแห่ง ตำบล และหมู่บ้าน ในประเทศจีน นครระดับจังหวัดที่กว้างขวางที่สุดมีพื้นที่ที่ห่างไกลถึง


title: นครระดับจังหวัด

text: นครระดับจังหวัดประกอบไปด้วยเทศมณฑล เมืองระดับเทศมณฑล และเขตการปกครองย่อยอื่น ๆ เป็นผลมาจากความจริงที่ว่า เขตการปกครองที่เรียกว่าจังหวัดแต่ก่อนหลายแห่ง ได้ถูกแทนที่ให้เรียกเป็นนครระดับจังหวัดแทน แต่ในพื้นที่นั้นก็ยังคงประกอบไปด้วยเมือง เมืองขนาดเล็ก และพื้นที่ชนบทอยู่ เพื่อลดความสบสนของนครระดับจังหวัดกับพื้นที่เขตเมืองจริง ๆ ในประเทศจีน จะใช้คำว่า 市区 shìqū (ฉีชู) เพื่อหมายถึง "พื้นที่เขตเมือง"


title: นครระดับจังหวัด

text: นครระดับจังหวัดแห่งแรกก่อตั้งขึ้นเมื่อวันที่ 5 พฤศจิกายน ค.ศ. 1983 หลังจากนั้นกว่าสองทศวรรษ นครระดับจังหวัดก็ได้ก่อตั้งขึ้นแทนที่จังหวัดเป็นจำนวนมาก และยังคงเป็นเช่นนี้เรื่อยไป


title: นครระดับจังหวัด

text: เกือบทุกมณฑลจะมีนครระดับจังหวัดเป็นเขตปกครองย่อยแทนจังหวัดทั้งมณฑล หรือเกือบทั้งมณฑล ในบรรดา 22 มณฑล และ 5 เขตปกครองตนเองของสาธารณรัฐประชาชนจีน มีเพียง 9 มณฑล (อันได้แก่ มณฑลยูนนาน มณฑลกุ้ยโจว มณฑลชิงไห่ มณฑลเฮย์หลงเจียง มณฑลเสฉวน มณฑลกานซู่ มณฑลจี๋หลิน มณฑลหูเป่ย์ และมณฑลหูหนาน) และ 3 เขตปกครองตนเอง (อันได้แก่ เขตปกครองตนเองซินเจียงอุยกูร์ เขตปกครองตนเองทิเบต และเขตปกครองตนเองมองโกเลียใน) เท่านั้นที่มีเขตการปกครองระดับที่สองที่ไม่ใช่นครระดับจังหวัดจำนวนไม่กี่แห่ง


title: นครระดับจังหวัด

text: เกณฑ์ในการแต่งตั้งจังหวัดให้เป็นนครระดับจังหวัด มีดังต่อไปนี้มีนครระดับจังหวัด 15 แห่งที่ได้รับอนุญาตให้อยู่ในสถานะนครกึ่งมณฑล ซึ่งจะได้รับสิทธิ์ในการปกครองตนเองมากขึ้น เมืองฉือเจียจวงและเจิ้งโจวเป็นนครระดับจังหวัดที่ใหญ่ที่สุดที่มีประชากรเข้าใกล้หรือเกินกว่าเมืองกึ่งมณฑลบางแห่ง


title: กีฬาบริดจ์ในกีฬาแห่งชาติ ครั้งที่ 46

text: กีฬาบริดจ์ในกีฬาแห่งชาติ ครั้งที่ 46 เริ่มขึ้นเมื่อวันที่ 19–25 พฤษจิกายน พ.ศ. 2561 ณ วิทยาลัยอาชีวศึกษาเชียงราย โดยมีการแข่งขันอยู่ 2 ชนิดกีฬา ได้แก่ คู่ และทีม


title: มวยไทย เดอะ ฮีโร่ แชมเปียน ชาเลนจ์

text: มวยไทย เดอะ ฮีโร่ แชมเปียน ชาเลนจ์ (The Hero Champion Challenge) เป็นรายการโทรทัศน์ถ่ายทอดสดกีฬามวยไทย ที่ได้รับความนิยม รายการนี้ทำการถ่ายทอดทางช่องThairath TV ทุกวันเสาร์และวันอาทิตย์เวลา 16.00 น. - 18.00 น. โดยเริ่มในวันเสาร์ที่ 17 มีนาคม พ.ศ. 2561 เป็นต้นไปรายการมีจุดประสงค์คือ


กีฬายิงปืนรณยุทธในกีฬาแห่งชาติ ครั้งที่ 46 เริ่มขึ้นเมื่อวันที่ 19–25 พฤษจิกายน พ.ศ. 2561 ณ สนามยิงปืนนครเชียงราย โดยมีการแข่งขันอยู่ 2 ชนิดกีฬา ได้แก่ บุคคลชาย และบุคคลหญิง


title: พระเจ้าอัลฟอนโซที่ 7 แห่งเลออนและกัสติยา

text: พระเจ้าอัลฟอนโซที่ 7 (; เลออน: ) หรือ พระเจ้าอัลฟอนโซผู้เป็นจักรพรรดิ (; เลออน: ) เสด็จพระราชสมภพ 1 มีนาคม ค.ศ. 1105 สิ้นพระชนม์ 21 สิงหาคม ค.ศ. 1157 ที่เฟรสเนดา ราชอาณาจักรกัสติยา เป็นกษัตริย์เลออนและกัสติยาที่ครองราชย์ตั้งแต่ปี ค.ศ. 1126 ถึงปี ค.ศ. 1157 พระองค์เป็นพระโอรสของพระราชินีอูร์รากากับแรมงแห่งบูร์กอญ และเป็นพระนัดดาของพระเจ้าอัลฟอนโซที่ 6 ทรงอ้างตนเป็นจักรพรรดิ แม้ว่าในรัชสมัยของพระองค์สเปนในสมัยกลางจะเข้าใกล้การเป็นจักรวรรดิมากที่สุด และแม้ว่าพระองค์จะเอาชนะชาวมัวร์ได้ แต่พระองค์ยังคงถูกมองว่าเป็นบุคคลที่ไม่ค่อยมีบทบาทตัวตน


text: ชีวิตในวัยเยาว์ของพระองค์ค่อนข้างวุ่นวายด้วยการต่อสู้ระหว่างพระมารดา พระราชินีอูร์รากา กับพระสวามีคนที่สอง พระเจ้าอัลฟอนโซที่ 1 แห่งอารากอน ที่แย่งชิงกันปกครองกัสติยาและเลออน จนเมื่ออูร์รากาสิ้นพระชนม์ในปี ค.ศ. 1216 พระบิดาเลี้ยงของพระองค์วางมือจากการอ้างสิทธิ์ อัลฟอนโซจึงได้รับการยอมรับอย่างเป็นทางการจากกษัตริย์แห่งอารากอน, กษัตริย์แห่งปัมโปลนา (นาวาร์), เคานต์แห่งบาร์เซโลนา และผู้ปกครองสเปน-มัวร์คนอื่น ๆ ว่าเป็นจักรพรรดิ พระองค์มีชื่อเสียงจากการยึดอัลเมริอามาจากชาวมัวร์ในปี ค.ศ. 1147 รวมถึงชัยชนะครั้งอื่นๆ แต่ก็ขยายอาณาเขตออกไปได้ไม่มาก ทรงเสียอัลเมริอาไปในปี ค.ศ. 1157 และรักษากอร์โดบาไว้ในมือได้เพียง 3 ปี ในปี ค.ศ. 1146 การรุกรานครั้งใหม่ของกลุ่มอัลโมฮัดจากแอฟริกาเหนือเริ่มต้นขึ้น ครั้งนี้อัลฟอนโซหันไปผูกมิตรกับกลุ่มอัลโมราวิดและอุทิศชีวิตที่เหลือให้กับการทำสงครามเพื่อสกัดกั้นการขยายอาณาเขตไปทางใต้ของสเปนของกลุ่มอัลโมฮัด


text: แม้จะอยู่ในช่วงที่ใกล้จะเป็นจักรวรรดิ แต่ความคิดที่จะแยกตัวออกจากกันยังคงมีอยู่อย่างต่อเนื่องในคาบสมุทรไอบีเรีย พระเจ้าอัลฟอนโซไม่สามารถหยุดยั้งโปรตุเกสจากการสถาปนาตนเป็นราชอาณาจักรอิสระ ในพินัยกรรมพระองค์ได้ทำตามตามธรรมเนียมปฏิบัติของชาวสเปน แบ่งอาณาจักรให้กับพระโอรสทั้งสอง คือ พระเจ้าซันโชที่ 3 แห่งกัสติยาและพระเจ้าเฟร์นันโดที่ 2 แห่งเลออน ซึ่งสุดท้ายแล้วการกระทำนี้ก็ได้ทำลายการเป็นจักรวรรดิของสเปนในสมัยกลาง


text: ในปี ค.ศ. 1111 ดิเอโก เฆลมิเรซ บิชอปแห่งกอมโปสเตลาและเคานต์แห่งตราบาได้รับการสวมมงกุฎและทำพิธี เป็นพระเจ้าอัลฟอนโซแห่งกาลิเซียในอาสนวิหารซานเตียโกเดกอมโปสเตลา พระองค์เป็นบุตรคนเดียว พระมารดาของพระองค์ได้สืบทอดต่อบัลลังก์เลออน-กัสติยา-กาลิเซียที่เป็นหนึ่งเดียวกันและต้องการการันตีตำแหน่งให้พระโอรสจึงเตรียมความพร้อมเพื่อให้พระโอรสได้สืบทอดตำแหน่งต่อ ในปี ค.ศ. 1125 พระองค์ได้สืบทอดราชอาณาจักรโตเลโดที่เคยเป็นของชาวมุสลิม ในวันที่ 10 มีนาคม ค.ศ. 1126 หลังการสิ้นพระชนม์ของพระมารดา พระองค์ได้รับการสวมมงกุฎในเลออน และเริ่มการกอบกู้ราชอาณาจักรกัสติยาที่ตอนนั้นตกอยู่ภายใต้อำนาจของอัลฟอนโซเจ้าสมรภูมิกลับคืนมาทันที ตามสนธิสัญญาสันติภาพแตมาราในปี ค.ศ. 1127 เจ้าสมรภูมิให้การยอมรับว่าพระองค์คือพระเจ้าอัลฟอนโซที่ 7 แห่งกัสติยา ทว่าอาณาเขตที่อยู่ไกลออกไปทางตะวันออกของดินแดนของพระองค์มีอิสรภาพมากขึ้นในช่วงที่พระมารดาของพระองค์ปกครองและมีการก่อกบฏเกิดขึ้นหลายครั้ง หลังได้รับการยอมรับในกัสติยา อัลฟอนโซต่อสู้เพื่อจำกัดอำนาจของบารอนท้องถิ่น


text: เมื่ออัลฟอนโซเจ้าสมรภูมิ กษัตริย์แห่งนาวาร์และอารากอน สิ้นพระชนม์โดยไร้ทายาทในปี ค.ศ. 1134 พระองค์ทำพินัยกรรมให้อาณาจักรกลายเป็นภาคีทางทหาร ชนชั้นสูงของราชอาณาจักรทั้งสองไม่ยอมรับความคิดนี้ การ์ซิอา รามิเรซ เคานต์แห่งมอนซอนได้รับเลือกเป็นกษัตริย์แห่งนาวาร์ ขณะที่อัลฟอนโซอ้างสิทธิ์ในบัลลังก์อารากอน แต่ขุนนางกลับเลือกผู้ท้าชิงอีกคน คือ รามิโรที่ 2 ซึ่งเป็นพระอนุชาของกษัตริย์ผู้ล่วงลับ อัลฟอนโซตอบโต้ด้วยการกลับมาอ้างสิทธิ์ในลาริโอฆา และ "พยายามผนวกดินแดนบริเวณซาราโกซาและตาราโซนา"


text: ในการปะทะกันจำนวนหลายครั้ง พระองค์ปราบกองทัพร่วมนาวาร์-อารากอนได้และยึดเอาราชอาณาจักรมาเป็นที่ดินบริวาร พระองค์ได้รับการสนับสนุนอย่างเหนียวแน่นจากเจ้าของที่ดินทางตอนเหนือของเทือกเขาพิรินีที่ครอบครองดินแดนไปจนถึงแม่น้ำโรน ทว่าสุดท้ายกองกำลังผสมของนาวาร์และอารากอนก็มีอำลังมากเกินกว่าที่พระองค์จะควบคุมได้ พระองค์จึงหันไปช่วยราโมน บารังเกที่ 3 เคานต์แห่งบาร์เซโลนาทำสงครามกับอาณาจักรเคานต์กาตาลาอื่น ๆ เพื่อรวมอดีตมาร์กาอิสปานิกาเป็นหนึ่งเดียว


text: วันที่ 26 มีนาคม ค.ศ. 1135 พระเจ้าอัลฟอนโซได้รับการสวมมงกุฎเป็น "จักรพรรดิแห่งสเปน" ในอาสนวิหารเลออน พระองค์อาจหวังที่จะแสดงสิทธิ์ในอำนาจเหนือคาบสมุทรทั้งหมดและเป็นผู้นำอย่างสมบูรณ์ในการทำเรกองกิสตา พระองค์พยายามจะทำให้สเปนเป็นชาติที่เป็นหนึ่งเดียวหลังจากที่แตกออกจากกันหลังการล่มสลายของราชอาณาจักรวิซิกอธ ความอ่อนแอของอารากอนทำให้พระองค์มีประสิทธิภาพเหนือกว่าคนอื่น หลังอาฟงซู เอ็งรีกึชยอมรับพระองค์เป็นเจ้านายในปี ค.ศ. 1137 พระเจ้าอัลฟอนโซที่ 7 พ่ายแพ้สมรภูมิบัลเดเบซในปี ค.ศ. 1141 ทำให้เอกราชของโปรตุเกสได้รับการรับรองในสนธิสัญญาซาโมรา (ค.ศ. 1143) ในปี ค.ศ. 1143 พระองค์ยอมรับสภาพและยอมรับการแต่งงานของเปโตรนียาแห่งอารากอนกับราโมน บารังเกที่ 4 เคานต์แห่งบาร์เซโลนา ซึ่งเป็นการแต่งงานที่รวมอารากอนกับกาตาลุญญาเข้าด้วยเป็นราชบัลลังก์อารากอน


text: ในเดือนพฤศจิกายน ค.ศ. 1128 พระองค์อภิเษกสมรสกับเบเรงเกลา บุตรสาวของราโมน บารังเกที่ 3 เคานต์แห่งบาร์เซโลนา เบเรงเกลาสิ้นพระชนม์ในปี ค.ศ. 1149 ทั้งคู่มีพระโอรสธิดาด้วยกัน คือในปี ค.ศ. 1152 อัลฟอนโซอภิเษกสมรสกับรึกซาแห่งโปแลนด์ บุตรสาวของวาดึสวัฟที่ 2 ผู้ถูกขับไล่ออกจากประเทศ ทั้งคู่มีพระโอรสธิดาด้วยกัน คือ


text: พระเจ้าอัลฟอนโซยังมีภรรยาลับอีกสองคนซึ่งพระองค์มีบุตรกับทั้งคู่ บุตรสาวนอกสมรสของพระองค์กับธิดาขุนนางชาวอัสตูเรียสชื่อกอนโตรโด เปเรซ คืออูร์รากา (ค.ศ. 1132–1664) ที่ต่อมาแต่งงานกับพระเจ้าการ์ซิอา รามิเรซ แห่งนาวาร์ กอนโตรโด เปเรซ เกษียณตัวเข้าคอนแวนต์ในปี ค.ศ. 1133 ในปลายรัชสมัย ทรงมีสัมพันธ์ชู้สาวกับอูร์รากา เฟร์นันเดซ ภรรยาม่ายของเคานต์โรดริโก มาร์ติเนซ จนมีบุตรสาวด้วยกันคือเอสเตฟานิอาผู้โชคร้าย (ค.ศ. 1148–1180) ที่ถูกเฟร์นัน รุยซ์ เด กัสโตร สามีขี้หึง สังหาร


title: พิจารณ์ เชาวพัฒนวงศ์

text: พิจารณ์ เชาวพัฒนวงศ์ (Peter Zhou) เกิดวันที่ 30 พฤศจิกายน พ.ศ. 2521 อายุ 40ปี เป็นนักการเมืองชาวไทย ปัจจุบันดำรงตำแหน่งคณะทำงานพรรคอนาคตใหม่ ประสบความสำเร็จจากการเป็นกรรมการบริหารบริษัทจำหน่ายเครื่องมือช่างที่มีโรงงานอยู่ทั้งในและต่างประเทศ


title: พิจารณ์ เชาวพัฒนวงศ์

text: พิจารณ์ เชาวพัฒนวงศ์ ก้าวเข้าสู่เวทีการเมืองเมื่อปีพ.ศ. 2561 โดยเขาเป็นหนึ่งในคณะทำงานพรรคอนาคตใหม่ ซึ่งก่อตั้งโดย ธนาธร จึงรุ่งเรืองกิจ และรศ.ดร.ปิยบุตร แสงกนกกุล อดีตอาจารย์ประจำคณะนิติศาสตร์ มหาวิทยาลัยธรรมศาสตร์ และผู้ร่วมจดจัดตั้งอีก 24 คน ยื่นจดแจ้งชื่อจัดตั้งพรรคต่อคณะกรรมการการเลือกตั้ง เมื่อวันที่ 15 มีนาคม 2561


title: พิจารณ์ เชาวพัฒนวงศ์

text: พิจารณ์ เชาวพัฒนวงศ์ เกิดวันที่ 30 พฤศจิกายน พ.ศ. 2521 นับถือ ศาสนาศริสต์ นิกายโรมันคาทอลิก เป็นคนกรุงเทพแต่กำเนิด พื้นเพครอบครัวเป็นคนไทยเชื้อสายจีน ภรรยาเป็นคนเชียงใหม่ มีลูก3คน ชาย2 หญิง1 อายุ 11, 9 และ 7ขวบ ตามลำดับ


title: พิจารณ์ เชาวพัฒนวงศ์

text: พิจารณ์ เชาวพัฒนวงศ์ จบการศึกษาระดับประถมศึกษาจากโรงเรียนเซนต์ดอมินิก ปริญญาตรี วิศวกรรมศาสตร์ สาขา Electrical Engineering สถาบันนานาชาติสิรินธร ม.ธรรมศาสตร์


title: พิจารณ์ เชาวพัฒนวงศ์

text: ทันทีที่เรียนจบป.ตรี เริ่มต้นทำงานในธุรกิจครอบครัวเกี่ยวกับนำเข้าและจัดจำหน่ายสินค้าด้านเครื่องมือช่างสำหรับงานก่อสร้างและงานอุตสาหกรรม เป็นเวลา 1ปี ก่อนที่จะได้งานที่ บริษัท ไทยตาบูชิ จำกัด ในตำแหน่งวิศวกรออกแบบวงจร ซึ่งเมื่อทำงานได้3เดือน จึงค้นพบว่างานที่ทำไม่สามารถนำมาต่อยอดทางธุรกิจของครอบครัวได้เลย จึงตัดสินใจลาออกและมาทุ่มเทให้กับธุรกิจของครอบครัว ซึ่งเป็นเวลา18ปี จากบริษัทsmeขนาดย่อม จนเป็นหนึ่งในบริษัทชั้นนำด้านเครื่องมือช่างของประเทศไทย โดยเมื่อต้นปี2017 ได้ขยายธุรกิจไปที่ประเทศจีน โดยเปิดบริษัทTrading เพื่อใช้เป็นฐานการส่งออกเครื่องมือช่าง แบรนด์ Pumpkin ที่ส่วนใหญ่สั่งผลิตที่จีนอยู่แล้ว ไปสู่ประเทศต่าง ๆ เพื่อเป้าหมายในการสร้างแบรนด์สู่ตลาดสากล (International Brand)


title: พิจารณ์ เชาวพัฒนวงศ์

text: ตำแหน่งปัจจุบัน


title: พิจารณ์ เชาวพัฒนวงศ์

text: - กรรมการผู้จัดการ Pumpkin Corporation Co., Ltd. (นำเข้าและจัดจำหน่าย เครื่องมือช่าง จากหลากหลายประเทศ)


title: พิจารณ์ เชาวพัฒนวงศ์

text: - กรรมการผู้จัดการ Suzhou Millennium Tools Corporation Co., Ltd. CHINA (ตั้งอยู่ที่ประเทศจีน ส่งออกและขายออนไลน์ เครื่องมือช่าง Brand Pumpkin)


title: พิจารณ์ เชาวพัฒนวงศ์

text: - กรรมการ บริษัท โปร เนเชอรัล ฟู้ดส์ จำกัด (ผลิตและส่งออก น้ำผลไม้กระป๋อง)


title: พิจารณ์ เชาวพัฒนวงศ์

text: ปี2010-2012 เหรัญญิก กรรมการสภาอภิบาลวัดเซนต์หลุยส์ สาธร


title: พิจารณ์ เชาวพัฒนวงศ์

text: ปี2013-2015 เลขานุการ กรรมการสภาอภิบาลวัดเซนต์หลุยส์ สาธร


title: พิจารณ์ เชาวพัฒนวงศ์

text: ความภูมิใจด้านกีฬา


title: พิจารณ์ เชาวพัฒนวงศ์

text: - ทีมบาสเกตบอล ของ รร เซนต์ดอมินิก


title: พิจารณ์ เชาวพัฒนวงศ์

text: - ทีมบาสเกตบอล ของ สถาบันนานาชาติสิรินธร ม.ธรรมศาสตร์


title: พิจารณ์ เชาวพัฒนวงศ์

text: - ถ้วยรางวัลที่7 รุ่นอายุ 30-39ปี ในการแข่งขันวิ่งหาดใหญ่มาราธอน2014 ระยะทาง42.125กม ด้วยเวลา4.00ชม


title: พิจารณ์ เชาวพัฒนวงศ์

text: - ติดอันดับ 100คนแรก ในการแข่งขันวิ่งอัตรามาราธอน 10ชั่วโมง ปี2014 โดยทำระยะทางได้ 78กม.


title: รัฐศิลป์ นลินธนาพัฒน์

text:
รัฐศิลป์ นลินธนาพัฒน์ เป็นนักแสดงชาวไทยและนักแสดงละครจักรๆวงศ์ๆ เริ่มต้นการแสดงจากบทพระเอกในเรื่อง หมู่บ้านนี้ผีดุ ทางช่องจ๊ะทิงจา ก่อนจะมารับบทร้ายครั้งแรกในละคร จักรๆ วงศ์ๆ ในบท เสือฤทธา ในเรื่อง สี่ยอดกุมาร ดิน น้ำ ลม ไฟ ชื่อเล่น รัฐ เกิดเมื่อวันที่ 4 กันยายน พ.ศ. 2534 ปัจจุบันเป็นนักแสดงสังกัด บริษัท สามเศียร จำกัด จบการศึกษาระดับปริญญาตรีที่ มหาวิทยาลัยวลัยลักษณ์ เขาเริ่มเข้าวงการบันเทิงจากการเข้าประกวดในเวที Mister Thailand เป็นผู้ผ่านเข้ารอบ 6 คนสุดท้าย ต่อมามีผลงานโฆษณาและมิวสิควิดีโอและในปัจจุบันเป็นนักแสดงสังกัด บริษัท สามเศียร จำกัด และ ช่อง 7 เอชดี ปัจจุบัน มีผลงานเด่น อุทัยเทวี
เทพสามฤดู นักรบตาปีศาจและ สังข์ทอง ที่เคยสร้างชื่อเสียงและผลงานละครอีกมากมาย ทางสถานี ช่อง 7 เอชดี


title: กัญชาทางการแพทย์

text: การใช้กัญชาทางการแพทย์ คือการใช้กัญชาหรือสารแคนนาบินอยด์ซึ่งแพทย์เป็นผู้สั่งใช้เพื่อประโยชน์ทางการแพทย์ต่อผู้ป่วย เป็นแนวทางการรักษาที่ยังไม่ได้รับการตรวจสอบอย่างที่ถ้วนเนื่องจากข้อจำกัดทางการผลิตและข้อกฎหมายที่เกี่ยวข้อง มีหลักฐานอยู่เล็กน้อยที่บ่งชี้ว่ากัญชาอาจสามารถบรรเทาอาการคลื่นไส้และอาเจียนระหว่างการให้ยาเคมีบำบัด เพิ่มความรู้สึกอยากอาหารในผู้ป่วยเอดส์ และลดอาการเจ็บปวดเรื้อรังและการหดเกร็งของกล้ามเนื้อได้


title: กัญชาทางการแพทย์

text: ผลข้างเคียงในระยะสั้นมีหลายอย่างทั้งแบบเล็กน้อยและแบบรุนแรง ผลข้างเคียงที่พบบ่อยได้แก่อาการเวียนศีรษะ อ่อนเพลีย อาเจียน และประสาทหลอน ผลข้างเคียงระยะยาวยังไม่มีข้อสรุปชัดเจน มีผู้ตั้งข้อสังเกตว่าอาจทำให้เกิดปัญหาด้านความจำและความคิด เสี่ยงต่อการติดยา ทำให้เกิดโรคจิตเภทในคนอายุน้อย และเสี่ยงต่อการมีเด็กมาใช้โดยบังเอิญ


สมเด็จพระราชินีนาถอูร์รากาที่ 1 แห่งเลออน (; เลออน: ) หรือ อูร์รากาผู้ไม่รอบคอบ () เสด็จพระราชสมภพราว ค.ศ. 1077–1081 สิ้นพระชนม์ 8 มีนาคม ค.ศ. 1126 ที่ซัลดัญญา ราชอาณาจักรกัสติยา ครองราชย์เป็นพระราชินีแห่งเลออนและกัสติยาตั้งแต่ปี ค.ศ. 1109 ถึงปี ค.ศ. 1126 เป็นพระธิดาของพระเจ้าอัลฟอนโซที่ 6 แห่งเลออนและกัสติยา


title: สมเด็จพระราชินีนาถอูร์รากาที่ 1 แห่งเลออน

text: อูร์รากากลายเป็นทายาทของพระบิดาเมื่อซันโช (พี่น้องนอกสมรสต่างมารดา) ถูกสังหารที่อูเกลสในปี ค.ศ. 1108 พระองค์เป็นภรรยาม่ายของเคานต์แรมงแห่งบูร์กอญ ทั้งคู่มีพระโอรสด้วยกันหนึ่งคนคืออัลฟอนโซ รามิเรซ ที่ต่อมาคือพระเจ้าอัลฟอนโซที่ 7 แห่งเลออนและกัสติยา การให้สตรีสืบทอดต่อตำแหน่งในช่วงวิกฤตอัลโมราวิดนั้นมีความเสี่ยง เพื่อถ่วงดุลอำนาจ การแต่งงานของอูร์รากากับพระเจ้าอัลฟอนโซที่ 1 แห่งอารากอน (ลูกพี่ลูกน้องลำดับที่สอง) จึงถูกจัดเตรียมขึ้นในปี ค.ศ. 1109 แต่แทนที่จะก่อให้เกิดเสถียรภาพทางการเมือง การแต่งงานครั้งนี้กลับนำไปสู่ยุคอนาธิปไตย ตามข้อตกลงการแต่งงาน อูร์รากาและพระสวามีจะเป็นผู้ปกครองร่วมในดินแดนของกันและกัน พระเจ้าอัลฟอนโซจึงส่งทหารรักษาการของอารากอนเข้าไปในหลายเมืองของเลออนและกัสติยา เหล่าบุคคลสำคัญจึงตั้งตนเป็นปรปักษ์ สงครามกลางเมืออุบัติขึ้นและดำเนินอยู่หลายปี หลายฝ่ายสนับสนุนการอ้างสิทธิ์ในบัลลังก์ของเด็กน้อยอัลฟอนโซ รามิเรซ แต่ก็ทำได้ยากขึ้นเพราะความเข้ากันไม่ได้ของอูร์รากากับพระสวามีที่ไม่นานก็ขัดแย้งกัน อีกทั้งสมเด็จพระสันตะปาปาปาสคาลที่ 2 ยังทรงประกาศให้การแต่งงานไม่ถูกต้องตามหลักศาสนา สุดท้ายทั้งคู่ก็แยกทางกันในปี ค.ศ. 1112


text: การทะเลาะเบาะแว้งยังคงดำเนินต่อไป ทั้งระหว่างขุนนางกับผู้ปกครองท้องถิ่น, ระหว่างกลุ่มบุคคลสำคัญที่เป็นอริกัน, ระหว่างอาร์ชบิชอปแห่งซานเตียโกกับอาร์ชบิชอปแห่งโตเลโด และระหว่างอูร์รากากับดิเอโก เฆลมิเรซ (อาร์ชบิชอปแห่งซานเตียโก) อัลฟอนโซ รามิเรซได้รับการสวมมงกุฎจากเฆลมิเรซในปี ค.ศ. 1111 และการครองราชย์ในกาลิเซียของพระองค์เริ่มต้นขึ้นอย่างมีพระปรีชาสามารถ การสิ้นพระชนม์ของอูร์รากาในปี ค.ศ. 1126 ยุติช่วงเวลาหายนะในประวัติศาสตร์การเมืองในสมัยกลางของสเปนยุคคริสเตียน


text: อูร์รากาเสด็จพระราชสมภพที่บูร์โกสในเดือนเมษายน ค.ศ. 1079 พระองค์เป็นพระโอรสธิดาคนโตของพระเจ้าอัลฟอนโซที่ 6 แห่งเลออนและกัสติยากับพระมเหสีคนที่สอง กงสต็องส์แห่งบูร์กอญ และแม้ว่าทั้งคู่จะมีพระโอรสธิดาอีกหลายคน แต่อูร์รากาเป็นคนเดียวที่มีชีวิตรอดจนโต พระเจ้าอัลฟอนโซนั้นอภิเษกสมรสห้าครั้งและเป็นพระบิดาของพระโอรสธิดามากมาย แต่มีเพียงพระธิดาตามกฎหมายสามคนที่มีชีวิตรอด พระองค์ยังมีบุตรชายนอกสมรส ซันโช ที่พระองค์คิดจะแต่งตั้งให้เป็นผู้สืบทอดตำแหน่งต่อซึ่งเป็นการช่วงชิงสิทธิ์โดยชอบธรรมไปจากอูร์รากา แต่นับเป็นโชคดีของอูร์รากาที่เรื่องนี้ไม่เกิดขึ้น เนื่องจากซันโชเสียชีวิตในสมรภูมิในปี ค.ศ. 1108 ก่อนได้รับการแต่งตั้งเป็นทายาทของพระเจ้าอัลฟอนโซ อูร์รากาได้รับการศึกษาอย่างดีและเนื่องจากเป็นไปได้ที่ถึงเวลาหนึ่งพระองค์จะต้องเป็นผู้ปกครอง พระองค์จึงได้รับอนุญาตให้ศึกษาแบบผู้ชายมากกว่าผู้หญิง


text: อูร์รากาเป็นทายาทโดยสันนิษฐานของกษัตริย์ พระองค์จึงเป็นเจ้าสาวผู้เป็นที่หมายตาอย่างมาก พระองค์แต่งงานเพื่อวัตถุประสงค์ทางการเมืองกับแรมงแห่งบูร์กอญตอนพระชนมายุเพียง 8 พรรษา การแต่งงานอาจสมบูรณ์ตอนพระองค์พระชนมายุ 13 พรรษา เนื่องจากทรงให้กำเนิดทารกที่เสียชีวิตในครรภ์ตอนพระชนมายุ 14 พรรษา พระองค์มีบุตรกับแรมงอีกสองคน เป็นบุตรสาวชื่อซันชากับบุตรชายชื่ออัลฟอนโซ (ต่อมาคือพระเจ้าอัลฟอนโซที่ 7 แห่งเลออนและกัสติยา) แรมงเสียชีวิตในปี ค.ศ. 1107 หลังการประสูติของอัลฟอนโซไม่นาน


text: อูร์รากาพระชนมายุเพียง 28 พรรษาตอนเป็นม่ายและกลายเป็นหญิงม่ายที่โด่งดังที่สุดในเวลานั้น ขุนนางหลายคนชิงชัยกันเพื่อให้ได้แต่งงานกับพระองค์ แต่ก่อนที่จะได้คนที่จะมาแต่งงานกับอูร์รากา พระเจ้าอัลฟอนโซที่ 6 กลับสิ้นพระชนม์ เชื่อกันว่าการจากไปของพระองค์เกิดขึ้นในช่วงระหว่างวันที่ 29 มิถุนายน ถึงวันที่ 1 กรกฎาคม ค.ศ. 1109 ราชอาณาจักรไม่ควรอยู่แบบไร้ผู้ปกครอง อูร์รากาวัย 30 พรรษาจึงกลายเป็นพระราชินี จากนั้นพระองค์ก็ฝืนใจอภิเษกสมรสกับพระเจ้าอัลฟอนโซที่ 1 แห่งอารากอนและนาวาร์ แต่พระองค์ไม่มีความสุขกับการแต่งงาน พระองค์คัดค้านการแต่งงานกับชายผู้นี้ แต่ด้วยเป็นความประสงค์ของพระบิดา พระองค์จึงจำยอมต้องแต่งงานหลังการสิ้นพระชนม์ของกษัตรืย์


text: พระองค์ไม่ใช่คนเดียวที่ไม่ยินดีกับการอภิเษกสมรส ข่าวการแต่งงานจุดชนวนการก่อกบฏในกาลิเซีย ขุนนางจำนวนมากในเลออน, กัสติยา และกาลิเซียต่อต้านการแต่งงานครั้งนี้ ทว่าการก่อกบฏของกาลิเซียใหญ่โตจนพระเจ้าอัลฟอนโซที่ 1 ต้องยกทัพไปที่กาลิเซียและโจมตีปราสาทโมนเตร์โรโซในปี ค.ศ. 1110 อูร์รากาไม่เห็นชอบในเรื่องนี้ พระองค์กล่าวหาว่าอัลฟอนโซทำร้ายร่างกายและทิ้งพระสวามีไป สถานะของพระองค์ในฐานะพระราชินีและนักการเมืองแข็งแกร่งพอจนไม่จำเป็นต้องมีผู้ชายมาหนุนหลัง แต่ไม่นานอูร์รากาก็มีคนรักคือเคานต์โกเมซ กอนซาเลซ แต่เขาเสียชีวิตในปี ค.ศ. 1111 ในสมรภูมิกันเดสปินา พระองค์มีคนรักอีกคนชื่อเปโดร กอนซาเลซ เด ลารา และทั้งคู่มีบุตรนอกสมรสด้วยกันสองคนเป็นบุตรชายชื่อเฟร์นันโด เปเรซ ฟูร์ตาโด กับบุตรสาวชื่อเอลบิรา เปเรซ เด ลารา ในปี ค.ศ. 1112 การแต่งงานระหว่างอูร์รากากับอัลฟอนโซถูกประกาศให้เป็นโมฆะ


text: ในช่วงที่ปกครอง อูร์รากาสามารถกอบกู้ดินแดนกลับคืนมา หาทางแก้ไขปัญหาอย่างสันติ และมีการทูตที่ยอดเยี่ยม ทำให้ราชอาณาจักรของพระองค์เจริญรุ่งเรือง นับเป็นโชคดีของพระองค์ที่มีเครือข่ายผู้สนับสนุนขนาดใหญ่ในกัสติยา พระองค์สิ้นพระชนม์ในปี ค.ศ. 1126 ด้วยพระชนมายุ 45 พรรษา อาจจะจากการคลอดบุตรซึ่งในตอนนั้นเป็นสาเหตุการตายโดยทั่วไปของผู้หญิง ทรงทิ้งเลออนและกัสติยาไว้ให้พระโอรส อัลฟอนโซ ร่างของพระองค์ถูกฝังที่มหาวิหารนักบุญอิซิโดโรในประเทศสเปน


title: สตีเฟน เจ. ทาวน์เซนด์

text: สตีเฟน เจ. ทาวน์เซนด์ () เป็นนายพลสี่ดาวแห่งกองทัพบกสหรัฐ เขาเป็นผู้บัญชาการกองบัญชาการยุทธศึกษาและหลักนิยมทหารบกสหรัฐ และเป็นผู้บัญชาการกองทัพน้อยพลร่มที่ 18 ตั้งแต่เดือนพฤษภาคม ค.ศ. 2015 จนถึงเดือนมกราคม ค.ศ. 2018 ทาวน์เซนด์ทำหน้าที่ร่วมกับกองพลส่งทางอากาศที่ 82, กองพลทหารราบที่ 7, กรมทหารจู่โจมที่ 75, กองพลทหารราบที่ 78 และกองพลภูเขาที่ 10 เขาต่อสู้ในปฏิบัติการเออเจินฟิวรี, ปฏิบัติการจัสต์คอส และปฏิบัติการสนับสนุนประชาธิปไตย สำหรับภารกิจร่วมกับกองพลภูเขาที่ 10 เขาได้ทำหน้าที่ในสงครามในอัฟกานิสถาน โดยเป็นผู้นำกองกำลังในปฏิบัติการอนาคอนดา ทาวน์เซนด์กลายเป็นผู้บัญชาการทีมกองพลรบสไตรเกอร์ที่ 3 โดยนำทีมดังกล่าวเข้าร่วมยุทธการที่บะอ์กูบะฮ์ในสงครามอิรัก ตลอดจนเป็นผู้บัญชาการกองพลภูเขาที่ 10 ในสงครามในอัฟกานิสถาน ส่วนในเดือนพฤษภาคมปี ค.ศ. 2015 เขาได้เป็นผู้บัญชาการกองทัพน้อยพลร่มที่ 18 และในช่วงปลายเดือนสิงหาคม ค.ศ. 2016 เขาได้เป็นผู้บัญชาการกองกำลังเฉพาะกิจร่วมผสม – ปฎิบัติการแก้ปัญหาจากต้นกำเนิด จนกระทั่ง พลโท พอล อี. ฟังก์ ที่สอง ผู้บัญชาการกองกำลังทหารที่ 3 เข้ารับตำแหน่งต่อจากเขา


title: วัดพระธาตุดอยกู่แก้ว

text: วัดพระธาตุดอยกู่แก้ว เป็นวัดและโบราณสถานในอำเภอแม่จัน จังหวัดเชียงราย ชาวบ้านเชื่อว่าสร้างขึ้นมาในสมัยอาณาจักรโยนกเชียงแสน เพื่อประดิษฐานพระบรมสารีริกธาตุ ได้แก่ พระบรมเกศาธาตุและพระบรมธาตุตาตุ่มขวา บริเวณถนนทางขึ้นด้านหน้าวัดสามารถมองเห็นบริเวณพื้นที่ชุ่มน้ำเวียงหนองหล่มทั้งหมด


title: วัดพระธาตุดอยกู่แก้ว

text: วัดแห่งนี้ชื่อปรากฏในพงศาวดารของโยนก ชื่อวัด "กู่แก้ว" สันนิษฐานว่าเพี้ยนมาจากคำว่า "คู่แก้ว" ซึ่งตามตำนานเล่าว่ามีการบรรจุพระบรมสารีริกธาตุ ณ วัดแห่งนี้รวมสองครั้ง ซึ่งพระบรมสารีริกธาตุหรือพระธาตุของพระอรหันต์นั้น คนท้องถิ่นเรียกกันว่า "แก้ว" จึงเป็นที่มาของ "คู่แก้ว" อันแปลว่าพระธาตุสองพระองค์ นอกจากนี้อาจหมายถึง "กู่" ซึ่งแปลว่าพระเจดีย์ในภาษาล้านนา "กู่แก้ว" จึงอาจหมายถึงพระเจดีย์ที่ประดิษฐานพระธาตุเช่นกัน


title: ราชอาณาจักรอาเรากานีอาและปาตาโกเนีย

text: ราชอาณาจักรอาเรากานีอาและปาตาโกเนีย (; , มีชื่อเรียกว่า "ฝรั่งเศสใหม่") เป็นรัฐสิ้นสภาพ ประกาศเอกราชเมื่อวันที่ 17 พฤศจิกายน โดยOrélie-Antoine de Tounens, นักสำรวจ และ นักฎหมายฝรั่งเศส ได้ค้นพบดินแดนทั้งสองคือ อาเรากานีอา และ ปาตาโกเนียตะวันออก. เขาจึงได้ให้การสนับสนุนการต่อสู้แยกตัวเป็นเอกราชของ ชนพื้นเมืองมาปูเช่ และ ชนพื้นเมืองลอนโก


title: ราชอาณาจักรอาเรากานีอาและปาตาโกเนีย

text: 5 มกราคม ค.ศ. 1862 ทางการชิลี ได้ทำการจับกุมพระเจ้าโอเลลี อองตวนที่ 1 โดยได้ลงนามข้อตกลง และ ได้รับการปล่อยตัวโดยศาลแขวงซานเตียโก เมื่อวันที่ 2 กันยายน ค.ศ. 1862 โดยได้ลี้ภัยที่ฝรั่งเศสเมื่อวันที่ 28 ตุลาคม ค.ศ. 1862. ภายหลังได้มีความพยายามกลับเข้ามาที่อาเรากานีอาทั้งสามครั้ง ในการฟื้นฟู "ราชอาณาจักร" แต่ไม่ประสบความสำเร็จอีกเลย.


title: ถ้ำพระโพธิสัตว์

text: ถ้ำพระโพธิสัตว์ หรือ ถ้ำเขาน้ำพุ เป็นถ้ำในจังหวัดสระบุรี ที่มีความสำคัญเชิงประวัติศาสตร์ เนื่องจากเป็นที่พบหลักฐานทางโบราณคดีที่สำคัญภายในถ้ำคือภาพสลักนูนต่ำที่สร้างขึ้นในสมัยทวารวดี สภาพค่อนข้างสมบูรณ์ คาดว่าสร้างขึ้นในราวพุทธศตวรรศที่ 13-15 ปัจจุบันเป็นส่วนหนึ่งของวัดถ้ำพระโพธิสัตว์ (วัดพระโพธิสัตว์, วัดถ้ำเขาน้ำพุ) ตำบลทับกวาง อำเภอแก่งคอย จังหวัดสระบุรี


title: ถ้ำพระโพธิสัตว์

text: พระบาทสมเด็จพระจุลจอมเกล้าเจ้าอยู่หัว มหาราช เคยเสด็จฯ ประพาสถ้ำแห่งนี้ในวันที่ 20 ธันวาคม พ.ศ.2439 สังเกตได้จากรอยแกะสลักอักษรพระปรมาภิธัย จ.ป.ร. บริเวณถ้ำธรรมทัศน์ ซึ่งเป็นถ้ำที่ตั้งอยู่ใกล้เคียงกัน


title: ถ้ำพระโพธิสัตว์

text: ในบริเวณเดียวกัน นอกจากถ้ำพระโพธิสัตว์แล้ว ยังประกอบด้วยถ้ำอื่น ๆ ได้แก่ ถ้ำพระธรรมทัศน์, ถ้ำลุมพินีสวนหิน, ถ้ำสงัดเจดีย์


title: ถ้ำพระโพธิสัตว์

text: ภาพแกะสลักพระโพธิสัตว์ปางประทับบาท ล้อมรอบด้วยเทวดา และเทพเจ้าฮินดู ได้แก่ พระอิศวร และ พระนารายณ์ ในลักษณะถวายความเคารพแด่องค์สมเด็จพระสัมมาสัมพุทธเจ้า ลักษณะศิลปะได้รับอิทธิพลจากศิลปะราชวงศ์คุปตะ-หลังคุปตะ รศ.ดร.รุ่งโรจน์ ธรรมรุ่งเรือง คณะโบราณคดี มหาวิทยาลัยศิลปากร ได้ตั้งข้อสังเกตว่าภาพแกะสลักนูนต่ำนี้เป็นภาพที่แสดงถึงพระพุทธเจ้าและเทพเจ้าฮินดูในภาพเดียวกันที่เก่าแก่ที่สุดที่เคยขุดพบในประเทศไทย นอกจากนี้ยังแสดงถึงการแข่งขันระหว่างสองศาสนา หรืออาจแสดงถึงการอยู่ร่วมกันของทั้งสองศาสนา


title: ถ้ำพระโพธิสัตว์

text: ในปี พ.ศ. 2559 สำนักข่าวหลายแหล่งได้ตีพิมพ์ข่าวการอนุมัติสัมปทานระเบิดภูเขาหินในบริเวณใกล้เคียงกับวัดถ้ำพระโพธิสัตว์ สร้างความกังวลให้บุคลากรผู้เชี่ยวชาญด้านทางประวัติศาสตร์, ประชาชน และพระสงฆ์ในบริเวณวัดเป็นอย่างมาก ว่าการระเบิดภูเขาหินดังกล่าวอาจส่งผลต่อภาพแกะสลักนูนต่ำภายในถ้ำ ซึ่งเป็นโบราณวัตถุสำคัญที่อยู่ในสภาพสมบูรณ์และหายากในประเทศไทย นอกจากนี้ยังกังวลว่าจะส่งผลเสียหายต่อถ้ำอื่น ๆ ในบนิเวณใกล้เคียง ซึ่งมีทั้งวัดที่ชาวบ้านเคารพสักการะ และถ้ำที่เป็นสถานที่ท่องเที่ยวและอนุสรณ์ทางประวัติศาสตร์


title: เขาคลังนอก

text: เขาคลังนอก เป็นโบราณสถานในอุทยานประวัติศาสตร์ศรีเทพ จังหวัดเพชรบูรณ์ ที่พึ่งค้นพบล่าสุดในหมู่โบราณสถาน บูรณะแล้วเสร็จเมื่อปี พ.ศ. 2555 ลักษณะของเขาคลังนอกเป็นศาสนสถานขนาดใหญ่ ที่สร้สงขึ้นในสมัยทวารวดี พุทธศตวรรษที่ 13-14 สันนิษฐานว่าเดิมมีลักษณะเป็นมหาสถูป (เจดีย์ขนาดใหญ่ที่สามารถขึ้นไปด้านบนเจดีย์ได้) ปัจจุบันเหลือเพียงฐานขนาดใหญ่ ทรงสี่เหลี่ยมจัตุรัส ก่อด้วยศิลาแลง สภาพค่อนข้างสมบูรณ์ มีทางขึ้นทั้ง 4 ด้าน สูงประมาณ 5 เมตร ด้วยลักษณะที่แปลกตานี้ทำให้นักท่องเที่ยวบางคนขนานนามเป็น "พีระมิดเมืองไทย" ตามลักษณะที่คล้ายมหาพีระมิดแห่งกีซา


title: เขาคลังนอก

text: ศ.ดร.เล็ก สุขุม อาจารย์คณะโบราณคดี มหาวิทยาลัยศิลปากร สันนิษฐานว่าด้านบนประกอบด้วย “ลานประทักษิณ” สำหรับประกอบพิธีกรรม และเป็นระเบียงที่สามารถเดินวนรอบได้ และมีฐานอิฐรับยอดเจดีย์อีก 1 ชั้น รวมเป็น 3 ชั้น  มีบันไดทางขึ้นสู่ด้านบนทั้ง 4 ทิศ บันไดมีผนังข้างเป็นชั้นรองเครื่องไม้หลังคา ปากทางขึ้นราวบันไดมีฐานของรูปสลักที่น่าจะเป็นรูปสิงห์คู่ ฐานโค้งเป็นบัว ลานประทักษิณชั้นบนสุดของแต่ละทิศมีซุ้มประตูโค้ง ล้อมรอบด้วยกำแพงแก้ว และมีเจดีย์ขนาดเล็กประดับตามมุม


title: วัดประชาคมวนาราม

text: วัดประชาคมวนาราม หรือ วัดป่ากุง เป็นวัดในจังหวัดร้อยเอ็ด สร้างโดยหลวงปู่ศรี มหาวีโร เป็นที่รู้จักสำหรีบพระเจดีย์ขนาดใหญ่ที่สร้างจากหินทรายธรรมชาติหรือ เจดีย์หิน ซึ่งสร้างโดยได้รับแรงบันดาลใจจากบุโรพุทโธ ในประเทศอินโดนีเซีย ซึ่งในปี พ.ศ. 2531 หลวงปู่ศรีได้เดินทางไปปฏิบัติศาสนกิจ และเกิดความประทับใจในความยิ่งใหญ่อลังการของมหาเจดีย์แห่งนี้ จึงได้เล่าให้คณะศิษย์ฟัง และได้เริ่มก่อสร้างพระเจดีย์แห่งนี้ขึ้นในปี พ.ศ. 2535 แล้วเสร็จเมื่อวันที่ 28 ตุลาคม พ.ศ. 2547 ภายในพระเจดีย์เป็นที่ประดิษฐานพระบรมสารีริกธาติบริเวณใจกลางเจดีย์ นอกจากนี้บนฝาผนังมีการแกะสลักพระพุทธประวัติ, เวสสันดรชาดก, ประวัติของหลวงปู่ศรี และรูปบูรพาจารย์ของไทยหลายพระองค์


title: การเลือกตั้งทั่วไปเบอร์มิวดา ค.ศ. 1993

text: การเลือกตั้งทั่วไป เกิดขึ้นที่เบอร์มิวดา ในเดือน ตุลาคม ค.ศ. 1993 ผลปรากฎว่าพรรคสหเบอร์มิวดา ได้รับการเลือกตั้งไป 22 ที่นั่ง จาก 40 ที่นั่งของสภาผู้แทนราษฎร


title: เกาะซึลท์

text: ซึลท์ (; ; ฟรีเชียเหนือถิ่นซึลท์: ) เป็นเกาะทางตอนเหนือสุดของประเทศเยอรมนี เป็นส่วนหนึ่งของเขตนอร์ทฟรีสลันท์ รัฐชเลสวิช-ฮ็อลชไตน์ และเป็นเกาะที่ใหญ่ที่สุดในภูมิภาคฟรีเชียเหนือ


title: เกาะซึลท์

text: ซึลท์เป็นที่รู้จักจากกันดีจากรูปร่างที่โดดเด่นของแนวชายฝั่ง สถานพักตากอากาศต่าง ๆ โดยเฉพาะอย่างยิ่ง เว็สเทอร์ลันท์, คัมเพิน และเว็นนิงชเต็ท-บราเดอรุพ เช่นเดียวกับหาดทรายยาว 40 กิโลเมตร (25 ไมล์)


title: ฟาง จื่อโหย่ว

text: ฟาง จื่อโหย่ว (; ) เป็นนักแสดงชาวไต้หวัน


title: ฟาง จื่อโหย่ว

text: ในวันที่ 13 มกราคม 2016 เธอได้แต่งงานกับหยาง หมิงเหว่ย์แล้ว


title: ถนนฉลองกรุง

text: ถนนฉลองกรุง (อักษรโรมัน: Thanon Chalong Krung) เป็นถนนสายหนึ่งของเขตลาดกระบัง และเขตหนองจอก กรุงเทพมหานคร มีระยะทางทั้งหมดประมาณ 12.1 กิโลเมตร เดิมมีชื่อเรียกว่าถนนลำปลาทิว เป็นถนนขนาด 2-8 ช่องทางจราจร มีจุดเริ่มต้นจากถนนลาดกระบังบริเวณสะพานข้ามคลองหนองปรือเยื้องกับสวนพระนครในท้องที่แขวงลาดกระบัง เขตลาดกระบัง ข้ามคลองประเวศบุรีรมย์ ผ่านพื้นที่สถาบันเทคโนโลยีพระจอมเกล้าเจ้าคุณทหารลาดกระบัง จากนั้นจึงข้ามทางรถไฟสายตะวันออกเข้าสู่ท้องที่แขวงลำปลาทิว เขตลาดกระบัง แล้วข้ามถนนมอเตอร์เวย์ ตัดกับซอยฉลองกรุง 8 (วัดสุทธาโภชน์) ตัดกับถนนเจ้าคุณทหาร (แยกเจ้าคุณทหาร) ตัดกับซอยฉลองกรุง 31 (นิคมอุตสาหกรรมลาดกระบัง) ตัดกับถนนเลียบคลองลำกอไผ่บริเวณสะพานข้ามคลองลำกอไผ่ จากนั้นข้ามคลองลำมะขามเข้าสู่ท้องที่แขวงลำผักชี เขตหนองจอก ไปสิ้นสุดถนนที่ถนนสุวินทวงศ์ (แยกลำผักชี) โดยมีถนนที่ตรงต่อเนื่องไปคือถนนเชื่อมสัมพันธ์


title: แซราห์ โรส ซัมเมอส์

text: แซราห์ โรส ซัมเมอส์ (; 4 พฤศจิกายน ค.ศ. 1994 –) เป็นผู้ชนะการประกวดมิสยูเอสเอ 2018 ซึ่งเป็นตัวแทนของรัฐเนแบรสกา และสตรีคนแรกของรัฐเนแบรสกาที่ได้ตำแหน่งมิสยูเอสเอ ซัมเมอส์จะเป็นตัวแทนของสหรัฐอเมริกาในการประกวดนางงามจักรวาล 2018 ก่อนหน้านี้ซัมเมอส์เป็นผู้ชนะในการประกวดมิสเนแบรสกาทีนยูเอสเอ 2012 และเป็นตัวแทนของรัฐเนแบรสกาในมิสทีนยูเอสเอ 2012 แต่ไม่ได้ตำแหน่งใดๆ


title: แซราห์ โรส ซัมเมอส์

text: ซัมเมอส์เกิดเมื่อวันที่ 4 พฤศจิกายน ค.ศ. 1994 ในโอมาฮา รัฐเนแบรสกาและเติบโตขึ้นที่พาพิลเลียน เมื่ออายุได้ 4 ขวบเธอเข้ารับการรักษาในโรงพยาบาลและได้รับการวินิจฉัยว่าเป็นโรคเกล็ดเลือดต่ำจากภูมิคุ้มกัน (Immune Thrombocytopenic Purpura หรือ ITP) ที่ไม่ทราบสาเหตุ


title: แซราห์ โรส ซัมเมอส์

text: ในปี ค.ศ. 2018 ซัมเมอส์ได้รับตำแหน่งมิสเนแบรสกายูเอสเอ 2018 โดยแจสมิน ฟุลเบิร์ต เป็นผู้สวมมงกุฏให้กับซัมเมอส์ผู้ครองตำแหน่งมิสเนแบรสกายูเอสเอ 2018 ตัวแทนจากเมืองโอมาฮา


title: แซราห์ โรส ซัมเมอส์

text: หลังจากที่ชนะมิสเนแบรสกายูเอสเอ ซัมเมอส์ได้รับสิทธิในการเป็นตัวแทนของรัฐเนแบรสกาในการประกวดมิสยูเอสเอ 2018 จัดขึ้นที่โคลิเซียมอนุสรณ์เฮิร์ช ใน ชรีฟพอร์ต, รัฐลุยเซียนา เธอเป็นสตรีคนแรกของรัฐเนแบรสกา และผู้เข้าประกวดมิสทีนยูเอสเอคนที่ 11 ที่ได้ตำแหน่งมิสยูเอสเอ ซัมเมอส์จะเป็นตัวแทนสหรัฐในประกวดนางงามจักรวาล 2018 ที่จัดขึ้นในประเทศไทย


title: พลเอกอาวุโส (เยอรมัน)

text: พลเอกอาวุโส () หรือเทียบเท่ากับ พลเรือเอกอาวุโส () เป็นยศทหารที่ปรากฏในเยอรมนีและออสเตรีย-ฮังการี ยศนี้มีความอาวุโสเป็นรองจากจอมพล () อยู่สูงกว่าพลเอก ()


title: พลเอกอาวุโส (เยอรมัน)

text: ยศนี้ได้รับการสถาปนาขึ้นในปีค.ศ. 1854 ในสมัยพระเจ้าฟรีดริช วิลเฮ็ล์มที่ 4 แห่งปรัสเซีย เพื่อพระราชทานแก่เจ้าชายวิลเฮ็ล์มแห่งปรัสเซีย (ต่อมาคือ จักรพรรดิวิลเฮ็ล์มที่ 1) เนื่องจากมีกฎที่ห้ามสมาชิกราชวงศ์ครองยศจอมพลหรือเทียบเท่า ยศนี้มีการเลิกใช้เมื่อประเทศเยอรมนีตะวันออกสิ้นสภาพในปีค.ศ. 1991


title: ณพัชรินทร์ ไพบูลย์รัตนกิจ

text: ณพัชรินทร์ ไพบูลย์รัตนกิจ (ชื่อเล่น ไอซ์) ชื่อเดิม จีรนันท์ กิจประสาน และ จีรนันท์ ปรีดากุล และ ณพัชรินทร์ ปรีดากุล เกิดเมื่อวันที่ 19 ตุลาคม พ.ศ. 2529 เป็นนักแสดงชาวไทยจบจากปริญญาตรี มหาวิทยาลัยรังสิต คณะนิเทศศาสตร์ เป็นบุตรคนแรกของ ค่อม ชวนชื่น ดาราตลกชื่อดังน้องชาย 1 คน ชื่อ กฤต ปรีดากุล ต่อมามีผลงานการแสดงและภาพยนตร์หลาย ๆ เรื่องและมีผลงานละครล่าสุด เจ้าสาวช่างยนต์ กับทาง ช่อง 7 ที่เคยสร้างชื่อเสียงอีกด้วย


title: ณพัชรินทร์ ไพบูลย์รัตนกิจ

text:
เมื่อวันที่ 17 สิงหาคม 2557 เป็นงานวิวาห์พิธีมงคลสมรสของไอซ์ ณพัชรินทร์ ลูกสาว ค่อม ชวนชื่น ดาราตลกชื่อดัง ได้ทำพิธีการมงคลสมรส แบงค์ อธิกิตติ์ หรือ แบงค์ แบล็ควานิลา ที่อิมแพค ฟอรั่ม เมืองทองธานี
ปัจจุบันมีบุตร 1 คน ชื่อว่า ด.ญ.ลิลวรา ไพบูลย์รัตนกิจ หรือ น้องณิลลา เกิดที่ โรงพยาบาลสินแพทย์ เมื่อวันที่ 4 มกราคม พ.ศ. 2558 เมื่อเวลา 07.39 น.


title: ฮง ยุน-ซ็อง

text: ฮง ยุน-ซ็อง (; ค.ศ. 1425–1475) ขุนนางและทหารแห่งราชวงศ์โชซ็อน เขาเป็นขุนนางราชสำนักในรัชสมัยพระเจ้าเซโจ พระราชาลำดับที่ 7 รองอัครมหาเสนาบดีลำดับที่ 1 และ 2 (บางครั้งเรียกเสนาซ้ายและเสนาขวาด้วยความเคารพ) จาก ค.ศ. 1467 ถึง ค.ศ. 1469 และอัครมหาเสนาบดีจากเดือนสิงหาคม ค.ศ. 1469 ถึงเดือนเมษายน ค.ศ. 1470


title: ซีตูออง

text: ซีตูออง (; เกิด 16 ตุลาคม 2539 ที่ย่างกุ้ง) เป็นนักฟุตบอลชาวพม่า และกองกลางของฟุตบอลทีมชาติพม่าและชลบุรี ในอาชีพของเขา เขาเป็นแบ็กซ้าย บางครั้งก็ขึ้นไปเล่นในตำแหน่งกองกลาง


title: ซีตูออง

text: ขณะมีอายุ 13 ปี ซีตูอองร่วมทีมเยาวชนของย่างกุ้งยูไนเต็ด เขาเปิดตัวเล่นฟุตบอลอาชีพของเขาใน พ.ศ. 2555 ขณะอายุได้ 16 ปี เขาคว้าแชมป์เมียนมาเนชันแนลลีก หรือแชมป์ลีกของพม่าถึง 2 สมัยและได้ลงเล่นในรายการเอเอฟซีคัพถึง 3 สมัยติดต่อกันระหว่าง พ.ศ. 2555–2557 ก่อนย้ายไปร่วมสโมสรยะดะนาโบนใน พ.ศ. 2557 โดยไม่เปิดเผยค่าตัว นับเป็นผู้เล่นรายที่ 3 ของย่างกุ้งยูไนเต็ดที่ย้ายมาร่วมทีมยะดะนาโบนในรอบ 18 เดือน


title: ซีตูออง

text: ใน พ.ศ. 2556 ซีตูอองลงเล่นในรายการเอเอฟเอฟคัพร่วมกับทีมชาติพม่ารุ่นอายุต่ำกว่า 19 ปี และเขาเปิดตัวลงเล่นระดับนานาชาติให้กับทีมชาติชุดใหญ่ใน พ.ศ. 2557 ขณะอายุได้ 17 ปี ใน พ.ศ. 2557 ซีตูอองได้รับรางวัลผู้เล่นดาวรุ่งยอดเยี่ยมของเมียนมาเนชันแนลลีก


title: ถ้ำเขาถมอรัตน์

text: ถ้ำเขาถมอรัตน์ เป็นถ้ำที่มีความสำคัญทางประวัติศาสตร์ในอุทยานประวัติศาสตร์ศรีเทพ จังหวัดเพชรบูรณ์ ห่างจากเมืองศรีเทพไปทางทิศตะวันตก ภายในถ้ำสันนิษฐานว่าเป็นศาสนสถานที่ดัดแปลงจากถ้ำหินปูนธรรมชาติโดยพบประติมากรรมสลักนูนต่ำดังนี้ พระพุทธรูปประทับยืนบนฐานดอกบัว ปางแสดงธรรม, พระโพธิสัตว์, พระพุทธรูปปางสมาธิ รวมทั้งหมด 11 องค์ ลักษณะของภาพแกะสลักนั้นคล้ายกับศิลปะเขมรแบบกำพงพระ คาดว่าสร้างตามคติความเชื่อในพุทธศาสนานิกายมหายาน เมื่อราวพุทธศตวรรษที่ 14


title: ถ้ำเขาถมอรัตน์

text: ราวปี พ.ศ. 2505 กรมศิลปากรได้รับแจ้งว่ามีการทำลายและขโมยชิ้นส่วนของพระพุทธรูปแกะสลักไปจากถ้ำ ได้แก่พระเศียรและพระหัตถ์ ภายหลังสืบทราบว่าอยู่ภายใต้การครอบครองของนายจิม ทอมป์สัน หลังเจ้าหน้าที่กรมศิลปากรได้เดินทางไปตรวจสอบก็พบว่าพระพุทธรูปจำหลักที่มีอยู่ถูกสกัดเอาเศียรและมือไปจนหาที่สมบูรณ์ไม่ได้ จึงเข้าแจ้งความต่อนายอำเภอวิเชียรบุรี สุดท้ายหลังการต่อรองและเข้าเจรจาต่อหลายครั้งนายทอมป์สันยินยอมคืนสมบัติรวม 28 ชิ้นแก่กรมศิลปากร หนึ่งในนั้นคือเศียรพระโพธิสัตว์ศรีอารยเมตไตรย ซึ่งถูกโจรกรรมจากถ้ำเขาถมอรัตน์ ปัจจุบันได้จัดแสดงอยู่ที่อยู่ที่พิพิธภัณฑสถานแห่งชาติพระนคร


title: พระเจ้าอัลฟอนโซที่ 1 แห่งอารากอน

text: พระเจ้าอัลฟอนโซที่ 1 (; ; ) หรือ พระเจ้าอัลฟอนโซนักรบ (; ; ) เสด็จพระราชสมภพ ค.ศ. 1073 สิ้นพระชนม์เดือนกันยายน ค.ศ. 1134 ครองราชย์เป็นกษัตริย์แห่งอารากอนและนาวาร์ตั้งแต่ปี ค.ศ. 1104 จนถึงปี ค.ศ. 1134


title: พระเจ้าอัลฟอนโซที่ 1 แห่งอารากอน

text: อัลฟอนโซเป็นพระโอรสคนที่สองของพระเจ้าซันโชที่ 5 รามิเรซ และเป็นผู้สืบทอดตำแหน่งของพระเจ้าเปโดรที่ 1 แห่งอารากอน (พระเชษฐา) พระองค์ทรงได้รับการทาบทามจากพระเจ้าอัลฟอนโซที่ 6 แห่งเลออนและกัสติยาให้แต่งงานกับอูร์รากา ภรรยาม่ายของแรมงแห่งบูร์กอญที่ต่อมากลายเป็นพระราชินีผู้ปกครองกัสติยา เลออน และกาลิเซีย ภายหลังเมื่อพระเจ้าอัลฟอนโซที่ 6 สิ้นพระชนม์ในปี ค.ศ. 1109 ราชอาณาจักรคริสเตียนทั้งสี่ คือ อารากอน นาวาร์ กัสติยา และเลออน ถูกรวมเป็นหนึ่งเดียวกันแต่เพียงในนาม และอัลฟอนโซที่ 1 สืบทอดตำแหน่งจักรพรรดิต่อจากพระสสุระ ทว่าการรวมกันเป็นหนึ่งเดียวไม่ประสบผลสำเร็จเพราะเลออนและกัสติยาเกลียดชังจักรพรรดิชาวอารากอน, เพราะอูร์รากาชิงชังพระสวามีคนที่สองของตนเอง และเพราะแบร์นาร์ อาร์ชบิชอปชาวฝรั่งเศสสายกลูว์นีแห่งโตเลโดต้องการให้อัลฟอนโซ รามิเรซ พระโอรสเลี้ยงของพระองค์ (พระโอรสวัยทารกของอูร์รากากับพระสวามีคนแรกชาวบูร์กอญ) ครองบัลลังก์จักรพรรดิ ด้วยการกระตุ้นของแบร์นาร์ สมเด็จพระสันตะปาปาประกาศให้การแต่งงานของอัลฟอนโซกับอูร์รากาเป็นโมฆะ แต่พระเจ้าอัลฟอนโซยังคงมีส่วนร่วมในสงครามกลางเมืองในราชอาณาจักรตอนกลางต่อไปจนกระทั่งยอมวางมือจากการอ้างสิทธิ์เพื่อหลีกทางให้พระโอรสเลี้ยงในท้ายที่สุดหลังการสิ้นพระชนม์ของอูร์รากาในปี ค.ศ. 1126


title: พระเจ้าอัลฟอนโซที่ 1 แห่งอารากอน

text: อัลฟอนโซได้ฉายานามนักรบจากการทำเรกองกิสตา ทรงประสบความสำเร็จครั้งใหญ่ทางทหารในหุบเขาเอโบรตอนกลางซึ่งพระองค์ได้รับชัยชนะอันน่าทึ่งเหนือชาวมัวร์ ทรงยึดซาราโกซาได้ในปี ค.ศ. 1118 และยึดเอเฆอา, ตูเดลา, กาลาตายุด, บอร์ฆา, ตาราโซนา, ดาโรกา และมอนเรอัลเดลกัมโปได้ ในปี ค.ศ. 1125 ทรงเป็นผู้นำในการยกกองกำลังลงใต้รุกรานไปไกลถึงอันดาลูซิอา ในการสู้รบพระองค์ได้รับความช่วยเหลือมากมายจากผู้ปกครองอาณาจักรเคานต์ต่าง ๆ ทางตอนเหนือของเทือกเขาพิรินี ผลลัพธ์ที่ได้คืออารากอนเข้าไปพัวพันในความวุ่นวายในฝรั่งเศสตอนใต้ พระเจ้าอัลฟอนโซบาดเจ็บสาหัสในการรบที่ไม่ประสบความสำเร็จกับชาวมุสลิมในยุทธการที่ฟรากา ด้วยความเลื่อมใสในศาสนาอย่างสุดซึ้ง พระองค์ยกราชอาณาจักรของตนให้อัศวินเทมพลาร์และอัศวินฮอสปิทัลเลอร์ แต่อดีตผู้อยู่ใต้การปกครองของพระองค์ไม่ยอมรับเรื่องนี้ ท้ายที่สุดอาณาจักรก็ตกไปอยู่ภายใต้การปกครองของเคานต์แห่งบาร์เซโลนา


title: ปรางค์สองพี่น้อง

text: ปรางค์สองพี่น้อง เป็นโบราณสถานภายในอุทยานประวัติศาสตร์ศรีเทพ จังหวัดเพชรบูรณ์ มีลักษณะเป็นพระปรางค์หรือปราสาทประธาน ก่อด้วยศิลาแลงเป็นฐานปัทม์ซ้อนกัน 3 ชั้น มีบันไดกึ่งกลางด้าน ยอดปราสาทอยู่ในสภาพชำรุดไม่สามารถระบุรูปทรงได้ ภายในมีแท่นศิลาแลงสันนิษฐานว่าเคยประดิษฐานรูปเคารพ จากการขุดแต่งทางโบราณคดีพบชิ้นส่วนประกอบทางสถาปัตยกรรม เช่น ทับหลังรูปอุมามเหศวร เสาประดับกรอบประตู ชิ้นส่วนศิวลึงค์ ฐานโยนิโทรณะ และประติมากรรมโคนนทิ


title: ปรางค์สองพี่น้อง

text: สันนิษฐานว่าแรกเริ่มสร้างเป็นเทวาลัยในศาสนาฮินดูลัทธิไศวนิกาย ในราวพุทธศตวรรษที่ 17 และต่อมาในรัชสมัยของพระเจ้าชัยวรมันที่ 7 ได้ถูกเปลี่ยนให้เป็นวัดในพุทธศาสนานิกายมหายาน


title: ดีเอสพีมีเดีย

text: ดีเอสพีมีเดีย (, ) เป็นบริษัทผลิตและจัดจำหน่ายเพลงของประเทศเกาหลีใต้ ก่อตั้งเมื่อปี พ. ศ. 2534 ก่อตั้งโดย ลีโฮยอน บริษัทดีเอสพีดำเนินธุรกิจค่ายเพลง ผู้ผลิตเพลง การเผยแพร่ธุรกิจบันเทิง รวมถึงการจัดการด้านบันเทิง และงานอีเวนท์


title: ดีเอสพีมีเดีย

text: บริษัทดีเอสพีเป็นต้นสังกัดของศิลปินที่มีชื่อเสียงอย่าง โอจงฮยอก เอ-แจ็กซ์ เอพริล ฮอ ยองจี คาร์ด ไปจนถึงศิลปินที่เคยเป็นผู้บุกเบิกวงการเพลงเกาหลีใต้ เช่น โซบังชา ZAM, COCO, Fin.K.L (พิงเคิล) เชคส์กีส์ รวมไปถึง ดับเบิลเอส 501 คารา เรนโบว์ และนักแสดงอย่าง อี ฮยอนจู โช ซียุน


title: ดีเอสพีมีเดีย

text: แดซังอินเทอร์ไพรส์ (Daesung Enterprise) ก่อตั้งขึ้นเมื่อเดือนกันยายน พ.ศ. 2534 โดย ลีโฮยอน จุดประสงค์เพื่อให้ความบันเทิงแก่สาธารณชน โดยวงดนตรีเกาหลีกลุ่มแรกของบริษัท คือ โซบังชา (소방차) ซึ่งวงดังกล่าวได้รับความนิยมเป็นอย่างมากและยังคงเป็นที่ชื่นชอบของชาวเกาหลีที่มีอายุในปัจจุบัน


title: ดีเอสพีมีเดีย

text: ในเดือนกุมภาพันธ์ ปี ค.ศ.1999 ด้วยความสำเร็จของวงดนตรีอันโด่งดังที่ได้รับรางวัลแดซังและศิลปินยอดเยี่ยมแห่งปี เช่น เชคส์กีส์ และ FIN.K.L บริษัทจึงได้ดำเนินการตามกฎหมายเพื่อเปลี่ยนชื่อเป็น DSP Entertainment


title: ดีเอสพีมีเดีย

text: หลังจากซื้อหุ้นทั้งหมดและควบรวมกิจการของ Hoshin Textile Company (호신섬유) ในเดือนมีนาคม พ.ศ. 2549 DSP Entertainment ได้เปลี่ยนชื่อเป็น DSP Enti


title: ดีเอสพีมีเดีย

text: ในเดือนกันยายน 2551 DSP Enti เปลี่ยนชื่อเป็น DSP Media ซึ่งในช่วงเวลานี้ บริษัทได้กลายเป็นที่รู้จักจากความประสบความสำเร็จเป็นอย่างมากในวงการดนตรีเกาหลี ละครเกาหลีและอุตสาหกรรมการผลิตรายการโทรทัศน์ที่ทรงอิทธิพลอันดับต้นของประเทศเกาหลีใต้ โดย ดีเอสพีมีเดียได้กลายเป็นคู่แข่งที่ยิ่งใหญ่ที่สุดของ เอสเอ็มเอนเตอร์เทนเมนต์


title: ดีเอสพีมีเดีย

text: ในเดือนมีนาคม 2010 ลีโฮ-ยอน ได้ประสบอุบัติเหตุ จึงทำให้ ภรรยา ชเว-มีคยอง เข้ามาบริหารบริษัทแทน ,แต่หลังจากนั้นเป็นต้นมาความสำเร็จของบริษัทก็ลดลง


title: ดีเอสพีมีเดีย

text: ในตอนเช้าของวันที่ 14 กุมภาพันธ์ 2018 ลีโฮ ฮยอน เสียชีวิตลงเมื่ออายุ 64 ปีหลังจากการต่อสู้อันยาวนานกับความเจ็บป่วย


title: ดีเอสพีมีเดีย

text: ศิลปินทุกคนภายใต้ ดีเอสพีมีเดีย หรือเป็นที่รู้จักกันที่ชื่อ DSP Friends


title: ดีเอสพีมีเดีย

text:
นักร้องกลุ่มหลัก
นักร้องเดี่ยว


title: ดีเอสพีมีเดีย

text:
อี ฮยอนจู
โช ซี-ยุน


title: ดีเอสพีมีเดีย

text:
อดีตศิลปินนักร้อง
อดีตนักแสดง


title: พระเจ้าอัลฟอนโซที่ 6 แห่งเลออนและกัสติยา

text: พระเจ้าอัลฟอนโซที่ 6 (; เลออน: ) หรือ พระเจ้าอัลฟอนโซผู้กล้าหาญ (; เลออน: ) เสด็จพระราชสมภพก่อนเดือนมิถุนายน ค.ศ. 1040 สิ้นพระชนม์ ค.ศ. 1109 ที่โตเลโด ราชอาณาจักรกัสติยา ทรงครองราชย์เป็นกษัตริย์แห่งราชอาณาจักรเลออนตั้งแต่ปี ค.ศ. 1065 และเป็นกษัตริย์แห่งกัสติยาและเลออนที่รวมกันเป็นหนึ่งเดียวตั้งแต่ปี ค.ศ. 1072 ต่อมาในปี ค.ศ. 1077 ทรงประกาศตนเป็น "จักรพรรดิแห่งสเปนทั้งหมด" การกดขี่ข้าราชบริพารชาวมุสลิมของพระองค์นำไปสู่การรุกรานสเปนในปี ค.ศ. 1086 ของกองทัพอัลโมราวิดที่มาจากแอฟริกาเหนือ


text: อัลฟอนโซเป็นพระโอรสคนที่สองของพระเจ้าเฟร์นันโดที่ 1 แห่งกัสติยากับพระมเหสี ซันชา พระองค์ได้รับการศึกษาจากไรมุนโดที่ต่อมาได้เป็นอาร์ชบิชอปแห่งปาเลนเซีย และเปโดร อันซูเรซ เคานต์แห่งการ์ริออน เมื่อพระเจ้าเฟร์นันโดสิ้นพระชนม์ในปี ค.ศ. 1065 พระองค์ทิ้งราชอาณาจักรเลออนและบรรณาการที่ได้จากราชอาณาจักรมุสลิมโตเลโดไว้ให้อัลฟอนโซ ทำให้พระเจ้าซันโชที่ 2 พระเชษฐาที่ได้ราชอาณาจักรกัสติยาและบรรณาการจากซาราโกซาเป็นมรดกตั้งตนเป็นศัตรูด้วยความริษยา อัลฟอนโซพ่ายแพ้พระเชษฐาในการทำสมรภูมิสองครั้ง หลังการพ่ายแพ้ครั้งแรกในปี ค.ศ. 1068 ที่ยันตาดา พระองค์หาทางเอาราชอาณาจักรของตนกลับคืนมาได้ แต่หลังการพ่ายแพ้ที่โกลเปเฆราในปี ค.ศ. 1072 พระองค์ถูกจับกุมตัวและถูกขับไล่ออกจากประเทศ ทรงใช้ชีวิตช่วงสั้น ๆ ในเวลานั้นที่ราชสำนักของอัลมะอ์มูน กษัตริย์มุสลิมแห่งโตเลโด ผู้เป็นข้าราชบริวารของพระองค์ ต่อมาไม่นานอูร์รากา พระเชษฐภคินีของอัลฟอนโซ ก่อกบฏในเลออน พระเจ้าซันโชได้ปิดล้อมพระองค์ไว้ในเมืองซาราโกซาที่มีกำแพงล้อมรอบ ในช่วงที่ทำการปิดล้อม พระเจ้าซันโชถูกสังหาร อาจจะด้วยการยุยงของอูร์รากาซึ่งอยู่ฝั่งเดียวกับอัลฟอนโซอย่างชัดเจน นักประวัติศาสตร์สมัยใหม่ยังสันนิษฐานว่าทั้งคู่มีความสัมพันธ์กันแบบผิดทำนองคลองธรรม


text: การสิ้นพระชนม์ของพระเจ้าซันโชทำให้อัลฟอนโซได้ราชอาณาจักรเลออนของพระองค์กลับคืนมาและได้สืบทอดต่อกัสติยาในปี ค.ศ. 1072 พระองค์ยังยึดกาลิเซียที่พระเจ้าซันโชเอามาจากการ์ซิอา พระอนุชา อัลฟอนโซจำคุกการ์ซิอาจนกระทั่งสิ้นพระชนม์ เล่ากันว่าอัลฟอนโซได้กล่าวคำสาบานในโบสถ์ของนักบุญกาเดอาว่าพระองค์ไม่ได้มีส่วนรู้เห็นในการฆาตกรรมพระเจ้าซันโช ซึ่งสะท้อนให้เห็นว่าชาวกัสติยาอาจยอมรับพระองค์เป็นกษัตริย์ด้วยความจำใจ


text: การครองราชย์ของอัลฟอนโซในครั้งนี้คือยุคแห่งความสำเร็จของพระองค์ ทรงแย่งชิงมณฑลริโอฆาและมณฑลบาสก์มาได้ และได้การสวามิภักดิ์ตามระบอบศักดินาจากพระเจ้าซันโช รามิเรซแห่งอารากอนและปัมโปลนาในนามแคว้นนาวาร์จนถึงตอนเหนือของแม่น้ำเอโบร ในปี ค.ศ. 1077 พระองค์อ้างตนเป็นจักรพรรดิแห่งสเปนทั้งหมด ซึ่งหมายความว่ากษัตริย์ชาวคริสต์คนอื่น ๆ ได้ยอมรับในตัวพระองค์ จากนั้นพระองค์เริ่มการพิชิตโตเลโดและหลังการปิดล้อมอันยาวนาน พระองค์ยึดโตเลโดได้ในเดือนพฤษภาคม ค.ศ. 1085 ซึ่งเป็นการพิชิตที่สำคัญอย่างมาก เนื่องจากทำให้สเปนส่วนคริสต์กลับมาเป็นศูนย์กลางสำคัญทางประวัติศาสตร์ ยุทธศาสตร์ และวัฒนธรรมของคาบสมุทรอีกครั้ง หลังจากที่ชาวมุสลิมยึดความเป็นศูนย์กลางมาตั้งแต่ต้นคริสต์ศตวรรษที่ 8


text: ในยุคนี้อัลฟอนโซรีดบรรณาการเป็นเงินก้อนโตจากกลุ่มอาณาจักรไตฟามุสลิมแลกกับการคุ้มกันไตฟาจากศัตรูกลุ่มอื่น ทรงหวังว่าการริบความมั่งคั่งนี้จะทำให้ไตฟาอ่อนแอลงจนท้ายที่สุดก็ต้องยอมยกอิสรภาพให้พระองค์โดยไม่มีการต่อสู้ ผลลัพธ์ของการรีดบรรณาการนี้ทำให้สเปนส่วนคริสต์ท่วมท้นไปด้วยทองคำของชาวมุสลิมซึ่งถูกนำไปใช้ในการทำสงครามและบริจาคแก่โบสถ์และอาราม การเรียกร้องบรรณาการครั้งนี้ทำให้เหล่ากษัตริย์ของไตฟาต้องขูดรีดภาษีจากประชาชน ก่อให้เกิดความไม่พอใจในหมู่ประชาชนจนนำไปสู่ความไม่สงบที่ทำให้โตเลโดอ่อนแอลงจนต้องยอมจำนนในท้ายที่สุด อัลมุอ์ตะมิด อิบน์ อับบาด ผู้ปกครองมุสลิมของไตฟาเซบิยาที่อับจนหนทางตัดสินใจขอความช่วยเหลือจากยูซุฟ อิบน์ ตาชฟีน เจ้าผู้ครองอาณาจักรอัลโมราวิดของชาวเบอร์เบอร์จากแอฟริกาเหนือ ยูซุฟขึ้นฝั่งที่อัลเฆซิรัสในปลายเดือนกรกฎาคม ค.ศ. 1086 และไม่กี่เดือนต่อมาในวันที่ 23 ตุลาคม ที่ซากราฆัสใกล้กับบาดาโฆซ ก็สามารถปราบพระเจ้าอัลฟอนโซที่ 6 ได้ อัลฟอนโซอ้อนวอนขอความช่วยเหลือจากกลุ่มชาวคริสต์ที่เหลือจนก่อให้เกิดสงครามครูเสดขนาดย่อม ผู้ทำครูเสดไปไม่ถึงดินแดนของอัลฟอนโซแต่เสียพลังงานและทรัพยากรไปกับการปิดล้อมตูเดลา เมืองหน้าด่านของชาวมุสลิม ซึ่งประสบความล้มเหลว


text: ความพ่ายแพ้ที่ซากราฆัสส่งผลให้อิทธิพลของอัลฟอนโซที่มีต่อไตฟาลดลงอย่างน่าใจหาย แต่ก็นำไปสู่การสงบศึกกับเอลซิด ความสัมพันธ์ของทั้งคู่ไม่ราบรื่นนักในตอนแรก ด้วยเอลซิดอยู่ฝั่งเดียวกับพระเจ้าซันโชในการทำสงครามกับอัลฟอนโซ ในตอนแรกที่เอลซิดเข้าร่วมราชสำนักของอัลฟอนโซ ความเคลือบแคลงได้ฝังรากลึก และตั้งแต่ปี ค.ศ. 1081 เป็นต้นมา เขาหันไปรับใช้กษัตริย์มุสลิมของซาราโกซา อัลฟอนโซไว้วางใจให้เอลซิดครอบครองและคุ้มกันสเปนตะวันออก และเอลซิดก็ทำหน้าที่ดังกล่าวได้อย่างดีเยี่ยม ช่วงระหว่างปี ค.ศ. 1086–1109 อัลฟอนโซพ่ายแพ้กลุ่มอัลโมราวิดอย่างต่อเนื่อง ในการรบครั้งสุดท้ายที่อูเกลสในปี ค.ศ. 1108 พระองค์สูญเสียซันโช พระโอรสคนเดียวไป ด้วยจิตวิญญาณที่ไม่ย่อท้อ พระองค์วางแผนจับอูร์รากา พระธิดา แต่งงานกับกับพระเจ้าอัลฟอนโซที่ 1 แห่งอารากอน เพื่อที่สงครามกับชาวอัลโมราวิดจะยังดำเนินต่อไปได้หลังพระองค์สิ้นพระชนม์ แม้จะทำให้เลออนและกัสติยาต้องตกอยู่ภายใต้การปกครองของเจ้าชายอารากอนก็ตาม


text: แม้รัชสมัยของพระองค์จะไม่ประสบความสำเร็จทางการเมือง แต่พระเจ้าอัลฟอนโซที่ 6 ได้เปลี่ยนวัฒนธรรมในดินแดนของพระองค์ให้เป็นแบบยุโรป อัลฟอนโซแต่งงานกับกงส์ต็องส์แห่งบูร์กอญ นำเอาอิทธิพลของงานศิลปะแบบโรมาเนสก์ข้ามเทือกเขาพิรินีมายังในสเปน ทรงรับเอาการสวดมนต์แบบโรมันมาใช้แทนแบบโมซาราบิก, เอาพระคัมภีร์ของชาวการอแล็งเฌียงมาใช้แทนของชาววิซิกอท และสนับสนุนนิกายกลูว์นีอย่างขันแข็ง ทั้งยังปรับปรุงและเสริมการเฝ้าระวังภัยให้เส้นทางแสวงบุญสู่ซานเตียโก


text: ในปี ค.ศ. 1067 มีการเจรจาเรื่องการอภิเษกสมรสของพระองค์กับอากาธา พระธิดาของพระเจ้าวิลเลียมผู้พิชิต กษัตริย์แห่งอังกฤษและดยุคแห่งนอร์ม็องดี แต่การสิ้นพระชนม์ก่อนวัยอันควรของอากาธาทำให้โครงการถูกล้มเลิกไป


text: พระเจ้าอัลฟอนโซที่พระมเหสีห้าคน คือ อาแญ็ส, กงส์ต็องส์, แบร์ตา, อิซาเบล และเบียทริซ และมีอนุภรรยาสองคน คือ ฆิเมนา มุญโญซ และซาอีดะฮ์


text: ในปี ค.ศ. 1069 ได้มีการลงนามในการหมั้นหมายของอัลฟอนโซกับอาแญ็ส บุตรสาวของกีโยมที่ 8 ดยุคแห่งอากีแตน ในตอนนั้นอาแญ็สพระชนมายุเพียง 10 พรรษาจึงต้องรอให้พระองค์มีพระชนมายุ 14 พรรษาจึงจะจัดพิธีแต่งงานได้ การแต่งงานเกิดขึ้นในปลายปี ค.ศ. 1073 หรือไม่ก็ต้นปี ค.ศ. 1074 อาแญ็สสิ้นพระชนม์ในวันที่ 6 มิถุนายน ค.ศ. 1078


text:
หลังการสิ้นพระชนม์ของอาแญ็ส กษัตริย์มีสัมพันธ์ชู้สาวกับฆิเมนา มุญโญซ ทั้งคู่มีบุตรสาวด้วยกันสองคน คือปลายปี ค.ศ. 1079 พระเจ้าอัลฟอนโซที่ 6 อภิเษกสมรสกับกงส์ต็องส์แห่งบูร์กอญ ภรรยาม่ายของเคานต์อูกที่ 3 แห่งชาลง-ซูร์-โซน บุตรสาวของรอแบร์ผู้ชรา ดยุคแห่งบูร์กอญกับภรรยาคนแรก เอลี เดอ เซอมูร์-อ็อง-บรียอแน และเป็นพระนัดดาของพระเจ้าอูก กาแปแห่งฝรั่งเศส กงส์ต็องส์สิ้นพระชนม์ในปี ค.ศ. 1093 พระองค์ให้กำเนิดพระโอรสธิดาหกคนซึ่งมีเพียงคนเดียวที่มีชีวิตอยู่จนถึงวัยผู้ใหญ่ คือซาอีดะฮ์เป็นภรรยาของอะบู นัศร์ อัลฟัตห์ อัลมะอ์มูน ผู้ปกครองไตฟากอร์โดบา บุตรชายของอัลมุอ์ตะมิด อิบน์ อับบาด ผู้ปกครองไตฟาเซบิยา ในเดือนมีนาคม ค.ศ. 1091 กองทัพอัลโมราวิดปิดล้อมโจมตีนครกอร์โดบา สามีของซาอีดะฮ์ส่งภรรยาและลูก ๆ ไปอัลโมโดบาร์เดลริโอเพื่อความปลอดภัย ก่อนเสียชีวิตในวันที่ 26/27 มีนาคม หลังตกเป็นม่าย ซาอีดะฮ์ขอการคุ้มกันที่ราชสำนักของกษัตริย์แห่งเลออน เธอและลูก ๆ ของเธอเปลี่ยนมานับถือศาสนาคริสต์ เธอได้รับการทำพิธีศีลล้างบาปในชื่อ อิซาเบล และกลายเป็นอนุภรรยาของกษัตริย์ และมีบุตรชายให้พระองค์หนึ่งคน คือในวันที่ 25 พฤศจิกายน ค.ศ. 1093 พระเจ้าอัลฟอนโซที่ 3 ทำสัญญาแต่งงานครั้งที่สามกับแบร์ตา ซึ่งสันนิษฐานกันว่าเป็นสมาชิกตระกูลซาวอย บุตรสาวของเคานต์อามาเดอุสที่ 2 แห่งซาวอย หลานสาวของแบร์ตาแห่งซาวอย พระมเหสีของจักรพรรดิไฮน์ริชที่ 4 แห่งโรมันอันศักดิ์สิทธิ์ พระองค์สิ้นพระชนม์ในช่วงระหว่างวันที่ 17 พฤศจิกายน ค.ศ. 1099 ถึง 15 มกราคม ค.ศ. 1100 การแต่งงานครั้งนี้ไม่มีพระโอรสธิดา
พระเจ้าอัลฟอนโซที่ 6 แต่งงานครั้งรองสุดท้ายกับอิซาเบล ซึ่งอาจเป็นพระธิดาของพระเจ้าหลุยส์ที่ 6 แห่งฝรั่งเศส การแต่งงานครั้งนี้ให้กำเนิดพระธิดาสองคน คือพระเจ้าอัลฟอนโซที่ 6 อภิเษกสมรสกับพระมเหสีคนที่ห้า เบียทริซ ซึ่งสันนิษฐานว่าเป็นบุตรสาวของกีโยมที่ 8 ดยุคแห่งอากีแตนกับภรรยาคนที่สาม อีลเดอการ์ดแห่งบูร์กอญ การแต่งงานอาจเกิดขึ้นในเดือนแรกของปี ค.ศ. 1108 เมื่อตกเป็นม่าย พระองค์กลับไปยังบ้านเกิดเมืองนอนและแต่งงานใหม่กับเอลีที่ 1 เคานต์แห่งแมน


text: ในวัยชรา พระเจ้าอัลฟอนโซที่ 6 ทรงประสบกับปัญหาเรื่องการสืบทอดบัลลังก์ แบร์ตาสิ้นพระชนม์ในปลายปี ค.ศ. 1099 โดยไม่มีทายาทให้พระองค์ หลังจากนั้นไม่นานอัลฟอนโซอภิเษกสมรสกับอิซาเบลที่มีพระธิดาให้พระองค์สองคน แต่ไม่มีพระโอรส


text: การตายของซันโช บุตรชายนอกสมรสของกษัตริย์กับซาอีดะฮ์ ในยุทธการที่อูเกลสในวันที่ 29 พฤษภาคม ค.ศ. 1108 ทำให้พระเจ้าอัลฟอนโซไม่เหลือทายาทเพศชายแม้แต่คนเดียว พระองค์จึงเลือกอูร์รากา พระธิดาที่ถูกต้องตามกฎหมายคนโตเป็นผู้สืบทอดบัลลังก์ แต่ก็ตัดสินใจที่จะจับอูร์รากาแต่งงานกับคู่อริและนักรบผู้โด่งดัง คือ พระเจ้าอัลฟอนโซที่ 1 แห่งอารากอนและนาวาร์ ในฤดูใบไม้ร่วงของปี ค.ศ. 1108 แม้การแต่งงานจะเกิดขึ้นในปีต่อมาแต่ก็ไม่ได้นำมาซึ่งเสถียรภาพ แต่กลับก่อให้เกิดสงครามกลางเมืองอันยาวนานที่ดำเนินอยู่แปดปี


title: วัดถ้ำเสือ (จังหวัดกาญจนบุรี)

text: วัดถ้ำเสือ เป็นวัดและสถานที่ท่องเที่ยวที่ตั้งอยู่บนยอดเขาในอำเภอท่าม่วง จังหวัดกาญจนบุรีติดกับวัดถ้ำเขาน้อยซึ่งเป็นวัดจีนตั้งอยู่ด้านหลัง เป็นที่รู้จักสำหรับทิวทัศน์ที่ล้อมรอบด้วยทุ่งนาและประดิษฐานพระพุทธรูปขนาดใหญ่ หลวงพ่อชินประทานพร ภายในวัดประกอบด้วยอาคารและเจดีย์ สถาปัตยกรรมไทย, จีน, ญี่ปุ่น และผสมผสาน เดิมเป็นสำนักสงฆ์ขนาดเล็กในบริเวณถ้ำเสือด้านล่างริมเนินเขา ต่อมาชาวบ้าน ร่วมกันสร้างและบูรณะ จนกลายเป็นวัดที่ใหญ่โต และมีความวิจิตรงดงาม


title: วัดถ้ำเสือ (จังหวัดกาญจนบุรี)

text: ด้านหน้าวัดเป็นแม่น้ำแม่กลอง และล้อมรอบด้วยท้องทุ่งนา ส่วนด้านข้างติดกับองค์พระเจดีย์สถาปัตยกรรมจีน และเก๋งจีนของวัดถ้ำเขาน้อย ซึ่งอยู่ติดกัน ทั้งวัดถ้ำเสือและวัดถ้ำเขาน้อยเคยปรากฏเป็นสถานที่ถ่ายทำหลักในมิวสิควิดีโอเพลง "" โดย ศิลปินชาวสวีดที่มีชื่อเสียงในระดับสากล ในปี พ.ศ. 2559


title: วัดถ้ำเสือ (จังหวัดกาญจนบุรี)

text: วัดถ้ำเสือเริ่มวางศิลาฤกษ์ก่อสร้างในปี พ.ศ. 2516 โดยเริ่มจากการสร้าง "หลวงพ่อชินประทานพร" สูง 9 วา 9 นิ้ว หน้าตัก 5 วา 3 ศอก 9 นิ้ว พระอิริยาบถนั่งขัดสมาธิปางประทานพร รอบองค์พระมีเรือนแก้วครอบลักษณะเดียวกับพระพุทธชินราช องค์พระประดับกระเบื้องสีทอง


title: วัดถ้ำเสือ (จังหวัดกาญจนบุรี)

text: ต่อมาในปี พ.ศ. 2518 ได้มีการสร้างมณฑปเพื่อครอบรอยพระพุทธบาทเบื้องซ้าย และเริ่มสร้างพระอุโบสถเมื่อปี พ.ศ. 2520 ซึ่ได้รับพระราชทานวิสุงคามสีมาจากพระบาทสมเด็จพระเจ้าอยู่หัวภูมิพลอดุลยเดชเพื่อสร้างพระอุโบสถอัฐมุข


title: วัดถ้ำเสือ (จังหวัดกาญจนบุรี)

text: ต่อมาใน ปี พ.ศ. 2527 ได้จัดพิธีลงเข็ม เทเสาเอก เพื่อก่อสร้าง "พระเจดีย์เกศแก้วปราสาท" ที่ใช้เวลาในการก่อสร้างแล้วเสร็จ 7 ปี เป็นเจดีย์ทรงแปดเหลี่ยม สีส้มอิฐ มีความสูง 75 เมตร 9 ชั้น ตรงกลางมีบันไดเวียนสามารถเดินขึ้นไปถึงชั้นบนสุด แต่ละชั้นมีหน้าต่างติดด้วยบานกระจกเลื่อนโดยรอบ และประดิษฐานพระพุทธรูปตามบริเวณช่องหน้าต่าง ชั้นบนสุดประดิษฐานพระบรมสารีริกธาตุ ซึ่งสมเด็จพระสังฆราชเสด็จฯ มาบรรจุไว้ เมื่อเดือนมกราคม พ.ศ. 2533


title: ความสัมพันธ์ฟิลิปปินส์–รัสเซีย

text: ความสัมพันธ์ฟิลิปปินส์–รัสเซีย (; ) เป็นความสัมพันธ์ทวิภาคีระหว่างประเทศรัสเซียและฟิลิปปินส์ ซึ่งทั้งสองประเทศเป็นสมาชิกเต็มรูปแบบของเอเปก


title: ความสัมพันธ์ฟิลิปปินส์–รัสเซีย

text: รัสเซียมีสถานทูตอยู่ที่กรุงมะนิลา ส่วนฟิลิปปินส์มีสถานทูตในกรุงมอสโก และสถานกงสุลกิตติมศักดิ์สองแห่ง (ในเซนต์ปีเตอร์สเบิร์กและวลาดีวอสตอค)


title: ความสัมพันธ์ฟิลิปปินส์–รัสเซีย

text: รัสเซียมีความสนใจในการพัฒนาความสัมพันธ์กับรัฐในเอเชียตะวันออกเฉียงใต้ตั้งแต่ช่วงศตวรรษที่ 19 ความสนใจของจักรวรรดิรัสเซียในการสร้างความสัมพันธ์กับประเทศในเอเชียตะวันออกเฉียงใต้นั้นเกิดจากความต้องการอาหารและความมั่นคงในการจัดหาวัตถุดิบในรัสเซียตะวันออกไกลเนื่องจากการติดต่อสื่อสารระหว่างทางฝั่งตะวันออกของรัสเซียและฝั่งยุโรปนั้นยากอย่างมีความหมาย


title: ความสัมพันธ์ฟิลิปปินส์–รัสเซีย

text: กลยุทธ์ ""สำรวจตะวันออกไกลผ่านอินเดียและฟิลิปปินส์เพื่อสร้างการเชื่อมโยงทางการค้า"" ได้รับการเสนอถวายแด่พระเจ้าปีเตอร์มหาราชโดยฟีดอร์ ไอ. เซมโยนอฟ ผู้ว่าราชการไซบีเรียใน ค.ศ. 1722


title: ความสัมพันธ์ฟิลิปปินส์–รัสเซีย

text: ในปี ค.ศ. 1813 อเล็กซานเดอร์ที่ 1 แห่งรัสเซีย ทรงพระบรมราชูปถัมภ์ที่สร้างโดยปีเตอร์ โดเบล เกี่ยวกับการค้าและการพัฒนาร่วมกับประเทศในเอเชียตะวันออกเฉียงใต้ ซึ่งโดเบลเป็นนักธุรกิจชาวอเมริกันที่เกิดในไอร์แลนด์ผู้อาศัยอยู่ในเอเชียตะวันออกเฉียงใต้ เขาเป็นคนแรกที่เริ่มต้นการส่งเสริมความสัมพันธ์กับรัสเซียตะวันออกไกล โดยเฉพาะอย่างยิ่งบริเวณคาบสมุทรคัมชัตคา ในที่สุดรัสเซียตัดสินใจที่จะจัดตั้งภารกิจทางการทูตแห่งแรกในเอเชียตะวันออกเฉียงใต้เมื่อปี ค.ศ. 1817 - โดยมีสถานกงสุลใหญ่ในกรุงมะนิลา ปีเตอร์ โดเบล กลายเป็นพลเมืองแปลงสัญชาติและใช้ชื่อเพตร์ วาซิลีวิช โดเบล รวมทั้งได้รับการแต่งตั้งให้เป็นกงสุลใหญ่ในประเทศฟิลิปปินส์


title: คลังแห่งชาติ (บราซิล)

text: ที่คลังแห่งชาติของบราซิล เป็นองค์ประกอบหลักของระบบจัดการไฟล์ (SIGA) ในบราซิล ก่อตั้งขึ้นเมื่อวันที่ 2 มกราคม พ.ศ. 2381 และมีสำนักงานใหญ่อยู่ที่เมืองริโอเดจาเนโร ตามกฎหมายว่าด้วยจดหมายเหตุ (กฎหมาย 8.159) เมื่อวันที่ 8 มกราคม พ.ศ. 2534 มีหน้าที่ในการจัดเก็บจัดเก็บรักษาไว้ให้เข้าถึงและเปิดเผยมรดกสารคดีของรัฐบาลกลางที่ให้บริการแก่รัฐและประชาชน


title: คลังแห่งชาติ (บราซิล)

text: คอลเลกชันของที่เก็บถาวรแห่งชาติมี 55 กิโลเมตรของเอกสารต้นฉบับ; 2,240,000 ภาพและเชิงลบ; 27,000 ภาพการ์ตูน; 75,000 แผนที่และแผน; 7000 แผ่นและ 2000 เทปเสียงแม่เหล็ก; ฟิล์มม้วน 90,000 แผ่นและเทปวิดีโอ 12,000 แผ่น นอกจากนี้ยังมีห้องสมุดที่เชี่ยวชาญเรื่องประวัติศาสตร์คลังข้อมูลวิทยาศาสตร์ข้อมูลกฎหมายเกี่ยวกับการบริหารและการบริหารงานสาธารณะหนังสือและหนังสือประมาณ 43,000 เล่มหนังสือพิมพ์ 900 เล่มและงานที่หายาก 6,300 ชิ้น


title: ถนนเชื่อมสัมพันธ์

text: ถนนเชื่อมสัมพันธ์ (อักษรโรมัน: Thanon Chueam Samphan) เป็นถนนสายหนึ่งของเขตหนองจอก กรุงเทพมหานคร มีระยะทางทั้งหมดประมาณ 6.5 กิโลเมตร เป็นถนนขนาด 2-7 ช่องทางจราจร มีจุดเริ่มต้นจากถนนสุวินทวงศ์ (แยกลำผักชี) ใน้องที่แขวงลำผักชีซึ่งมีแนวถนนต่อเนื่องจากถนนฉลองกรุง มุ่งไปทางทิศตะวันออกเฉียงเหนือ ข้ามคลองลำต้นกล้วยเข้าสู่ท้องที่แขวงโคกแฝด ผ่านสนามกีฬาบางกอกอารีนา เมื่อถึงซอยเชื่อมสัมพันธ์ 4 จึงข้ามคลองเข้าสู่ท้องที่แขวงกระทุ่มราย ผ่านมหาวิทยาลัยเทคโนโลยีมหานคร ตัดกับถนนเลียบวารี และถนนสังฆสันติสุข (แยกหนองจอก) บริเวณสำนักงานเขตหนองจอก ตัดกับถนนบุรีภิรมย์บริเวณวงเวียนหอนาฬิกาหนองจอก ข้ามคลองแสนแสบเข้าสู่ท้องที่แขวงหนองจอก ไปสิ้นสุดถนนที่ถนนสกุลดี ในอดีตถนนเชื่อมสัมพันธ์เคยเป็นทางหลวงแผ่นดินหมายเลข 3120 (ลำผักชี -หนองจอก) ปัจจุบันอยู่ในความดูแลของกรุงเทพมหานคร


title: วัดถ้ำเขาน้อย

text: วัดถ้ำเขาน้อย () เป็นวัดพุทธนิกายมหายานที่อยู่ติดกับวัดถ้ำเสือ โดยวัดแห่งนี้ถูกสร้างขึ้นราว 130 ปีที่แล้ว และเป็นหนึ่งในสองวัดญวนในจังหวัดกาญจนบุรี (อีกวัดหนึ่งคือวัดถาวรวราราม) วัดแห่งนี้ก่อสร้างขึ้นด้วยสถาปัตยกรรม และศิลปกรรมจีน รูปแบบศาสนาพุทธนิกายมหายาน ที่ชาวญวนนับถือ


title: วัดถ้ำเขาน้อย

text:
วัดแห่งนี้เป็นที่รู้จักสำหรับเจดีย์ทรงจีนที่ตั้งสูงตระหง่าน พระเจดีย์หมื่นพุทธะ ซึ่งเป็นเก๋งจีนทรง 8 เหลี่ยม ความสูง 7 ชั้น ด้านในมีบันไดวนขึ้นไปได้ถึงชั้นบนสุด แต่ละชั้นมีลักษณะเป็นห้องโถงมีประตูหน้าต่างเปิดโล่ง ฝาผนัง พื้น และตามระเบียงประดับด้วยกระเบื้องเคลือบ, โมเสก
และ กระเบื้องเคลือบแสดงภาพพระตามความเชื่อจีน ชั้นบนสุดประดิษฐานพระบรมสารีริกธาตุ ที่สมเด็จพระสังฆราชวัดมังกรกมลาวาสประทานให้แก่วัด


title: วัดถ้ำเขาน้อย

text: ทั้งวัดถ้ำเสือ (จังหวัดกาญจนบุรี) และวัดถ้ำเขาน้อยเป็นสถานที่ท่องเที่ยวสำคัญของจังหวัดกาญจนบุรี ด้วยทิวทัศน์ที่ล้แมรอบด้วยทุ่งนา ในปี พ.ศ. 2559 วัดทั้งสองได้ปรากฏเป็นฉากหลังสำคัญในมิวสิกวิดีโอเพลง "" ของศิลปินที่มีชื่อเสียงในระดับสากล


title: วัดเจ็ดยอด (จังหวัดเชียงราย)

text: วัดเจ็ดยอด เป็นพระอารามหลวงชั้นตรี ชนิดสามัญในอำเภอเมือง จังหวัดเชียงราย สันนิษฐานส่าวัดนี้สร้างขึ้นในสมัยอาณาจักรล้านนา ต่อมาถูกทิ้งร้างภายหลังการรุกรานจากพม่า ต่อมาในรัชสมัยพระบาทสมเด็จพระนั่งเกล้าเจ้าอยู่หัว วัดเจ็ดยอดได้ถูกบูรณปฏิสังขรณ์พร้อมกัยการเดินทางกลับไปสร้างเมืองขอคนท้องถิ่นที่อาศัยในพระนคร ซึ่งในขณะนั้นวัดและพระธาตุอยู่ในสภาพชำรุดผุผัง พระครูบาคันธะคนฺธวํโสจึงชักชวนชาวบ้านให้ช่วยกันบูรณะเป็นวัดประจำหมู่บ้าน มาตั้งแต่ปี พ.ศ. 2387


title: วัดเจ็ดยอด (จังหวัดเชียงราย)

text: ชื่อวัด "เจ็ดยอด" นั้นบางตำนานกล่าวว่ามาจากในขณะที่กำลังบูรณปฏิสังขรณ์วัด ขุดพบฐานของพระธาตุที่ตั้งเรียงกันรวมเจ็ดองค์ ในขณะที่บางตำนานกล่าวว่า บริเวณนั้นมี วัดร้างถึง 7 วัด พระครูบาฯ ไม่สามารถดูแลได้ทั่วถึงจึงรวมวัดทั้งหมดสร้างเป็นวัดเดียว และสร้างพระธาตุเจดีย์เจ็ดยอดพร้อมทั้งให้ชื่อวัดเจ็ดยอด ตามชื่อวัดโพธารามหรือวัดเจ็ดยอด จังหวัดเชียงใหม่


title: วัดเจ็ดยอด (แก้ความกำกวม)

text: วัดเจ็ดยอด อาจหมายถึง


title: ทะเลวัดเดน

text: ทะเลวัดเดน (, , ) คือทะเลระหว่างหมู่เกาะวัดเดนและทะเลเหนือกับแผ่นดินใหญ่ของเนเธอร์แลนด์ เยอรมนี และเดนมาร์ก


title: ทะเลวัดเดน

text: ทะเลวัดเดนมีพื้นที่ทอดยาวระหว่างแด็นแฮ็ลเดอร์ในเนเธอร์แลนด์ กับเอสบีเยร์ในเดนมาร์ก มีความยาว 500 กิโลเมตร และมีความกว้างเฉลี่ย 20 กิโลเมตร มีพื้นที่ผิวประมาณ 10,000 ตารางกิโลเมตร เป็นโคลนและสันทรายประมาณ 7,500 ตารางกิโลเมตร เป็นเกาะประมาณ 1,100 ตารางกิโลเมตร และเป็นบึงเกลือและลุ่มฤดูร้อน 350 ตารางกิโลเมตร ส่วนที่เหลือเป็นช่องทางการขนส่งสินค้า


title: พระเจ้าซันโชที่ 2 แห่งกัสติยาและเลออน

text: พระเจ้าซันโชที่ 2 (; เลออน: ) หรือ ซันโชผู้แข็งแกร่ง (; เลออน: ) เสด็จพระราชสมภพ ค.ศ. 1037 สิ้นพระชนม์ 6/7 ตุลาคม ค.ศ. 1072 ที่ซาโมรา ราชอาณาจักรเลออน ครองราชย์เป็นกษัตริย์แห่งราชอาณาจักรกัสติยาตั้งแต่ปี ค.ศ. 1065 จนถึงปี ค.ศ. 1072 เป็นพระโอรสองค์โตของพระเจ้าเฟร์นันโดที่ 1 แห่งเลออนและกัสติยา


title: พระเจ้าซันโชที่ 2 แห่งกัสติยาและเลออน

text: พระองค์ได้รับส่วนแบ่งเป็นราชอาณาจักรกัสติยาตามพินัยกรรมของพระบิดา ในขณะที่เลออนและกาลิเซียตกเป็นของพระอนุชาทั้งสอง ทรงปฏิเสธที่จะยอมรับการแบ่งส่วนเช่นนี้และปลดการ์ซิอาแห่งกาลิเซียออกจากตำแหน่งในปี ค.ศ. 1071 โดยใช้กำลังทหาร พระเจ้าอัลฟอนโซที่ 6 แห่งเลออนซึ่งถูกปราบที่โกลเปเฆราที่ตั้งอยู่บนแม่น้ำการ์ริออนในเดือนมกราคม ค.ศ. 1072 ลี้ภัยไปอยู่กับกษัตริย์มัวร์แห่งโตเลโด ทว่าความเกรียงไกรของพระเจ้าซันโชอยู่ได้ไม่นาน เมื่อพระองค์ถูกสังหารขณะกำลังปิดล้อมเมืองป้อมปราการซาโมราที่ก่อกบฏซึ่งอยู่ในการครอบครองของอูร์รากา พระเชษฐภคินีที่ครองเมืองในนามของพระเจ้าอัลฟอนโซ


title: พระเจ้าซันโชที่ 2 แห่งกัสติยาและเลออน

text: พระเจ้าซันโชที่ 2 เสด็จพระราชสมภพที่ซาโมรา ซันโชเป็นพระโอรสองค์โตของพระเจ้าเฟร์นันโดมหาราชกับซันชาแห่งเลออน พระองค์แต่งงานกับอัลเบร์ตาที่ไม่มีข้อมูลอย่างอื่นนอกจากชื่อ


title: พระเจ้าซันโชที่ 2 แห่งกัสติยาและเลออน

text: หลังเฟร์นันโดเอาชนะและสังหารพระเชษฐาของพระมเหสีในสมรภูมิ พระองค์ได้รับการสวมมงกุฎเป็นกษัตริย์แห่งเลออนและกัสติยาและเรียกตนเองว่า จักรพรรดิแห่งสเปนทั้งหมด